ނާއިންސާފް 36 – Esfiya\nހިތާމަ އެހެނިހެން މަޖާ ލޯބި October 1, 2019\nއިންޖެކްޝަންގެ ބާރު ހުރިވަރު ސިކުންތުކޮޅެއްގެ ތެރޭގައި ފެންނަން ފެށްޓެވެ. ފަހު މަންޟަރަކަށް ފެނުނީ، ފުސްކޮށް، ރިފާޝާ، ބިމަށް ދެމޭ މަންޟަރެވެ. ހަމަ އެ ޖެހި ކަށީގެ ބާރުންނެވެ.\nމަޑުމަޑުން ދެލޯ ހުޅުވާލީމެވެ. ދިއްލާފައި ހުރި ގަދަ އަލީގެ ސަބަބުން، މާ ގިނައިރަކުނުުހުރެވުނެވެ. މަންޟަރު ނުފެންނަނީސް ޖެހުނީ، ދެލޯ މަރާލާށެވެ.\nދެވަނަ ފަހަރަށްވެސް ލޯ ހުޅުވާލީމެވެ. އެއާއި އެކު ކައިރީގައި ވަމުން ދިޔަ ކަންކަން ފެނި، ހިތަށް އިތުރު ހާސްކަމެއް ވަނެވެ. އަހަރެންނަށް ހުރެވުނީ، ގޮނޑިމަތީ ކޮށްޅަށް ތިބި ތިން އަންހެން ކުދިންނާއި ފުދޭވަރަކަށް ދުރުގައެވެ. ވަރުގަދަ ނައިލޯނު ވާގަނޑަކުން، ދެއަތް ފުރަގަހަށްލައި، ތަނބަކާއި އެކު އައްސާފައެވެ. ތެޅި ގަތީމެވެ. މިޝްމެން ކައިރިއަށް ދާންބޭނުންވެފައި ހުރިލެއް ބޮޑުކަމުންނެވެ. ނަމަވެސް ކުރެވެން ނެތް ކަމެއް ކުރާނީ ކިހިނަކުން ހެއްޔެވެ.\n“އަހ… މާޒިން…” އައިސް، އަހަރެންގެ ކުރިމަތީ ހުއްޓިލި ފިރިހެން މީހާ ބުނެލިއެވެ.\nމީގެ ކުރިން ދުވަހަކުވެސް ފެނިފައިނުވާ މީހެކެވެ. މުޅިން އާ މޫނެކެވެ. ޢާންމުކޮށް އުޅޭ ދިވެހިންނަށްވުރެ ހަމުގެ ކުލަ ކަޅުވެފައި، މައްޗަށް ނަގާފައި ހުރި އިސްތަށިގަނޑުވެސް ތަފާތެވެ. ކަންފަތް ތޮރުފާލައިފައި ހުރި އިރު، ކަރުގައިވެސް، ރިހި ފަށެއް އޮތެވެ.\n“ތީ ކާކު؟” ރުޅިވެރިކަމާއި އެކު އަހަރެން އަހާލީމެވެ. އެއިރުވެސް، އަހަރެންގެ ނަޟަރު ހުރީ މިޝްކާއާއި ދިމާއަށެވެ. ދެން ހުރި ދެމީހުނާ ޚިލާފަށް، މިޝް ކުރުކަމުން، ކިރިޔަ ކިރިޔާ ހުރެވޭ ކަމެވެ.\n“މަ މީ ކާކު ކަމެއް ނޭންގޭތަ؟؟ ދެން ކައެއަށް ކޯޗެއް އިނގެނީ؟” ހުނުމަކާއި އެކު، ތެދުވެ ގޮސް، އެމީހާ، ގޮނޑިތައް ކައިރީ މަޑުކޮށްލިއެވެ. ދެންމެ ދެންމެ، އެއިން ގޮނޑިއެއް، ފައިންޖަހާ ވައްޓާލަފާނެޔޭ، އަހަރެންގެ ހިތަށް އަރަމުން ދިޔައެވެ.\n“ހިމްޔާން ޕްލީސް…. ދެން ދޫކޮށްލަބަ….” އަހަރެންނަށް ހައިރާން ކަމެއް ލިބުނީ، މިޝްކާ ވާހަކަދައްކަން ފެށުމުންނެވެ. މިޝްކާއަށް މި މީހެއް އެނގުނީ ކިހިނަކުންހެއްޔެވެ.\n“މަ އޭރުވެސް ބުނިން ދޯ، ކައެ ބޭބެކައިރީ، ނުބެހޭ ކަންކަމާ ނުބެހޭށޭ ބުނާށޭ..” އެބުނާ ހިމްޔާން، މިޝްކާއާއި ޖެހޭ ނުޖެހޭ ހިސާބުގަ ހުއްޓިލަމުން ބުނެލިއެވެ.\n“ދެން ކީއްވެތަ އެންމެންނަށް ތި ގޮތްގޮތް ހަދަނީ؟ ހިމް ބުނީމެއްނު ހިމްއަކީ ކްރިމިނަލެއް ނޫނޭ… މިހެނެއްް ނޫޅެމޭ. ދެން ކީއްވެތަ؟” ވާހަކަ ދައްކަމުން ދިޔައިރުވެސް، މިޝްކާއަށް ދިޔައީ ގިސްލެވެމުންނެވެ. އަހަރެންނަށް ޖެހުނީ ވާނުވާގައި ހުންނާށެވެ.\n“ކައެގެ ގަމާރު ކަމެއްނު މީހަކު ލޯބިވެޔޭ ބުނާއިރަށް ރަށްޓެހިވުން.. ދޮގެއް ހެދިޔަސް އެނގެނީކީ ނޫން. އިންޒާރެއް ދިނަސް ޤަބޫލުކުރަނީކީ ނޫން.. ހުސްވެސް ކަލޭގެ ގަމާރުކަމުން ވާ ކަންކަން…” މިޝްއާއި ދިމާއަށް، ޝަހާދަތް އިނގިލި ދިއްކޮށްގެން ހުރެ، ހިމްޔާން، ވާހަކަދައްކަމުން ދިޔައެވެ. މިޝްކާގެ ކަމަކީ ގިސްލަގިސްލާފައި ރުއިމެވެ.\n“މަށަށްވެސް މިތާ ވާނުވާ އަންގާލީމަ ދޯ، ބޮލުން ސުވާލުމާކުތައް ފިލާނީ..” އެހެން ހުރެފައި އަހަރެން ގޮވާލީމެވެ. އެއިރު، ހިތުގައި އޮތް ބިރުވެރިކަން، ކޮންމެވެސް ވަރަކަށް ފިލައިފިއެވެ. މީނަ މި އުޅެނީ ހަމައެކަނި ކުޑަކޮށް މަޖާ ކޮށްލަން ކުޅިވަރު ކުޅެންކަން ވިސްނިގެންނެވެ. އެހިތުގައި މިޝްމެނަށް ގޮތެއް ހަދަން އޮތްހެން ހީނުވާތީއެވެ.\n“ކައެ ކޮއްކޮއާ މަށާ… އެއީ މަ މިތިންމަސް ދުވަހު މަޖާކޮށްލަން ކުރިކަމެއް. އެކަމަކު ކައެމެން މިތަނަށް ގެނެސް ތިތިބީ، މިކަމާ އެއްވެސް ގުޅުމެއް އޮވެގެނެއް ނޫން..” ހިމްޔާން، އަޑު ހަރުކޮށް ވާހަކަދައްކަމުން ދިޔައެވެ.\n“ދެން؟” ކެތްތެރިކަމުގެ ކުޑަކަމުން އަހަރެން އެހީމެވެ.\n“ފުރަތަމަ ކަމަކަށް، ކަލޭ… ކަލެއާ ހެދި މަގޭ ކޮއްކޮ، ރޭގަ އެ މަރުވީ. ދެން މިހިރަ އެލީޒާ.. އަހާބަލަ، ނުކުރަނީ ކީތްތޯ؟ އެކުވެރިޔެކޭ ކިޔައިގެން ގެންގުޅުނަސް، މިހާރު މޮޔަވެފަ ހުރި ޔޫހާއަށް ދިމާކޮށް ޖެއްސުން ކުރުން، އެއީ މީނަ އެންމެ ކުރާހިތުންކުރި ކަންތައް.. ކުރިން ކައެމެން ދެމީހުން އެއް ސްކޫލެއްގަ އުޅުން އިރު، މާޒިނަށްވެސް ހުންނާނީ، ފެނިފަ، އެލީޒާ، ޔޫހާއަށް ޖެއްސުން ކުރާތަން… މަ ވަރަށް ދުވަހު ކެތް ކޮށްފިން މިދުވަސް ބަލާ ހިތުން. މިއޮތީ ވަގުތު އައިސްފަ.” ފަހަރަކު މީހަކަށް އިނގިލި ދިއްކުރަމުން، ހިމްޔާން، ވާހަކަދައްކަމުން ދިޔައެވެ. ތެދެކެވެ. އެލީޒާއާއި އޭނާގެ އެކުވެރިން ޔޫހާއާ ހަނގާ ކުރާކަން، އެއީ އަހަރެންނަށް އޮޅިފައި އޮތްކަމެއް ނޫނެވެ. އެހެނެއްކަމަކު، އަހަރެން ދެން އެކަމަކާ ބެހެންވީ ކީތްކުރަން ހެއްޔެވެ. ކުރިން އޮތް އެކުވެރިކަމުގެ ސަބަބުން، އެއިރު، އެލީޒާ ކުރާ ގޯސްކަންކަން އަހަރެން ނުވެސް ބަލަމެވެ. ރުހުމުގެ ލޮލަކަށް އައިބެއް ނުފެންނާނޭ ބުނެއުޅެއެއް ނޫންހެވެ. ދެން އަހަރެން ގަސްތަކާއި އެކު ކޮށްފައި އޮތްކަމެއް މިތާ އެބެތް ހެއްޔެވެ؟ މޮޔަވެގެން އުޅޭ ފިރިހެނެކެވެ.\n“ދެން ކަލެއާ ޔޫހާޔާ، އަހަރެމެންނާ ކޮންކަމެއް..” އެނގެން ބޭނުންވެގެން އަހަރެން އެހީމެވެ.\n“އެއީ މަގޭ ދެބެއިންގެ ދެދަރި ކޮއްކޮއޭ… އަތުގަ ފައިސާ ހުރީމަ، ކައެމެނަށް ހީވަނީ، ކުރާ އެއްވެސް ކަމެއް އެހެން ބަޔަކަށް ނޭންގޭނޭ. މިމީހުން ކިޔާވަރުން، ޔޫހާ، އަނެެއް ގޭންގު މީހަކާ ރަށްޓެހިވީ… ވީކަމެއް ނޭންގެ، ކިރިޔާ އެ ސަލާމަތް ވީ…” ދެންވެސް ކުށްވެރި ވީ އެލީޒާއެވެ. ވަރަށް އެނގޭ ދަންނަބެކަލަކަށް ވެ ހުއްޓަސް، އަހަރެންނަށްވެސް އެނގޭ މިންވަރު ވަރަށްވުރެވެސް ކުޑަތާއެވެ.\n“ކައެމެން، މެދުގަ އޮތް ކޮރަޕްޝަންއާ، ވެފައި ހުރި ޚިޔާނާތްތަކާ ހުރެ މިތާ ފަސާދައެއް އޮތިއްޔާ އުފެދިފަ އޮތީ… އެކަމަކު ކަމެއް ވާއިރަށް، ހުރިހާ ކަމެއްވެސް އަހަރެމެން، ގޭންގުތައް ބޮލަށް… މަސްތުވާ އެއްޗެއް އެތެރެކުރާއިރަށްވެސް، ކުޑަ ގޮޅިއަށް ދާނީ އަހަރެމެން. އެކަން ކުރަން ބުނި މީހުނާ، މަގު ފަހި ކޮށްދިން މީހުނާ ފައިސާ ދިން މީހުން، ހަމަ އުފަލާ އަރާމުގަ… އަހަރެމެން މީ ކައެމެންގެ އަޅުންނެއް ނޫނޭ…. މިކަމަކާ ހެދި ކިތައް ފަހަރު ކައެ މެންނަސްވެސް އިންޒާރު ދެއްވިއްޖެ… އެކްސިޑެންޓު ކޮށްކޮށްވެސް، ވިސްނޭކަށް ނޫޅުން.. އެހެންވީމައޭ، ހެލިކޮޕްޓަރު ވެސް ގޮއްވާލަން ޖެހުނީ..” ހިމްޔާންގެ ވާހަކަ ކުރިއަށް ގެންދެވުނީ އެހިސާބަށެވެ. އައި ކުއްލި ރުޅިއާއި އެކު، އަހަރެން، އަތްތެރެއަށް ލައްވާފައި އޮތް ދެވަޅިން ކުރެ އެއް ވަޅި ހޫރާލީމެވެ. ހެލިކޮޕްޓަރު ވައްޓާލީވެސް މިމީހުން ހެއްޔެވެ. އެ ހާދިސާގައި އަހަރެމެންނަށް ދެވުނީ ކިހާވަރެއްގެ އަނިޔާއެއްކަން ނުދަތީ ކީއްވެހެއްޔެވެ.\nއެއްލި ވަޅި ގޮސް ޖެހުނީ ބިމުގައެވެ. ދެއަތްމެ އައްސާފައި އޮތުމުން، މިޒާނުން ކައްސާލީއެވެ. އެހެންނޫންނަމަ، ހެރުނީހީ، ސީދާ ހިމްޔާންގެ ގައިގެ ކޮންމެވެސް ހިސާބަކަށެވެ. އަހަރެން އެހާ ދަށްވާނޭ ހީ ނުކުރައްޗެވެ.\nއިރުކޮޅަކު ވަޅިއަށް ބަލަން ހުރެފައި، ހިމްޔާން، ފުން ނަޒަރަކުން އަހަރެންނަށް ބަލައިލިއެވެ. އެއަށްފަހު މިޝްކާމެންނާއި ދިމާއަށް ހިނގައިގަތެވެ. ވާން އުޅެނީ ކީތްކަން އެނގުނުހިނދު، އަހަރެންނަށް އަނެއްކާވެސް ތެޅިގަނެވުނެވެ. ލަސްކުރުމެއްނެތި، ދެން އޮތް ވަޅިވެސް، އެއް އަތަށް ހެޔޮވަރުކޮށްލީމެވެ.\nހިމްޔާން ގޮސް މަޑުކޮށްލީ، ރިފާޝާ ކައިރީއެވެ. އަދި އަނެއްކާވެސް އެނބުރި އަހަރެންނަށް ބަލައިލިއެވެ. ކޮންމެ ގޮތެއް ވިޔަސް ހެޔޮކަމަށް، އަހަރެން، ވަޅި ހަރަކާތްކޮށްލީމެވެ. ހުރި ތޫނުކަމާއި އެކު، ހަންގަނޑުގައި ޖެހުނު ހިނދު ކަފައިގެން ދިޔައެވެ.\nނުލަފާ ހިނިތުންވުމެއް ދީފައި، ހިމްޔާން، ރިފާޝާ ހުރި ގޮނޑި ކޮއްޕާލިއެވެ. ރިފާޝާގެ ބާރާއި އެކުވެސް، ގޮނޑި، ހުރިތާ ނުހުއްޓެވެ. ދިޔަބާރު މިނުގައި ގޮސް ވެއްޓުނެވެ. މަންޟަރު ފެނުމާއި އެކު، ދެލޯ މަރާ ތަގުޅިކޮށްލެވުނެވެ.\n“ހަހް… ތިހެން ހުރެބަލަ. މާ ގިނައިރަކު ނުހުރެވޭނެއްނު” ހިމްޔާން، ވާހަކަ ދައްކާ އަޑަށް އަހަރެން ލޯ ހުޅުވާލީމެވެ. ދެއްކި ވާހަކައެއް ދެއްކީ ރިފާޝާއާއެވެ. ކޮންމެވެސް ގޮތަކުން، އަތް އައްސާފައި އޮތް ވާކޮޅު މޮހާލުމަށްފަހު، ވާގަނޑުގެ މަތީގައި އަތުން ހިފާއްޓައިގެން ހުރެ އަމިއްލަ ބަރު، އުފުއްލައިގެން ހުރުމުން، ވާގަނޑަށް، މެހުނަ ނުދީ، ރިފާޝާއަށް ހުރެވެނީއެވެ.\nހިތުގައި އުންމީދުގެ ހުޅުކޮޅުދިއްލުނެވެ. ތަދުވިނަމަވެސް، އަހަރެން އައްސާފައި އޮތް ވާގަނޑު ކަނޑާލެވޭތޯ، އަނެއްކާވެސް މަސައްކަތް ފެށީމެވެ. އަތަށް ކިތަންމެ އަނިޔާއެއް ލިބުނަސް، އެހެން ބައެއްގެ ފުރާނަ، ދިޔަނުދީ ހިފެއްޓުން މާ މުހިންމެވެ.\nދެން ހިމްޔާންގޮސް ހުއްޓިލީ އެލީޒާގެ ކުރިމަތީގައެވެ. މޫނަށް ވައްތަރުތަކެއް ޖައްސަޖައްސާފައި ގޮނޑިކޮއްޕާލިއެވެ. ނަސީބު ރަނގަޅުކަމުން، އެލީޒާއަށްވެސް އަތް އައްސާފައި އޮތް ވާގަނޑު މޮހާލެވޭވަރު ވިއެވެ. އެލީޒާވެސް، ރިފާޝާ ކަންތައްކުރި ގޮތަށް، ވާގަނޑުގައި އެލިގަތެވެ. ރިފާޝާ ހުއްޓެއް ކަމަކު، އެވަރަށް ތަޖުރިބާ ނެތަތީ، އެލީޒާއަށް މާ ގިނައިރު ނުހުރެވޭނެކަން، އެލީޒާގެ މޫނުމަތީ ފާޅުވާން ހުރި ވަރުބަލިކަމުންވެސް، އެނގޭވަރުވެއެވެ.\nދެންހުރީ މިޝްއެވެ. މި އެންމެނަށްވުރެ ފިނޑިވެފައި، ބާރު ކުޑަވާނެއެވެ. މަސައްކަތް ކުރަމުންދިޔަ ނަމަވެސް، އަތް އައްސާފައި އޮތް ވާގަނޑުވެސް، މޮހެން އުޅޭ ކަމުގެ ނިޝާނެއް ނުފެނެއެވެ. އަހަރެންގެ ހިތު ވިންދު ދިޔައީ އަވަސްވަމުންނެވެ. މިޝްއަށް ގޮތެއް ވާތަން، ބަލަން އަހަރެންނަށް ކެތް ވާނެ ހެއްޔެވެ.\nހާސްވީމާ ވާނެ ގޮތް ދެން އެނގެއެއްނޫންހެއްޔެވެ. މަސައްކަތަށްވެސް އަންނާނީ ލަސްކަމެވެ. އަހަރެންގެ އަތް އައްސާފައި އޮތް ނައިލޯނު ގަނޑަށްވުރެ، އަތުގައި ވަޅިއެޅޭލެއް ގިނަވާން ފެށިއެވެ. ހެސްކިޔާފައި ލޭތަށް އޮހެމުން ދިޔައެވެ.\n“ހިމްމް…” ރޮއެގެން ކަމެއް ހައްލު ކުރެވެންޏާ މިޝްކާ އެކަން ކުރާނެއެވެ. ނަމަވެސް، ހިމްޔާން ހުރީ، މިޝްކާގެ ގިސްލުމަށް އަޅާލާ ކަހަލަ ގޮތަކަށްނޫނެވެ. އިންސާނިއްޔަތު ކަމެއްވެސް ނެތީއެވެ. ކަމަކަށް ބަދަލު ހިފަން ބޭނުންވިޔަސް މިވަރު ތަންކޮޅެއް ބޮޑުނޫންހެވެ. އެހެންނޫނަސް ބަދަލު ހިފަން މިތާ ވެފައި އޮތީ ކީތްހެވެ. މިމީހުން ކަންތައް ބޮޑުކޮށްލަނީ މާ އަވަހަށެވެ.\n“މިޝް!!!!” ގޮނޑި ކޮއްޕާލުމާއި އެކު، އަހަރެންނަށް ހަޅޭއްލަވައިގަނެވުނެވެ. ލަސްވުމެއްނެތި، މިޝްކާގެ ހަށިގަނޑު، އެލުނެވެ. ހަމަ އެއާއިއެކު، ރޯމަހެއްހެން، މިޝްކާ ތެޅިގަތެވެ.\nއަތަށް، ހަމަށް ނާރަށް ބެލުމެއްނެތި، އަހަރެން، ވަޅި ހަރަކާތް ކޮށްލީމެވެ. ވާގަނޑު ކެނޑުމާއިއެކު، އަހަރެން ދުއްވައިގަތީމެވެ.\nފިލްމުތަކުގައި ހެން، ހިމްޔާން މަރާލާނެ، ލަޓިބުރިއެއް ނޫނީ، ދަނގަނޑުގަޑެއް ނެތެވެ. އިންސާނަކަށް ދިރިއުޅެވޭނެ ފެންވަރަށް ހަދާފައިވާ އެ ކޮޓަރިން، އަހަރަެންނަށް ލިބުނު ހާވެސް އެއްޗަކީ، ކުނިކަހާ ސާފުކުރާ، ފިހިގަނޑެވެ. ކުރާނީ ކީތްހެވެ. ހަމަލާއެއް ދެވޭނީވެސް ހަމައެކަނި އަތުޖެހުނު އެއްޗަކުން ނޫންހެވެ. ނެގި ގޮތަށް އަތަށް ހެޔޮވަރު ކޮށްލާ، ހިމްޔާންގެ ބޮލުގައި އެތިފަހަރެއް ޖެހީމެވެ.\nނަރޫޓޯމެންހެން ވިއްސައިގެން ނުދިޔަ ނަމަވެސް، އަހަރެން ޖެހި ބާރު މިނުން، ހިމްޔާން، ބޮލުގައި އަތް އަޅާލިއެވެ. ވަގުތު ބޭކާރު ކުރުމެއް ނެތި، އަހަރެން، މިޝްކާ ކައިރިއަށް ޖެހިލީމެވެ. ފުރަތަމަ އަހަރެން އުޅުނީ، މިޝް އުފުއްލާ ލެވޭތޯއެވެ. ތެޅޭވަރުން އެކަން މާ ބޮޑަށް ކާމިޔާބެއް ނުވިއެވެ. ދެން އަހަރެން ގޮނޑި ނަގާ، މިޝްގެ ފައި ޖެހޭނެ ގޮތް ހަދައިދިނީމެވެ. ނަމަވެސް، އިތުރު ކަމެއް ނުކުރެވި އުޅެނިކޮށް، ހިމްޔާން، އަހަރެން ކޮއްޕާލިއެވެ. އެކަމަށް ސަމާލު ނުވެވި ހުރުމުގެ ސަބަބުން، އަހަރެން ގޮސް ޖެހުނީ ބިންމައްޗަށެވެ. ސިކުންތެއްވެސް ބޭކާރު ނުކޮށްލާ ދެވަނަ ފަހަރަށްވެސް، ހިމްޔާން، މިޝްގެ ގޮނޑި ވައްޓާލިއެވެ.\nވެއްޓުނު ބާރުމިނުގައި އަހަރެން ތެދުވީމެވެ. ކަކުލުގައި ހުރިއްޔާ ހުރި ބާރެއްލައި ޖެހުމާއި އެކު، ހިމްޔާންވެސް، ތަޅުންގަނޑަށް ވެއްޓުނެވެ. ގޮނޑި ނަގަން ބެލިއިރު، ވިއްސައިގެން ގޮސްފައި އޮތީ މާ ދުރަށެވެ. ސިކުނޑިއަށް ދެވަނަ ޚިޔާލެއް އައިކަން ހަމަ ނަސީބެވެ. އަތުގައި އޮތް، ތޫނު ތިލައިން، މިޝްކާގެ އަތް އައްސާފައި އޮތް ވާގަނޑު ކަނޑާލުމާއި އެކު، ބަރަކަސް، އެ ހަށިގަނޑު މައްޗައް އުފުލާލީމެވެ.\n“މިޝް…. ވާގަނޑުގައި ހިފާބަ… މިޝް..” އަހަރެން ބުނަމުން ދިޔައީމެވެ. ނަމަވެސް، ބަސް ޤަބޫލުކުރާކަށްވެސް މިޝްކާ ނޫޅުނެވެ. އަހަރެންގެ ފިނޑި ކޮއްކޮގަނޑު، ބިރު ގަންނަނީ މާ ބޮޑަށެވެ. އެ ޙާލަތުގައި ބިރު ގަންނާނެވެސް ތާއެވެ. ހަނގުރާމަ ކުރަމުން އެ ދަނީ މަރުގެ ތުންފަތްމަތީއެވެ.\n“މިޝް!” ފިހިގަނޑުގެ ހަމަލާއެއް ބުރިކަށްޓަށް އެރުމާއި އެކު، އަހަރެން، ކުރިއަށްވުރެ ބާރަށް ގޮވާލީމެވެ. އަތޮޅުވެރިންނަށް ވަލުގައި ހިތްޕެއެވެ. މި ހާލަތުގައި، އަހަރެންނަށް، މިޝްކާގެ ހަށިގަނޑު އުފުލޭނީއެވެ. ވަލުގައި ހިފުމާއި ނުހިފުން، އޮތީ މިޝްކާގެ އަތްމަތީއެވެ.\nއަހަރެން ކޮއްޕާލަން، އައި ހިމްޔާންގެ ހަމަލާއި ދިފާޢުވާންވެސް ޖެހުނީ އެހެން ހުރެއެވެ. ބަދަލުގައި ދެވުނު ހަމަލާވެސް، މާ ބޮޑު އެއްޗަކަށް ނުވިއެވެ.\nތަންކޮޅެއް ލުއިވިހެން ހީވުމުން އަހަރެން މައްޗަށް ބަލައިލީމެވެ. މިޝްކާ ވަލުގައި ހިފީއެވެ. ލިބުނު ހަމަޖެހުމާއި އެކު އެކީހެން، ފިހިގަނޑުގެ ހަމަލާއެއް އަހަރެންގެ ގަޔަށް އެރިއެވެ. ވިތަދަކާއި ތަދެއް ބަހައްޓާފައި އަހަރެން ތެދުވީމެވެ. ގޮސް ހިމްޔާން ކޮއްޕާލީމެވެ. ތަނެއްދޮރެއް ފަހުމްނުވިޔަސް، ޓީވީއިން ދައްކާ ރެސްލިން މުބާރާތްތައްވެސް ބެލީ ސަބަބަކަށްޓަކައެވެ. އަހަރެންގެ އަތުގައި އޮތް ހަތިޔާރަކީ، ހަމައެކަނި، ތޫނު ތިލައެވެ. ކިތަންމެ ކުރަން ބޭނުން ނުވި ކަމެއް ނަމަވެސް، ހިމްޔާންގެ އަރިކަށިން ފެށިގެން ތިރިއަށް ފަލަމަސްގަނޑުގެ މެދަކާ ހިސާބަށް، އަޅާލީމެވެ. މާ ފުންކޮށެއްވެސް ނޫނެވެ. ހަމައެކަނި މަގުސަދަކީ ހިމްޔާނަށް، ތަދަކީ ކޯޗެއްކަން ކިޔައިދިނުމެވެ. ކިރިޔަ ކިރިޔާ ސަލާމަތުން ތިބި، އަހަރެންގެ ބެލުމުގެދަށުގައި ތިބި ތިން އަންހެން ކުދިން، ސަލާމަތުގެ އައްސޭރިއަށް ގެންދާނެ ވަގުތުކޮޅެއް ހޯދާށެވެ..\_\n“އާހްހް…” ހުރި ބަރު، އަޑުން، ހަޅޭއްލަވައިގަތެވެ. މުޅިތަންވެސް، އެއަޑުން ގުގުމާލިއެވެ. އަވަސް ވަގުތެއްގައި، ހަމަލާއެއްްލިބެން ނޭދޭތީ، އަހަރެން އަނެއްކާވެސް ހިމްޔާން ކޮއްޕާލީމެވެ. މިކަހަލަ އަނިޔާ ދިނުމަކީ، ކިތަންމެ ދަށު ދަރަޖައިގެ ކަމެއް ނަމަވެސް، ފަހަތުގައި، ކިރިޔަ ކިރިޔާ ދަން ނުޖެހި އެތިބީވެސް ހަމަ އިންސާނުންނެވެ.\nއެލީޒާގެ ޙާލު ހުރީ ވަރަށް ދަށުގައެވެ. ޢުމުރު ދުހު ޕަރޓީ ތަކުގައި މަޖާ ކުރާ މީހާ، ގައިގައި ވަރެއް ނެތް ޙާލު، ބިރުން ތުރުތުރު އަޅައަޅާ ހުއްޓާ، ވަލެއްގައި އެލިގެން ހުންނަން ޖެހުމުން، ކިހާ ބޮޑު ވޭނެއް އިހުސާސްވާނެ ހެއްޔެވެ. މިޝްކާގެ ޙާލުވެސް ވަކި ރަނގަޅެއް ނޫނެވެ. މި އެންމެން ތެރެއިން އެންމެ ބަރުވެފައި ބުރަހެލި ވާނީވެސް، ހަމަ މިޝްކާއެވެ.\nޙާލަތަށް ވިސްނާ، އެންމެ ރަނގަޅުގޮތް ކަމަށް ބަލާ، އަހަރެން، ރިފާޝާގެ ވާގަނޑު ކަނޑާލީމެވެ. ދެން ތިބި މީހުނަށް އެހީއެއް ވެވޭނީވެސް، ރިފާޝާއަށް ކަމަށް ވީތީއެވެ. އަނެއް ދެމީހުންކުރެ މީހެއް ސަލާމަތް ކުރި ނަމަ، އަވަހަށް ފިލަން ދުއްވައި ނުގަންނާނެކަމެއްވެސް ނޭންގެއެވެ.\nރިފާޝާގެ ފުރިހަމަ އެހީ ލިބުނު ނަމަވެސް، ދެން ދިމާވި މައްސަލަ، ތަންފުކެއްވެސް ކުޑައެއް ނޫނެވެ. ހިމްޔާންގެ ހަޅޭކުގެ އަޑަށް، ދިމަދިމާއިން، މީހުންއެއްވާން ފެށިއެވެ. ކުރީ ޒަމާނު ހަނގުރާމައަކަށް އަންނަ ލަޝްކަރެއް ވަރު ނުވިނަމަވެސް، ފަސް މީހުނަކީވެސް، ހަމަ އެކަނި އަހަރެން ކުރިމަތިލާން، ގިނަ އަދަދެކެވެ. ރިފާޝާ އެލީޒާމެންގެ، ކަންކަމާއި ހަވާލުމުން، އަހަރެން، އެ އައި މީހުންގެ ޒިންމާ ނެގީމެވެ. މަޖުބޫރުވެގެންނެވެ. އެހެންގޮތެއް ނެތީމައެވެ.\nއަހަރެން ވަކިވަކިން، އެންމެނަށް ބަލައިލީމެވެ. އަހަރެން މީ، މި އެންމެން، އެއް އަތުން ޖަހާ ވިއްސާލެވޭވަރުގެ މީހެކޭ ހީވާކަހަލައެވެ. ނަމަވެސް ހުރި ހުރިހާ ކެރުންތެރިކަމެއް، އެމީހުންގެ އަތުގައި ހުރި ހަތިޔާރު ފެނިފައި ދިޔައެވެ. ވަޅިޔާއި ކަޓަރެވެ. މީހަކު ކޮށާ ކުދިކޮށްލެވޭނެ އެއްޗިއްސެވެ. ކަނޑިއާ ބަޑި ނެތް ކަމެއްވެސް ނޭންގެއެވެ.\n“އެމާރޖެންސީ…” ރިފާޝާ، ބުނެލި އަޑު އިވުނެވެ. އެންމެންގެ ނަޟަރުވެސް އެ ދިމާއަށް ހުއްޓުނެވެ. ފާޑެއްގެ އަންހެން ކުއްޖާގަނޑެއް ހަމަ ހުރެފަ އެމަރޖެންސީއޭ ބުނުމުން ވާނީ އެހެންނޫންހެވެ. ރިފާާޝާ އެކުރީ ކީތްކަން، އަހަރެންނަށް ފަހުމްވީ މާ ފަހުންނެވެ. އަހަރެމެން ލައިގެން ތިބި ސޫޓްގައި، ހަރުކޮށްފައިވާ، ޑިވައިސްއިން، އެމްއެސްއޭގައި އަހަރެމެން ކަންކަން ބަލާ މީހުނަށް، އަޑުގެ މެސެޖު ފޮނުވޭނެއެވެ. އަހަރެންގެ ސިކުނޑިއަށް ކިުރިން އެ ޚިޔާލު ނައީ ކީއްވެބާއެވެ. ތަޖުރިބާކާރު ރިފާޝާވެސް، އަހަރެންނަށް ހަނދާން ނުކޮށްދިން ކަމެވެ.\nކޮޓަރީގެ އެއް ބިތުގައި މިޝްކާއާއި އެލީޒާ ބައިތިއްބައިގެން ރިފާޝާއާއި އެކު، އަހަރެން، ކުރެވެން ހުރި ކަމެއް ވިއްޔާ ކުރަމުން ދިޔައީމެވެ. އިތުރު ބަޔަކަށް ގެއްލުމެއް ވިޔަ ނުދީ، އޮތް ޙާލަތުގައި ކަންކަން ބެހެއްޓޭތޯއެވެ. އަހަރެމެން ދެމީހުނަށް، ބިޔަ ވަރުގަދަ، ހަ ފިރިހެނުން ހިފާއްޓަން ޖެހުމުން، އެކިވަރުގެ އަނިޔާ ލިބެމުން ދިޔައެވެ. ކިތަންމެ ޓްރެއިނިންނެއް ހަދާފައި ތިބި ބަޔަކަށްވިޔަސް، ކަންކަން ވާނީވެސް ވަކި މިންވަރަކަށް ނޫންހެވެ.\nނަސީބު އަތުގައި ހިފީ، އަހަރެމެން ދެމީހުން، ލެއިން ފޯވެ، މުޅި ގައިން ވަރު ދޫވާން ވެފައި ވަނިކޮށެވެ. އެމްއެސްއޭގެ ތިން ހަތަރު މީހަކު އައިސް، އަހަރެމެންނާއި ބައިވެރިވެ، ދާދި އަވަހަށް، ހިމްޔާންއާއި އޭނާގެ ބައިވެރިން، ހައްޔަރު ކޮށްލިއެވެ. ހަމަ ޖެހުމުގެ ނޭވާއެއް ލެވުނީ އެ ހިސާބުންނެވެ.\n“ދޮންބެ..” ފުލުހުން އައުމުގެ ކުރިން ދިޔުމަށްޓަކައި ވޭނަށް އެރުމުން މިޝްކާ އައީ، އަހަރެންގެ ކައިރިއަށެވެ. ވީ ކަންތަކާ ބިރު ގަންފައި ހުރި ވަރު، އެންމެ ފަހަރަކު އެ މޫނަށް ބަލައިލުމުންވެސް ފެނެއެވެ.\n“އެ އައީ ކޮން ބައެއް؟” މިޝްކާގެ ސުވާލު ކުރިމަތިނުވެ ނުދިޔައެވެ. އިތުރަށް ރެކެވޭނެ ގޮތެއް ނެތީތީ އަހަރެން، ވީ އެންމެ ކުރުކޮށް، ކިޔައިދިނީމެވެ. އެވެސް މަޖުބޫރުވެގެންނެވެ. ކޮންމެ މީހަކަށް އެނގުނަސް، ޢާއިލާ މީހުނަށް އެނގުމަކީ އަހަރެން އެންމެ ބޭނުން ނުވާ ކަންތަކެވެ. ބައްޕަ ޖާސޫސަކަށް އުޅުނު އިރުވެސް، އިޚުތިޔާރު ކުރީ އެގޮތެވެ. ނަމަވެސް، އަބަދަކު އެންމެނަށް ސިއްރަކުންވެސް ނޫޅެވޭނެއެވެ.\n“ކިހިނެއް މިޝްކާއާ ހިމްޔާން؟” ރަނގަޅު ސުވާލު ކުރަން އެނގުނީ ރިފާޝާއަށެވެ. ރިފާޝާ ސުވާލު ކުރުމާއި އެކު، އަހަރެންނަށްވެސް ވަގުތުން މިޝްކާއަށް ބަލައިލެވުނެވެ.\n“އެއީ…. އެއީ.. ހިމް ދެކެ ލައިކްވާތީ… އެހީމަ ނޫނެކޭ ނުބުނެވުނީ..” އިސްޖަހާލަމުން މިޝްކާބުނެލިއެވެ. މިޝްކާވެސް އުޅެނީ އެގޮތަށް ހެއްޔެވެ؟ ކުރިން އަހަރެން ނުދެނަ ހުރީމެވެ. ޢުމުރުގެ ހަގު ކަމާއި، ހިމްޔާންގެ ގޯސްކަމަށްވެސް ނުވިސްނިއެވެ.\n“ދެން.. އެއީ މީހަކު ލޯބި ވާވަރު މީހެއްތަ؟” ސަވާރުވި ރުޅިއާއި އެކު އަހަރެން ބާރަށް ބުނީމެވެ. އަދިވެސް އަމިއްލަ މީހާ މަރާލަން ހިތުލައިގެން އުޅޭ މީހުނާ ރަށްޓެހި ވީމަ، ގޮތްގޮތް ވާނެއެވެ. މިޝްކާގެ ގަމާރުކަމުންވެސް ދިރިއުޅުމަށް އުނދަގުލެވެ.\n“އެއީ ވާ އެއްޗެއް ނޫނޭ… އޮޅިގެން ވެވުނީ..” ރަކި ގޮތަކަށް އެހަނަސް ދެރަވެފައި، ހީލަމުން، ދެންވެސް ވާހަކަ ދެއްްކީ މިޝްކާއެވެ. އަދިވެސް، މިޝްއަށް ހިމްޔާން ގޯސްވާކަށްވެސް ނޫޅެއެވެ.\n“ތިޔެއް ނޫނޭ… މިޝްއަކަށް ނޭންގޭތަ މިޝް ކުޑަކަމެއް؟ އިހަށްދުވަހު ތި ފުރުނީ އެންމެ ސޯޅަ… އަދި މީހުނާ އެއްކޮށް އުޅެ ވަރެއް ނުވެއެއްނު؟” އަހަރެން މިޝްކާ ކުށްވެރި ކުރީމެވެ. އަންހެން ކުދިން ބަސްއަހަން ޖެހޭނެއެވެ. ހިމްޔާން ކަހަލަ ތާކުން ތާކު ނުޖެހޭ މީހުނާ އެއްކޮށް އަހަރެންގެ ކޮއްކޮ އުޅެން ވެއްްޖިއްޔާ ދެން ވާނީ ކިހިނެއް ހެއްޔެވެ؟\n“އެއްވެސް ކަމެއްގަ މިޝް ނުވާނެ ބޮޑެއް… އެކަމަކު ޒިން ބޭނުންވީމަ އެލީނާ ކުޑަޔަކަސް ހަމަ އޯކޭ… އެކަމަކު ހަމަ ޒިން ކޮއްކޮއެކޭ، ތި އީންއެކޭ ޢުމުރުގަ ނެތް ކަންނޭންގެ ފަރަޤެއް.. އީން ވީމަ ސޯޅަ އަހަރަކަސް އޯކޭ.. މިޝްވީމަ އޯކޭއެއް ނޫން..” ކޮންމެ ކަމަކަށްވިޔަސް ރިފާޝާ އަނގަ ބާނަން ވާނެއެވެ. އަހަރެންގެ ގަމާރު ކޮއްކޮއަށް އެހުރިހާ އެއްޗިއްސެއް ކިޔާކަށް ނޭންގުނީހެވެ. އެކަމަކު ރިފާޝާ، މަތިން ބައިން ޖެހިގެން، އެލީނާއާ މިޝް އަޅާކިޔަން ވެއްޖެއެވެ. ޤަބޫލުކުރަން ބޭނުން ނުވިޔަސް، ރިފާޝާވެސް ހެދީ ދޮގެއް ނޫނެވެ.\n“އީން؟” ކުއްލިއަކަށް ސިކުނޑީގައި ވެރިވެގަތް ޚިޔާލާއި އެކު، އަހަރެން ހާސްވިއެވެ. ހިމްޔާން ކުރިންވެސް އޮތީ، އެލީނާއަށް ގޮތެއް ހަދާނެ ކަމަށް އިންޒާރު ދީފައެވެ. ވީއިރު، އެލީނާ ކޮބައި ހެއްޔެވެ؟\nޖިންސު ޖީބަށް އަތް ޖަހާ އެތެރެ ފޮތިގަނޑުވެސް ބޭރަށް ނެރުނީމެވެ. ފޯނެއްނެތެވެ. ހުރިހާ ޖީބެއް ބެލިއްޖެއެވެެ. އަހަރެންގެ އަތަކު އަހަރެންގެ ފޯނެއް ނެތެވެ. މިޝްގެ ފޯނު ވީކަމަށްވަނީ ގޭގައެވެ. ކުރިން އެލީނާ އަހަރެންނާއި ވާހަކަ ދެއްކީ އެލީޒާގެ ފޯނުންނެވެ. މާނައަކީ އެލީޒާގެ ފޯނުވެސް ވީ ގޭގައޭއެވެ. ވޯކީ ޓޯކީ އޮތް ހިނދު ރިފާޝާވެސް ފޯނެއް ނުގެނެއެވެ.\n“ދެން އަނބުރާލާފަ ދާންވީ؟ މިހާރު ޕޮލިސްވެސް އުޅޭނެ..” އަހަރެމެންގެ ވާހަކަތައް އަޑުއިވިފައި ދުއްވަން އިން މީހާ، އަހަރެންނަށް ބުނެލިއެވެ. ފައިބަން ޖެހެނީ މާ ދުރުނޫން ހިސާބަކަށް ކަމުން، އަހަރެން އަހަރެން، އެދުނީ ވީހާވެސް އަވަހަކަށް، ފައިބާ މަންޒިލަށް ގެންގޮސްދިނުމަށެވެ. ދެން އެފޯނު ހޯދުމަށް ވުރެ އާ އެއްޗެއް އަތުޖެއްސިއްޔާ މާ ރަނގަޅުވާނެތީއެވެ.\nއަހަރެމެންގެ އިންތިޒާރުގައި އެމްއެސްއޭއަށް ގެންދާނެ ލޯންޗެއް އޮތް ނަމަވެސް، އަހަރެން އެރީ ފަޅުގައި އަޅާފައި އޮތް ސަފާރީއަށެވެ. ފުރަތަމަ އަތުޖެހުނު ފޯނު ނަގައި އެލީނާއަށް ޑައިލްކޮށްލީމެވެ. އަތަށް ލިބިފައި ހުރި ޒަޚަމުންނާއި ހިމްޔާންމެނާ ދިމާ ކުރުމުން ލިބުނު ޒަޚަމަކަށްވެސް ފަރުވާލެއް ނެތެވެ. ވާ ތަދަށް ވުރެ އެލީނާ މާ މުހިންމީއެވެ.\n“އަޅެ… ފޯނު ނަގާބަލަ…” ފޯނު ނުނެގުމުން ދެވަނަ ފަހަރަށްވެސް ގުޅަމުން، އަހަރެން ކުދިކިޔަމުން ދިޔައީމެވެ. ކޮންމެ ކަމެއްވިޔަސް އަހަރެން ގުޅީމާ ފޯނު ނަގަން ޖެހޭނެ ނޫންހެވެ. ތަންކޮޅެއް ކައިރީގަިއި ތިބެވުނު ނަމަ، މިހާރު ދުވެފައިވެސް އެގެއަށް ގޮސްފީމުހެވެ.\n“އެލީނާ ފޯނު ނިވިފައެއްނޫންތަ އޮތީ… އެލީޒާ ފޯނަށް ގުޅާބަ…” އަހަރެން އުޅެމުން ދިޔަ ޙާލު ފެނިފައި މިޝްކާ ބުންޏެވެ.\n“ނިއްވާލާފަ އޮތް ނަމަ މަވެސް މިވަރަށް ގުޅާނެތަ؟ ނަންބަރު އެނގޭނަމަ، މިހާރު އެ ފޯނަށް ގުޅައިފީމުސް ދޯ..” ވެފައި ހުރި ހާސްކަމާއި އެކު އަހަރެންނަށް ވާހަކަ ދެއްކުނީ ދައްކަން ޖެހޭ ވަރަށްވުރެ ރުންކުރުކޮށެވެ. އިތުރަށް، އަހަރެންގެ ހާސްކަން ބޮޑުކުރަން ނުހަދާ، އެލީޒާއައިސް، އެލީޒާގެ ނަންބަރު ޖަހައިދިނެވެ.\nގިނައިރު ތަކެއް ރިންގުނުވެ، ފޯނު ނެގިއެވެ. އެކޮޅުން ވާހަކަ ނުދެއްކުމުން، ނެގީ ކާކުކަން ނޭންގޭ ޙާލު، އިސްވެ ވާހަކަ ދައްކަންވެސް ޖެހުނީ އަހަރެންނަށެވެ.\n“ޒިންތަ؟” އެލީނާގެ އަޑެވެ. ކޮންމެވެސް ވަރެއްގެ ހާސްކަމެއް ހުރި ނަމަވެސް، ސީރިޔަސް ކަމެއް ވެގެން އުޅޭ ފަދަ ނިޝާނެއް ނެތެވެ. އަހަރެން ހުމްމް އަޅުވާލުމާއި އެކު، އެލީނާ އެހީ އަހަރެން ކޮންތާކު ތޯއެވެ.\n“ކިހިނެއް ވީ؟ އީން ކޮންތާކު ތިހުރީ؟ ގެ ރަނގަޅަށް ތަޅުލާފަތަ ހުރީ؟” ޖަވާބު ދިނުމުގެ ބަދަލުގައި، އަހަރެން ކުރީ ސުވާލެވެ.\n“ކޮޓަރީގަ މީނީ.. ކޮބާ ދޮންތަމެން؟” އެލީނާގެ ޖަވާބުން އަހަރެންނަށް ހިތް ހަމަ ޖެހުން ލިބުނެވެ. އެހެންކަމުން އެލީޒާއާއި މިޝް ގޮވައިގެން، މި ދަނީ ކަމުގައި ބުނެ ފޯނު ކަނޑާލީމެވެ.\nފަހުން ކޮންމެސް އިރަކުން، އަހަރެންނާއި ރިފާޝާ އެމްއެސްއޭ އަށް ދާން ނިންމާފައި، ބޭސްފަރުވާގެ ކަންތައް ނިންމާލީ ސަފާރީއިންނެވެ. ޒަޚަމްވެފައި ވަނީ އަހަރެންނާއި ރިފާޝާކަމުން، މާ ބޮޑަށް ހާސްވާކަށް ނުޖެހުނެވެ. އަހަރެމެންނަށް ތަދަށް ކެތްކޮށްލައިގެން ތޔިބެވިދާނެއެވެ. ކަންތަކާ ޖެހޭނީ ދެންތިބި ދެމީހުނަށް ގޮތެއް ވެއްޖިއްޔާއެވެ. އެމީހުންގެ ޙާލުވެސް މާ ރަނގަޅެކޭ އަހަރެން ނުބުނާނަމެވެ. މިޝްކާވެސް، އެލީޒާވެސް ހުރީ މީހަކަށް ގަނެވޭނެ އެންމެ ބޮޑަކަށް ބިރު ގަނެފައެވެ. ކިރިޔަ ކިރިޔާ ފުރާނަ ސަލާމަތްވުމުން، އެހެން ނުވާންވީވެސް ކީތްވެހެއްޔެވެ.\n“އަޔާޒްއަށް ކިހިނެއްވީ؟” އެނބުރި ގެއަށް ދިޔުމުގެ ކުރިން ވަރުބަލި ފިލުވާލާ، ބިރު ކަނޑުވާލަން މަޑުކޮށްލި ވަގުތުކޮޅުގައި އަހަރެން ރިފާޝާ ކުރެން އަހާލީމެވެ.\n“އަޔާޒްއޭ؟ ޔަޒްއަށް ކިހިނެއް ވީ؟” އެލީޒާއަށް ހީވީ އަމިއްލަ މީހާއަށް ކަމެއްވިހެންނެވެ. އަހަރމެެންގެ ޙަޔާތަށް އަލަށް ތަޢާރަފްވި މި ސިހުރުގެ ކަންތަކަކީ، ގަދަފަދަ ކަމެއްތާއެވެ. ހަމަ ގައިމުވެސް އާދައިގެ ކަމެއް ނޫނެވެ.\n“އެއިރު އަހަރެމެން ލޯންޗުގަ ހުއްޓެއްްނު ޖުޑަފިރިހެން ކުއްޖެއް؟ މާ މައުސޫމްކޮށް ހުއްޓަސް، ހަމަ ނުބައިބައި ބޮހެއް. ހެލިކޮޕްޓަރަށް އަރާ މައްޗަށް އެރި ތަނާހެން އެކުއްޖާ، ކޮންމެސް އެއްޗަކާ ކުޅެގެން، ނުދުއްވޭ ގޮތެއްވީ… ދެންއިނގެއެއްނު ހެލިކޮޕްޓަރުގެ ކޮމްޕްލިކޭޓެޑް ވަރު. އެއިރަކު އެއީ އޭނަ ކުރި ކަމެއް ކަމެއް ނުއެއް އިނގޭ. ލޭންޑުކުރަންވެގެން، އަހަރެމެން އުޅެގަތް ވަގުތު، ކޮންމެސް ތޫނު އެއްޗަކުން، އެކުއްޖާ، އަޔާޒްއަށް ހަމަލަ ދިނީ. ބައިވަރު ހަތިޔާރު ހުރި އޭނަ އަތުގަ. ހެލިކޮޕްޓަރު ނުވެއްޓި ވޭތޯ ބަލަމުން، އަހަރެމެން ދެމީހުނަށް އެކުއްޖާ ހިފާއްޓާ ނުލެވުން. އެންމެ ފަހުން، އޭނަ، އަޔާޒްކޮއްޕާލީ…. ނަސީބުވެސް ދެރައީ. އެއޮތް ބޮޑު ކަނޑު އޮއްވަ، ވެއްޓުނު ބާރު މިނުގަ އަޔާޒް ޖެހުނީ، އަހަރެމެން ދުއްވި ލޯންޗަށް…” ރިފާޝާ ކިޔައިދެމުން ދިޔައެވެ.\n“އަޅެ މަގޭ ޔަޒްޒް…. ކާކު އެހެން ހެދީ؟ މަ އެމީހަކު މަރާލާނަން..” ޤަބޫލު ނުކުރެވޭ ފަދަ ގޮތަކަށް ބަލަމުން އެލީޒާ ބުނެލިއެވެ. “ދެން ގެއްލުމެއް ވިތަ؟ ވަރަށް އަނިޔާ ލިބުންދޯ؟”\n“ނޫން…. ބައިވަރު ގެއްލުމެއް ނުލިބެ… ޖެހުނު ގޮތަކުން އަތް… ބިނދުނީ..” ފަހު ޖުމުލައިން އަހަރެންނަށްވެސް ފުދޭ ވަރެއްގެ ޝޮކެއް ލިބުނެވެ. އަޔާޒްއާ ނުލައި އަހަރެމެންނަށް އެއްކަމެއްވެސް ނުކުރެވޭނެއެވެ. މީހަކީ އެއީ ނޫންހެވެ. ދެން އަޔާޒްވެސް، ލޯންޗަށް ވެއްޓިގަތީ ކީއްވެހެއްޔެވެ.\n“ކޮންތާކުތަ ޔަޒް ވީ؟ މަ ބޭނުން ދާން… ޕްލީޒް ގެންދޭ..” އެލީޒާ އާދޭސް ކުރަށް ފެށްޓެވެ. ނަމަވެސް ދެން އެހުރި ގޮތަށް މީހަކު ހޮސްޕިޓަލަށް ގެންދެވޭ ހެއްޔެވެ. ވަގުތުން ދެކޮޅު ހެދީމެވެ. އެލީޒާ ހުރީ ދޫކުރާކަހަލަ ގޮތަކަށް ނޫނެވެ. ގޮތެއްވީ އީންއަށް ނަމަ އަހަރެންވެސް ދުލެއް ނުކުރާނަމެވެ. ކުރި ހުރިހާ އާދޭސް ތަކާއި އެކު، އަހަރެމެން ގެއަށް ގޮސް ރީތިވެލައިއގެން، އެންމެން ހޮސްޕިޓަލަށް ދާން އެއްބަސްވެ، ގެއަށް ދާން ނައްޓާލީމެވެ. ހުދު އަހަރެންވެސް، އަޔާޒާއި ލުވެއިޒް އޮތް ޙާލެއް ބަލަން ޖެހެއެވެ.\n“ފަހުން ދޯ މަންމަކައިރިއަށް ދާނީ؟ ގޮއްސިއްޔާ އަވަހަކަށް ނުއެއް ފޮނުވާނެ. ކޮންމެހެންވެސް އެބަޖެހޭ ހޮސްޕިޓަލަށް ދާން..” އެލީޒާ، ގެއަށް ލައިފައި، ދަމުން، އަހަރެން މިޝްކާ ކައިރީ ބުނީމެވެ. އެލީޒާ ގެއަށް ލީ އިރު، އީން ފެނި ވާހަކަ ދައްކާލެވުމުން އަހަރެންގެ މޫޑު ހުރީ މުޅިން ރަނގަޅުވުފައެވެ. އެހެން ނޫނަސް ރޯމާ ދުވާލު، އިތުރު ހާދިސާއެއް ހިނގާފާނެ ކަމަށް އަހަރެންގެ ހިތް ދޮގުކުރެއެވެ.\n“އޯކޭ.. އެކަމަކު ނޭންގެ މިހާރު ހޮޓެލްގަ ހުރި މިޝްގެ ހެދުންޔތައް އުކާނުލާ ކަމެއްވެސް..” ބިރުވެރިކަން ދޫކޮށްލާ، މަޖާ ކޮށްލަން، މިޝްކާ ބުނެލިއެވެ.\n“އުހުނ… ދޮންބެ ބުނިން މިޝްގެ އެއްޗެހީގަ އަތް ނުލައްޗޭ އެއްވެސް މީހަކު… މިއިން ޒަމާނަކު މީހަކު އެތަނަކަށް ނުވަންނާނެ.. ނޭންގެ، އޮތީ ހިރަފުސް ފޮޅާފަ ކަމެއްވެސް..” އަހަރެންވެސް މަޖަލުގައި ބައިވެރި ވެލީމެވެ. ސަކަރާތް ޖަހަމުން، މަތީ ފްލޯރއަށް އަރަން ދިޔައީމެވެ. ސިއްސައިގެން ދިޔައީ، ލިފްޓު ދޮރު މަތީ ހުއްޓި ހުރި އަންހެން ކުއްޖާ ފެނިފައެވެ. ފައިން ފެށިގެން ބޮލަށް ބަލައިލީމެވެ. ހަމަ އެއާއި އެކު، ބިރުވެރިކަމުގެ ސާލެއް ހިތަށް ވެރިވެގަތެވެ.\n😣😣😣alhey v undhagoo kiyan..gina akuru nufeney\nWoww varah reethi mi part ves ❤😍😍😍…..but undhagoo Gina ahkuru tha nufen naathyyy……. Monster Naruto balan dhwww🤭🤭🤭🤭😉😉😉😉😉😉 whn is next part…waiting for it😘😘😘😘😘 LYSM ❤❤❤❤❤😘😘😘😘😘😘😘😘\nDo u watch it?\nMonstaaaaa… alun mi part up kohdheyn veenu varah try kohfin kiyan ekam vx gina than than nufennaathy varah undhagoo..😔😔 Maazin ge molhu trick thah vx ingeyny ebaya ehkoh kiyunyma ehnu.. kiyan ingun bai thah salhi bt pleees alun kiyan ingeyne hen up kohdhevidhaane tha monsteeee😘😘😘\nCan you please up this part once again.. I really want to read it.. Kiyan ingun hisaabu varah Salhi.\nވާހަކަ ކިޔާ ހިތުން ހުރި ކުއްޖެއް\n!އެޔޮއް ކިޔާހިތުން ހުއްޓަ ވާހަކަ ކިޔާލުމުގެ ފުރުސަތު ލިބުނަސް އެއްގޮތަކަށްވެސް ކިޔޭގޮތެއްނުވި…. މާޒިންގެ އެންމެ ރީތި ހިސާބު އަދި ކިޔޭގޮތްވެސް ނުވަނީ…. ހާދަ ވަރަކަށް ދެރަވެޔޭ އެބަ…. މިހާރު ރޮވޭވަރުވެސް ވެއްޖެ…. އަލުން މިބައި ލައިދޭންވީނު….ނޫނެކޭ ނުބުނާނައްޗޭ!އޭރުން ހައްތަހާ ދެރަވާނީ\nAlhey damn… Kihinehh miothyy aissa… 😢😢 Really sorry guyss… Submitting it again right now ingey 😔😔\nIf you are submitting it again please do it fast I’m really curious to read it 😍😍😍actually I read italittle from the first page of this and I’m really curious 💕💕💕💕💕please be fast\nVaahakaige dhebai kulha ebbai nufenw😂😂 avahah submit kurahchey inge☺☺\nYep ekamaku kudakoh engey vaagothei 😥😥😥I’m not sure that I could wait any more 🙁🙁🙁🙁looking forward (Khwaa) means monster in Chinese\nMonstiii.. mi part alun up kohdheeba.. pleaseee avahah\nDarling plx thankolheh avahah mi part up kohladheebila plx …. I’m dying to read this prt… Plx🤗🤗🤗😊😊🤗🤗\nGuys, monsta ithuriahh mi site ga mi story eh nuliyaane.. Readers ahh nufenna gothah writer ahh ves mi story ge half nufeney.. And 30th ge fahun liyunu episodes monsta liyuny hama ekani site ga.. Evves copy ehh noannaane.. So mi monsta ge first story ahh vefa, alun neii baithah liyefa submit kurumaky faseyhakamakah nuvaanethy, ithurah monsta, mi site ga vaahaka kuriah gendhan gastheh nukurey…\nEy dhen mi vaahaka nimmaalytha… How dare u monsta… Reply eh dheebala… Pls\nBalaaehnnu kae thy kaaku monsta ey kiyaafa anga aruvan… Monsta pls buneba mi vaahaka kiyaaleveyne gotheh… Mi site ga nuliyenyaa dhe liyan gasthukiraa site nanves buneladheeba… Vaahka ehkkoh nimendhey genesdheynamey kiyaafa bodu karaehnnu thifalhaaly… Btw varah reethi monsta ge vaahakatha… Vakivedhiyayas vess varah reethi keep it up man… Bro kadathankolhaky mihen hadhaathyey vaahaka liye nimmaalaafaehnnu huttaalaany man… Komme dhuvahaku ethahfaharaku eba balan uo kureytho… Ummeedhu kuran reply kuraanekamah….\nވާހަކަ ނުނިމެނީސް ހުއްޓާލަން ޖެހުނު ކަމަށް ހުރިހާ ކިޔުންތެރިންގެ ކިބައިން ވެސް ވަރަށް ބޮޑަށް މަޢާފަށް އެދެން. މި ސައިޓުން ކަމުގައި ނުވިޔަސް، ވާހަކަ އިތުތަށް ގެނެސްދޭނަން އިންޝާﷲ\nއެހެނިހެން September 20, 2013\nހަޤީޤީ ހިތާމަ ކުރުވާހަކަ October 25, 2018\nލޯބި October 31, 2019\nހިތާމަ ދީނީ ލޯބި December 19, 2016\nދިރިއުޅުން އަލިކޮށްދިން 1\nހިތާމަ އެހެނިހެން މަޖާ ދީނީ ލޯބި September 2, 2020\nމީ ހަޤީގަތެއް ނަމަ ހާދަ ދެރައޭ!\nކުރުވާހަކަ އެހެނިހެން ލޯބި December 7, 2018


ފޮނަދޫއަށް ނަގޫރޯޅިއެއް އަރައި ބައެއް ގެތަކަށް ބޮޑެތި ގެއްލުންތަކެއް ލިބިއްޖެ | Jazeera\tފޮނަދޫއަށް ނަގޫރޯޅިއެއް އަރައި ބައެއް ގެތަކަށް ބޮޑެތި ގެއްލުންތަކެއް ލިބިއްޖެ - Jazeera\nފޮނަދޫއަށް ނަގޫރޯޅިއެއް އަރައި ބައެއް ގެތަކަށް ބޮޑެތި ގެއްލުންތަކެއް ލިބިއްޖެ\nޢަލީ ޔާމީން April 20, 2019 52 views0\nލ. ފޮނަދުއަށް ނަގޫރޯޅިއެއް އަރާ، ރަށުގެ ގެތަކަށް ބޮޑެތި ގެއްލުންތަކެއް ވެއްޖެއެވެ.\nރޭގެ ފަތިހުގެ ވަގުތެއްގައިި ފޮނަދުއަށް އެރި ނަގޫރޯޅީގައި ގިނަ ގެތަކެއްގެ އިތުރުން އެރަށުގައި ދުއްވާ ބައެއް ވެހިކަލްތަކަށް ވަނީ ބޮޑެތި ގެއްލުންތަކެއް ލިބިފައިވެއެވެ.\nއެ ނަގޫރޯޅި ފޮނަދޫއަށް އަރާފައިވަނީ ރޭ ފަތިހު 4:30 ގައެވެ.\nނަގޫރޯޅި އަރާފައިވަނީ ރަށުގެ ހުޅަނގު ފަރާތުންނެވެ. އަދި ނަގޫރޯޅިއާއެކު ބައެއް ގެތަކުގެ ފުރާޅު އެއްކޮށް އެއްލާލާފައިވާ އިރު، ބޮޑެތި ގަސްތައް ވެއްޓުމުގެ ސަބަބުންވެސް ގޭގެއަށް ވަނީ ގެއްލުންތަކެއް ލިބިފައެވެ. އެގޮތުން އެރަށުގެ ބަރާސިލް އަވަށުގެ ހަތަރު ވަރަކަށް ގޭގެ ފުރާޅު އެއްލާލާފައިވާ އިރު، އެއަވަށު ހުންނަ ބައްރު ޕްރީ ސްކޫލަށްވެސް ވަނީ ބޮޑެތި ގެއްލުންތަކެއް ލިބިފައެވެ.\nމި ނަގޫރޯޅީގައި އެއްވެސް މީހަކަށް ގެއްލުމެއް ލިބިފައި ނުވާއިރު ނަގޫރޯޅީގައި ހާލުގައި ޖެހުނު ފަރާތްތަކަށް އެހީވުމުގެ މަސައްކަތް ފުލުހުންނާއި، ރަށުކައުންސިލް އަދި އެމްއެންޑީއެފުން ގުޅިގެން ދަނީ ކުރަމުންނެވެ.\nމުޅި ރާއްޖެއަށް ހުދު އެލާޓް ނެރެފައިވާ އިރު، ރޭ އިރާކޮޅުން ފެށިގެންވެސް ފޮނަދޫގެ އިތުރުން ލ. އަތޮޅަށް ދަނީ ވިއްސާރަ ކުރަމުންނެވެ. އަދި މިހާރުވެސް ފޮނަދޫއަށް ދަނީ ކޮންމެވެސް ވަރަކަށް ވާރޭ ވެހެމުންނެވެ.


"Brahmastra 2" gai Ranveer Singh aai Deepika Padukone | Mihaaru\n"ބުރައްމަސްތުރާ 2" ގައި ރަންވީރު ސިންގް އާއި ދީޕިކާ ޕަދްކޯން؟\n25 ޑިސެމްބަރ 2019 - 06:58\nއަންނަ އަހަރު ރިލީޒްކުރަން ހަމަޖެހިފައިވާ ރަންބީރު ކަޕޫރާއި އާލިއާގެ ބަޓްގެ ފެންޓަސީ/އެޑްވެންޗަ ފިލްމު "ބުރައްމަސްތުރާ" ގެ ދެވަނަ ބައި ދެމަފިރިން ކަމަށްވާ ދީޕިކާ ޕަދްކޯނާއި ރަންވީރު ސިންގް އަށް ހުށަހަޅާފައިވާ ކަމަށް ރިޕޯޓްތައް ބުނެފި އެވެ.\nފިލްމީ ޚަބަރުތައް ގެނެސްދޭ ނޫސްތަކުން ބުނިގޮތުގައި ޒުވާން ޑައިރެކްޓަރު އަޔާން މުކަރްޖީ ޓްރިލޮޖީއެއްގެ ގޮތުގައި ގެނެސްދޭ ފިލްމުގެ ދެވަނަ ބައި ދީޕިކާ އާއި ރަންވީރަށް ހުށަހެޅުމުން އެ މީހުން ވަނީ ފިލްމަށް ފެހި ސިގްނަލް ވެސް ދީފަ އެވެ.\n"ބުރައްމަސްރުރާ" އަކީ ކަރަން ޖޯހަރު ޕްރޮޑިއުސްކުރާ ފިލްމެކެވެ. މީގެ ތިން ބައި ގެނެސްދޭން ނިންމާފައިވާ އިރު، ކަރަން ކުރިން ބުނެފައިވާ ގޮތުގައި މުޅި ވާހަކަ ކިޔައިދީ ނިންމާލާނީ އަށް އަހަރުގެ ތެރޭގަ އެވެ.\n"ބުރައްމަސްތުރާ" ގެ ފުރަތަމަ ބައި ކުރިން މި އަހަރު ގެނެސްދޭން ނިންމި ނަމަވެސް، ފިލްމުގެ މަސައްކަތްތަކަށް އިތުރު ވަގުތު ނަގާތީ އަންނަ އަހަރަށް ވަނީ ފަސްކޮށްފަ އެވެ. އެކަމަކު އަދިވެސް ރިލީޒްކުރާނެ ސީދާ ތާރީހެއް އިއުލާނެއްނުކުރެ އެވެ.\nބައެއް ރިޕޯޓްތައް ބުނާގޮތުން އަމީތާބް ބައްޗަނާއި ޑިމްޕަލް ކަޕާޑިިއާގެ އިތުރުން ދެކުނުގެ މަޝްހޫރު އެކްޓަރު ނާގުރްޖުނާ އަކިނޭނީގެ އިތުރުން މޯނީ ރޯއި ވެސް މުހިއްމު ރޯލްތަކުން ފެނިގެންދާ "ބުރައްމަސްތުރާ" ސިނަމާތަކަށް ގެންނާނީ އަންނަ އަހަރުގެ ފަހުކޮޅު އެވެ. މި ފިލްމުގެ ހާއްސަ ފެނިލުމަކުން ޝާހްރުކް ޚާން ވެސް ފެނިގެން ދާނެ އެވެ.\n"ބުރައްމަސްތުރާ 2" އިން ފެންނާނީ ރަންވީރާއި ދީޕިކާ ކަމަށް މީޑިއާތަކުން ބުނި ނަމަވެސް މިކަމާ ބެހޭ ގޮތުން އަޔާނާއި ކަރަން ވެސް އަދި އެއްވެސް ވާހަކައެއް ނުދައްކަ އެވެ.\nއެކަމަކު މި ފިލްމަށް ރަންވީރު ސޮއިކުރުންވެގެން ދާނީ އޭނާ އަޔާނާ އެކު މަސައްކަތްކުރާ ފުރަތަމަ ފަހަރަށެވެ. ދީޕިކާ އަކީ އަޔާން އެންމެ ފަހުން ގެނެސްދިން 2013 ގެ "ޔެ ޖަވާނީ ހެ ދީވާނީ" ގެ ވެސް ބަތަލާ އެވެ. އެ ފިލްމުގެ ބަތަލަކީ ރަންބީރެވެ.\nމިހާތަނަށް އެކީގައި ވަރަށް ކާމިޔާބު ތިން ފިލްމު ކުޅުނު ރަންވީރާއި ދީޕިކާ އަންނަ އަހަރު އެކީގައި ސްކްރީނުން ފެނިގެން ދާނެ އެވެ. އެއީ އެޕްރީލް 10 ގައި ރިލީޒްކުރާ ކަބީރު ޚާންގެ ކްރިކެޓް ފިލްމު "83" އިންނެވެ.\nއިތުރު ލިޔުންތައް ބޮލީވުޑް އަމީތާބް ބައްޗަން ދީޕިކާ ރަންބީރް ކަޕޫރު ޑިމްޕަލް ކަޕާޑިއާ


Mtcc ge bodu dredger “mahaa jarraaf” hingan 100 percent dhivehin | Mihaaru\nމި ސަރަހައްދުގައި އޮތް އެންމެ ބޮޑު ޑްރެޖަރު، މަހާ ޖައްރާފު-- ފޮޓޯ:އެމްޓީސީސީ\nއެމްޓީސީސީގެ ބޮޑު ޑްރެޖަރު "މަހާ ޖައްރާފު" ހިންގަން 100 ޕަސެންޓު ދިވެހިން\n10 އޮކްޓޯބަރ 2020 - 14:44 22 comments\nމި ސަރަހައްދުގައި އޮތް އެންމެ ބޮޑު ޑްރެޖަރު ރާއްޖެއަށް ގެނައީ 25 އޮކްޓޯބަރު 2017ގަ އެވެ. އެ ދުވަސް ވެގެންދިޔައީ ގައުމުގެ ތާރީހުގައި ވެސް މުހިންމު ބިންގަލެއް އެޅިގެންދިޔަ ދުވަހަކަށެވެ. އެ ދުވަހު އަލިވިލިގެންދިޔައީ ގައުމުގެ ވަސީލަތްތައް ފުޅާވެ، ތަރައްގީއަށް ވާސިލްވުމަށް ކުރާ މަސައްކަތަށް އިތުރު ބޮޅެއް އެކުވެގެނެވެ.\nދިގުމިނުގައި 92.95 މީޓަރު އަދި ފުޅާ މިނުގައި 16.25 މީޓަރު ހުންނަ އައިއެޗްސީގެ އީޒީ ޑްރެޖް ސީރީޒްގެ ހޮޕާ ސަކްޝަން ޑްރެޖަރު، މަހާ ޖައްރާފު އެމްޓީސީސީއިން ރާއްޖެ ގެނެސް ކުޅުދުއްފުށީގައި ބަނދަރު ކުރުމާއެކު ދިވެހިން ތަރައްގީއަށް ކުރާ އުންމީދު އާވެގެންދިޔަ އެވެ. މަހާ ޖައްރާފަކީ 50 މީޓަރު އަޑިން ވެލި ނެގުމުގެ ޤާބިލްކަން ލިބިފައިވާ އުޅަނދެކެވެ. މިއުޅަނދަށް އެއްފަހަރާ 3,700 ކިއުބިކް މީޓަރުގެ ވެލި ބަރުކުރެވެ އެވެ. މަހާ ޖައްރާފު ޑިޒައިން ކޮށްފައިވަނީ ދުވެލި ބާރު އަދި ތެލުގެ ހަރަދު ކުޑަވާނެ ފަދަ ޓެކްނޮލޮޖީއާ އެކުގަ އެވެ. މިއީ ތިމާވެއްޓަށް ގެއްލުން ނުވާ ފަދަ ގޮތަކަށް ބިން ހިއްކުމުގެ ގާބިލުކަން ލިބިފައިވާ އުޅަނދެކެވެ.\nމަހާ ޖައްރާފާއެކު ރާއްޖޭގެ ރަށްތަކަށް ދިމާވެފައިވާ ބިމުގެ ދަތިކަން ހައްލުކުރުމަށް ކުރާ މަސައްކަތާއި، އުމްރާނީ ތަރައްގީއަށް ވާސިލްވުމަށް ކުރާ މަސައްކަތަށް އިތުރު ބާރެއް ލިބިގެންދިޔަ އެވެ. މިއީ އިގްތިސާދީ ކުރިއެރުމާއި، ފަތުވެރިކަމާއި، ދަނޑުވެރިކަމުގެ ދާއިރާއަށް ވެސް ވާގިވެރިވެ، އޭގެ ފައިދާ ކުރުވާނެ ވަސީލަތެކެވެ. އަދި ބޭރު ޤައުމުތަކުގެ ބިންހިއްކުމުގެ މަޝްރޫއުތަކުގައި ވެސް އެމްޓީސީސީއިން ހަރަކާތްތެރިވުމުގެ ފުރުސަތު ފަހިވުމަށް އެޅުނު ބިންގަލެކެވެ.\nއެންމެ ފުރަތަމަ މަހާ ޖައްރާފު ރާއްޖެ ގެނެސް މަސައްކަތް ފެށިއިރު، ބޯޓުގައި ތިބީ 10 ބިދޭސީންނެވެ. ނަމަވެސް މަހާ ޖައްރާފުގެ ފަޅުވެރިން އެއްކޮށް ދިވެހިންނަށް ބަދަލުކުރުމަކީ ފެށުނީއްސުރެ އެމްޓީސީސީގެ އަމާޒެކެވެ. މި އަމާޒަށް ވާސިލުވުމަށް 2018 ވަނަ އަހަރުން ފެށިގެން އެމްޓީސީސީއިން އައީ ބޯޓުގައި މަސައްކަތް ކުރާ ބިދޭސީ ފަޅުވެރިން މެދުވެރިކޮށް ދިވެހިން ތަންރީނު ކުރަމުންނެވެ. ދިވެހިން ތަމްރީން ކޮށް، މިއަދު މަހާ ޖައްރާފުގެ ހިންގުން އެއްކޮށް މިވަނީ ދިވެހިންނާ ހަވާލުކޮށްފަ އެވެ. މިއީ ސަރަހައްދީ ގޮތުންނާއި ދުނިޔޭގެ ފެންވަރުގައިވެސް ފާހަގަކުރެވޭ ތާރީހީ ބަދަލެކެވެ. އެގޮތުން ބޯޓުގެ ކެޕްޓަނާއި، ދެ ޗީފް އޮފިސަރުންނާއި ޗީފް އިންޖިނިއަރާއި ސެކަންޑް އިންޖިނިއަރާއި ހަތަރު ޕައިޕް އޮޕަރޭޓަރުންގެ އިތުރުން ޑްރެޖް މާސްޓަރާއި، އިލެކްޓްރޯ ޓެކްނިކަލް އޮފިސަރު އަދި ކްރޫއިންނާއި ކައްކާގެ މަގާމުގައި ވެސް މިހާރު ތިބޭނީ ހުސް ދިވެހިންނެވެ.\nމި ގެނައި ތާރީހީ ބަދަލާ ގުޅޭގޮތުން އެމްޓީސީސީގެ ސީއީއޯ އާދަމް އާޒިމް ވިދާޅުވީ މަހާ ޖައްރާފުގައި މަސައްކަތް ކުރާ މުޅި ކްރޫ ޕަސެންޓު ދިވެހިންނަށް ބަދަލުކުރުމަކީ އެންމެ ފުރަތަމަ އެ ބޯޓު ރާއްޖެ ގެނައިއްސުރެން އެމްޓީސީސީގެ އަމާޒެއް ކަމަށެވެ. މިއަދު މިކަން ހާސިލްވެގެން ދިއުމަކީ ކުންފުންޏަށާއި، ރާއްޖެއަށް ވެސް ލިބުނު ބޮޑު ފަހުރެއް ކަމަށް އޭނާ ވިދާޅުވި އެވެ.\nމީގެ އިތުރުން މިއީ ދިވެހި ސީމަނުންގެ އިންޑަސްޓްރީއަށް އައި އިންގިލާބީ ބަދަލެއްކަން ފާހަގަ ކުރައްވައި އާޒިމް ވިދާޅުވީ މިކަމުގެ ސަބަބުން ބައިނަލްއަގުވާމީ އުޅަނދުފަހަރާއި ޑްރެޖަރުތަކުގައި މަސައްކަތް ކުރުމުގެ ޓެކްނިކަލް ތަމްރީން ލިބިފައިވާ މަސައްކަތްތެރި ޖީލެއް ބިނާވުމުގެ އިތުރު ކުރެވޭނެ ކަމަށެވެ. އަދި މީގެ ސަބަބުން ޤައުމުން ބޭރަށް ދާ ފައިސާ ބޮޑުތަނުން މަދުކުރެވޭނެ ކަމަށް ވެސް އާޒިމް ވިދާޅުވި އެވެ.\n"ރާއްޖެ އަދި މި ސަރަހައްދުގައި ވެސް އޮތް އެންމެ ބޮޑު ޑްރެޖަރުގައި މަސައްކަތް ކުރާ ކްރޫ އެކުގައި ދިވެހިންނަށް ބަދަލުކުރުމަކީ ޤައުމަށް ވެސް، އަދި އެމްޓީސީއަށް ވެސް ލިބޭ ބޮޑު ފަޚުރެއް. ކުންފުނިން ވޭތުވެދިޔަ ދެ އަހަރާއި ބައި ވަންދެން މިކަމަށް ތައްޔާރުވެ، ދިވެހިންނަށް ދޭންޖެހޭ ތަމްރީންތައް ދެމުން ދިޔައީ. މުސްތަގުބަލުގައި ވެސް މިބޯޓަށް ނަގާނީ ކަމަށް ގާބިލު ދިވެހިން. އަދި އިތުރު ތަމްރީނު ދީ، މީހުން ނަގަން ޖެހިއްޖެ ހާލަތެއްގައި އެމްޓީސީސީއިން އެކަން ވެސް ކުރާނެ." އާޒިމް ވިދާޅުވި އެވެ.\n"މިއީ މުސްތަޤްބަލުގައި އެތައް ދިވެހިންނެއް މި ދާއިރާ އަށް ވަންނަން ލިބޭ ފުރުސަތެއް. މިދާއިރާއަކީ ޓެކްނިކަލް އަދި ރަގަނޅު އާމްދަނީއެއް ލިބޭ ދާއިރާއެއް. ޓެކްނިކަލް ޓްރެއިނިން ލިބި ދިވެހިން މިފަދަ ކަންކަމުގައި ހަރަކާތްތެރިވުމަކީ މުހިންމުކަމެއް. ކުރިން ތިބިހެން ބޭރު މުވައްޒަފުން ބޯޓުގައި ތިބުމުން ކުންފުނީގެ ހަރަދު ވަރަށް ބޮޑު. މިކަމުން ކުންފުނީގެ ހަރަދު ވެސް ކުޑަވޭ. ގައުމުން ބޭރުވާ ފައިސާގެ އަދަދު ވެސް ވަރަށް ބޮޑަށް ދައްކުރެވޭ،"\nމަހާ ޖައްރާފުގެ ކެޕްޓަން ހުސައިން ޝަފީގު-- ފޮޓޯ:އެމްޓީސީސީ\nމަހާ ޖައްރާފަކީ 100 ޕަސަންޓު ދިވެހިން މަސައްކަތް ކުރާ ބޯޓަކަށް ހެދުމުގެ ބިންގާ އެޅިގެން ގޮސްފައިވާއިރު، މިއީ މިދާއިރާއިން ދިވެހިން ކުރިއެރުވުމަށް އެޅުނު ފިޔަވަޅެކެވެ. ގައުމުގެ އިންސާނީ ވަސީލަތް ބިނާކުރުމަށް އެޅޭ ފިޔަވަޅެކެވެ. މިކަމުން ދައްކުވައިދެނީ އެމްޓީސީސީއިން ދިވެހި މަސައްކަތްތެރިންނަށް ދޭ އަހަންމިޔަތުކަމާއި، ދިވެހިން ކުރިއެރުވާ، މަސައްކަތްތެރި ޖީލެއް ބިނާކުރުމަށް ދޭ އަހަންމިޔަތުކަމެވެ. މީއީ ގައުމުގެ މަޝްރޫތަކާއި، ގައުމުން ބޭރަށް ދޭ ހިދުމަތްތައް ފޯރުކޮށްދިނުމުގައި ދިވެހިން ކުރީ ސަފަށް ނެރުމަށް އެޅޭ ބިންގަލެކެވެ. ރާއްޖޭގެ ހުރިހާ ދާއިރާއެއްގައި ވެސް މަސައްކަތްކުރާ ދިވެހިންގެ އަދަދު އިތުރުކުރުމަކީ ސަރުކާރުގެވެސް އަމާޒެކެވެ. އެމްޓީސީސީއިން ނެގި މި ފިޔަވަޅާ އެކު ދިވެހި އެހެން ކުންފުނިތަކުން ވެސް މިސާލު ނަގާ ކުންފުނިތަކުގެ ހިންގުމުގައި ދިވެހިންގެ ޝާމިލުކުރުވުން އިތުރުކުރުމަށް ހިތްވަރު ލިބިގެންދާނެކަމަށް އެމްޓީސީސީން އުއްމީދު ކުރެ އެވެ.\nމަހާ ޖައްރާފުގެ ޗީފް އޮފިސަރު ހާލިދު މުހައްމަދު ވިދާޅުވި ގޮތުގައި މި ބަދަލަކީ ހުރިހާ ދިވެހިންނަށް ވެސް އުފާވެރި ބަދަލެކެވެ. އަދި މަހާ ޖައްރާފަކީ މި ސަރަހައްދުގައި އޮތް އެންމެ ބޮޑު ޑްރެޖަރަށްވާއިރު، އޭގައި މަސައްކަތްކުރާ ހުރިހާ ފަޅުވެރިންނަކީ ވެސް ދިވެހިންނަށް ވުމަކީ ދާއިރާއަށް ލިބުނު ކުރިއެރުމެއް ކަމަށް ވެސް އޭނާ ވިދާޅުވި އެވެ.\n"ދުނިޔޭގެ އެހެން ގައުމުތަކުގައި މިފަދަ ބޮޑެތި ބޯޓުތައް އޮޕަރޭޓްކުރޭ. އެކަމަކު އެ ބޯޓުތަކުގައި ތިބޭނީ ހަމައެކަނި އެ ބޯޓު ނިސްބަތްވާ ގައުމެއްގެ މީހުންނެއް ނޫން. އެހެންވެ ރާއްޖެ ފަދަ ކުޑަ ގައުމަކުން މިހޯދީ ބޮޑު ކުރިއެރުމެއް. މިއީ މިދާއިރާގައި މަސައްކަތްކުރާ އަދި މަސައްކަތް ކުރަން ބޭނުންވާ ދިވެހިންނަށް ވެސް ލިބޭ ބޮޑު ކުރިއެރުމަކާއި އުފަލެއް. އެހެންވެ، އެމްޓީސީސީއިން އިސްނަގައިގެން މިހޯދީ ވަރަށް ބޮޑު ކުރިއެރުމެއް. މިކަމުގައި ދިވެހިން ތަކެއް ތަމްރީންކޮށް، މިގެނައި ބަދަލަކީ މި ދާއިރާއިން ރާއްޖެ ކުރިއަރަން އެޅުނު ބިންގަލެއް." ހާލިދު ވިދާޅުވި އެވެ.\nމަހާ ޖައްރާފުގެ ހުރިހާ ފަޅުވެރިން ދިވެހިންނަށް ބަދަލު ކުރުމަށް ބޭއްވި ރަސްމިއްޔާތުގެ ތެރެއިން-- ފޮޓޯ:އެމްޓީސީސީ\nމި މަސައްކަތުގައި ހުސް ދިވެހިން ހަރަކާތްތެރިވުމަކީ ހުރިހާ ގޮތަކުން ބެލިޔަސް ޤައުމަށް ލިބޭ ކުރިއެރުމެކެވެ. ބޮޑެތި ޑްރެޖަރުތަކުގައި މަސައްކަތް ކުރުމަށް ދިވެހިން ބިނާކޮށް، ދިވެހިންނަށް މިދާއިރާއަށް ވަންނަން ދެވޭ ފަހި ފުރުސަތެކެވެ. މަހާ ޖައްރާފުގައި މަސައްކަތް ކުރާ ހުރިހާ ފަރާތެއް ދިވެހިންނަށް ބަދަލުވެފައިވާއިރު، އިޤްތިސާދީ ގޮތުން، އިޖްތިމާއީ ގޮތުން އެކި ދާއިރާތަކަށްވެސް މިއީ ލިބޭ ބޮޑު ފައިދާއެކެވެ. ޤައުމު ބިނާކުރުމުގައި ކުރިއަށް އޮތް ތާނގައި ވެސް މަހާ ޖައްރާފުން މުހިންމު ދައުރެއް އަދާކުރާނެކަން ޔަގީނެވެ. ބަނދަރު ހެދުމާއި، ރަށްރަށަށް ދިމާވެފައިވާ ބިމުގެ ދަތިކަން ހައްލުވެ، ގެދޮރު ލިބުމުގައި ދިމާވެފައިވާ ދަތިތައް މަހާ ޖައްރާފުގެ މަސައްކަތުން ލުއި ލިބެ އެވެ. މަހާ ޖައްރާފުގެ ސަބަބުން މިވަނީ އެހެން ބަޔަކަށް ބަރޯސާ ނުވެ ގައުމުގެ ތަރައްގީގެ މިފަދަ މަޝްރޫއުތައް ހިންގުމުގެ ގާބިލުކަން ލިބިފަ އެވެ. އަދި މިއަދު މި ބޭނުންތެރި ވަސީލަތް 100 ޕަސަންޓު ދިވެހިން މަސައްކަތް ކުރާ އެއްޗަކަށް ހެދިގެން ދިއުމަކީ އެމްޓީސީސީ ފަހުރުވެރިވާ ކަމެކެވެ.\nރާއްޖެއަށް މަހާ ޖައްރާފު ގެނައުމާއެކު އެންމެ ފުރަތަމަ ހިންގި މަޝްރޫއަކީ ކުޅުދުއްފުށީ އެއާޕޯޓު އެޅުމަށް ހަމަޖެހިފައިވާ ސަރަހައްދު ހިއްކުމުގެ މަސައްކަތެވެ. އެއަށްފަހު މަހާ ޖައްރާފުން ރާއްޖޭގެ އެކި ސަރަހައްދުތަކުގައި މައިގަނޑު ބޮޑެތި 13 މަޝްރޫއެއް ހިންގި އެވެ. މީގެތެރޭގައި ހއ. ހޯރަފުށި އެއާޕޯޓަށް ބޭނުންވާ ބިންހިއްކުމުގެ މަޝްރޫއާއި ށ. ފުނަދޫ އެއާޕޯޓަށް ބޭނުންވާ ބިންހިއްކުމުގެ މަޝްރޫއާއި ކ. މާފުށި ބިންހިއްކުމުގެ މަޝްރޫއާއި ށ. ކޮމަންޑޫ ބިންހިއްކުމުގެ މަޝްރޫއާއި ކ. ތިލަފުށި ކުނި މެނޭޖްކުރާ ސަރަހައްދުގެ ބިންހިއްކުމުގެ މަޝްރޫއާއި ކ. ހުރާ ބިންހިއްކުމުގެ މަޝްރޫއު ހިމެނެ އެވެ.\nމަހާ ޖައްރާފުން މިހާރު ކުރިއަށްގެންދާ މަޝްރޫއުތަކުގެ ތެރޭގައި ކ. ގުރައިދޫ ބިންހިއްކުމާއި، ސެންޓާރާ ހޮޓެލްސް އެންޑް ރިސޯޓް ކުންފުނީގެ ތިން ރަށެއް ހިއްކުމުގެ މަޝްރޫއު ހިމެނެ އެވެ. މަހާ ޖައްރާފުން ކުރިޔަށް އޮތް ތަނުގައި ވެސް ރާއްޖޭގެ އެކި ސަރަހައްދުތަކުގައި ބިންހިއްކުމުގެ މަޝްރޫއުތަކުގައި ހަރަކާތްތެރިވާނެ އެވެ.\nއެމްޓީސީސީން ބުނިގޮތުގައި އެ ކުންފުނިން އަބަދުވެސް މަސައްކަތް ކުރާނީ ރައްޔިތުންގެ ލާބައަށް އެންމެ ބޭނުންތެރި ގޮތަށް މަސައްކަތް ކުރާ ކުންފުންޏަކަށް ހެދުމަށެވެ. އެ ކުންފުނީގެ އުއްމީދަކީ ދިވެހި ދަރިވަރުން ވެސް މި ދާއިރާއަށް ޝައުގުވެރިކުރުވައި، މިފަދަ ބޮޑެތި އުޅަނދުފަހަރުގެ ޓެކްނިކަލް އެކި ދާއިރާއިން ދިވެހިން ތަމްރީންވެ، މިދާއިރާ ރާއްޖޭގައި ފުޅާވެގެން ދިއުމެވެ. މި އެޅުނު ބިންގަލާއެކު އެމްޓީސީސީއިން ކުރިޔަށް ދާނީ ދިވެހިންނަކީ މިފަދަ ބޯޓުތަކުގެ ކުދި، ބޮޑު ހުރިހާ ފަންތިއެއްގައިވެސް މަސައްކަތް ކުރެވޭ ގާބިލު، ތަމްރީނާއި ތަޖުރިބާ ލިބިފައިވާ ބަޔަކަށް ހެދުމަށް ކަމަށް އެ ކުންފުނިން ބުންޏެވެ.\nއެންމެ ބޯޓަކުން ފެށި ނަމަވެސް ކުރިއަށް އޮތްތަނުގައި އެމްޓީސީސީގެ މިފަދަ އިތުރު ބޯޓުތައް ގެނެސް، މިދާއިރާއިން ރާއްޖެ އާއި ރާއްޖެއިން ބޭރުގައި ވެސް ހިދުމަތްތައް ފޯރުކޮށްދިނުމަކީ އެމްޓީސީސީއިން ކުރާ އުންމީދެކެވެ.\nއިތުރު ލިޔުންތައް އެމްޓީސީސީ އެޑްވަޓޯރިއަލް


Annaaru: Sih'hee Gina Mahsalathakehge Hallu\nއަންނާރު: ސިއްހީ ގިނަ މައްސަލަތަކެއްގެ ހައްލު\nފޭޑި | ސިއްހަތު |7އޭޕްރީލް 2018 |0ކޮމެންޓް\nއަންނާރަކީ ހަށިގަނޑަށް ފައިދާހުރި މޭވާއެކެވެ. މިހާރު ރާއްޖޭގައި އަންނާރު ގަސް މަދުމަދުން ފެނުނުނަމަވެސް މިއީ ކުރިން ރަށްރަށުގައި ވަރަށް ގިނައިން ހައްދާ އުޅުނު މޭވާގެ ބާވަތެކެވެ.\nކުދިކުދި އޮށްތަކެއް އެތެރޭގައި ހުންނަ މިމޭވާއަކީ ވިޓަމިން ތަކުން މުއްސަދިވެފައިވާ މޭވާ އެކެވެ. އެގޮތުން އަންނާރުގައި ހިމެނޭ ފާހަގަކޮށްލެވޭ ވިޓަމިންގެ ބާވަތްތަކުގެ ތެރޭގައި، ވިޓަމިން އޭ، ވިޓަމިން ސީ، ވިޓަމިން އީ އަދި ފޮލިކް އެސިޑް ހިމެނެއެވެ.\nއަންނާރުން ލިބޭ ބައެއް ސިއްހީ ފަރުވާ\n• ކެންސަރުން ރައްކާތެރިވުން\nއަންނާރުގައި އެންޓި އޮކްސިޑެންޓް ފްލޭވޮނޮއިޑް އެކުލެވެއެވެ. އޭގެ ސަބަބުން ހަށިގަނޑުގެ ސެލްތަކަށް ލިބޭ ގެއްލުން ކުޑަކޮށްދެއެވެ. އުރަމަތީގެ ކެންސަރާއި ފުއްޕާމޭގެ ކެންސަރު ފަދަ ބަލިތަކުން އަންނާރު ބޭނުންކުރާ ނަމަ ދުރުކޮށްދެއެވެ.\nދަގަނޑުގެ ބާވަތް އަންނާރުގައި އެކުލެވޭތީ ލޭމަދުވުމުން ދިމާވާ މައްސަލަތައް ކަމަށްވާ ބޯއެނބުރުމާއި ވަރުބަލިވުން ފަދަ މައްސަލަތަކަށް ލުއި އެއް ލިބިދެއެވެ.\n• ހިތުގެ ބަލިތައް\nހާޓް އެޓޭކާއި ސްޓްރޯކް ފަދަ ނުރައްކާތެރި ބަލިތަކުން އަންނާރު ބޭނުންކުރާ ނަމަ ދުރުކޮށްދެއެވެ. ބޭރުގެ ބައެއް ދިރާސާތަކުން ދައްކާގޮތުގައި ކޮންމެ ދުވަހަކު އަންނާރު ޖޫސް ބޭނުން ކުރުމަކީ ހަށިގަނޑުގައި ލޭދައުރުވުން ރަނގަޅު ކުރުމަށް އެހީވާ ކަމެކެވެ. ސަބަބަކީ އޭގައި އެކުލެވޭ އެންޓި އޮކްސިޑެންޓްތަކުގެ ސަބަބުން ލޭހޮޅިތަކުގައި ސަރުބީ ތަތްވުން ހުއްޓުވައި ލޭހޮޅިތައް ބެދުނަނުދީ ހިފަހައްޓައިދެއެވެ.\nމީގެއިތުރުން ވެސް އަންނާރާއި އޭގެ ޖޫސްބޭނުން ކުރުމުން ދުވަސް ނުފުރާ ވިހެއުމުގެ ފުރުސަތު ކުޑަކޮށްދީ ތުއްތު ދަރިފުޅުގެ ބަރުދަން ލުއިވިޔަ ނުދީ ހިފަހައްޓައިދެއެވެ. އަދި ވައިރަސްތަކާއި ދެކޮޅަށް މަސައްކަތް ކުރުމުގެ ބާރު ފޯރުކޮށްދީ އަރިދަފުސް ރޯގާޖެހުން ކުޑަކޮށް ދެއެވެ.\nކެފޭތަކާއި ރެސްޓޯރަންޓްތަކުގައި ސިނގިރޭޓް ބުއިން މަނާކުރަން ޕެޓިޝަނެއް\n16 އޯގަސްޓު 2018


Raees Yameen ah faadukee content akaa hedhi Raajje TV 500,000rf in joorimanaa! | Mihaaru\nރޮހިންޖާ އަށް އެހީވާން ރާއްޖެ ޓީވީން ބޭއްވި ޓެލެތޯނުން ލިބުނު ފައިސާގެ ޗެކާއެކު އެ ސްޓޭޝަނުގެ މުވައްޒަފުން ފޮޓޯއަކަށް ހުއްޓިގެން: އަބުރުގެ ގާނޫނުގެ ދަށުން އެ ސްޓޭޝަން ތިން ވަނަ ފަހަރަށް ވަނީ ޖޫރިމަނާކޮށްފައި. --ފޮޓޯ: ހުސެއިން ވަހީދު/މިހާރު\nރައީސް ޔާމީނަށް ފާޑުކީ ކޮންޓެންޓަކާ ހެދި ރާއްޖެ ޓީވީ 500،000ރ. އިން ޖޫރިމަނާ!\n08 އޮކްޓޯބަރ 2017 - 14:13 39 comments\nރައީސް އަބްދުﷲ ޔާމީނަށް ފާޑުކިޔާފައިވާ ކޮންޓެންޓެއް ދައްކައިގެން ރާއްޖެ ޓީވީ އަނެއްކާވެސް 500،000ރ. އިން ޖޫރިމަނާކޮށްފި އެވެ.\nމިއީ ރާއްޖެ ޓީވީ ޖޫރިމަނާކުރި ތިން ވަނަ ފަހަރެވެ. އަބުރުގެ ގާނޫނުގެ ދަށުން ރާއްޖެ ޓީވީ ފުރަތަމަ ޖޫރިމަނާކުރީ 250،000ރ. އިންނެވެ. އެ ޖޫރިމަނާ ދެއްކި ދުވަހު އެ ސްޓޭޝަން ވަނީ އެއް މިލިއަން ރުފިޔާ އިން ޖޫރިމަނާކޮށްފަ އެވެ.\nރާއްޖެ ޓީވީގެ ސީއީއޯ ހުސެއިން ފިޔާޒް މިއަދު ވިދާޅުވީ މިފަހަރު ޖޫރިމަނާކުރީ އެ ސްޓޭޝަނުގެ ޕްރޮގްރާމެއްގައި ތިމަރަފުށީ ދާއިރާގެ މެމްބަރު މުހައްމަދު މުސްތޮފާ، ރައީސް އަބްދުﷲ ޔާމީނާ ގުޅޭގޮތުން ދެއްކެވި ވާހަކައެއް ބްރޯޑްކާސްޓުކޮށްގެން ކަމަށެވެ.\nރާއްޖޭގެ ބްރޯޑްކާސްޓިން ދުވަހާ ގުޅިގެން މިދިޔަ ބުރާސްފަތިދުވަހު ބޭއްވި ޕްރެސް ކޮންފަރެންސްގައި އެ ކޮމިޝަންގެ ރައީސް މުހައްމަދު ޝަހީބް ވިދާޅުވެފައި ވަނީ މި އަހަރު އެންމެ ގިނައިން އެ ކޮމިޝަނަށް ހުށަހަޅާފައި ވަނީ މީހުންގެ އަބުރާ ބެހުނު ކަމުގެ ޝަކުވާ ކަމަށެވެ. ހިޔާލުފާޅުކުރުމާއި އަބުރުގެ ރައްކާތެރިކުރުމުގެ ގާނޫނުގެ ދަށުން 32 ޝަކުވާއެއް ބެލިއިރު މިހާތަނަށް އެންމެ ގިނައިން ގާނޫނާ ހިލާފުވެފައި ވަނީ ރާއްޖެ ޓީވީން ކަން ފާހަގަކުރެވިފައިވާ ކަމަށް ވެސް އޭނާ ވަނީ ވިދާޅުވެފަ އެވެ.\nމީގެކުރިން ވެސް ރާއްޖެ ޓީވީ ޖޫރިމަނާކުރީ ރައީސް ޔާމީންގެ އަބުރަށް ގެއްލުންވާ ފަދަ ކޮންޓެންޓެއް ގެނެސްދިން ކަމަށް ބުނެ އެވެ. އެ ފަހަރު އެއް މިލިޔަން ރުފިޔާއިން ޖޫރިމަނާ ކުރީ، މިދިޔަ އަހަރުގެ އޮކްޓޫބަރު މަހުގެ ތެރޭގައި އެމްޑީޕީގެ ހަރުގޭގައި ބޭއްވި ޖަލްސާއެއްގައި ދެއްކި ވާހަކަތަކެއް އެ ޓީވީން ލައިވް ކުރުމުންނެވެ. މިއީ، ނޫސްވެރިކަމުގެ މިނިވަންކަން ހަނިކުރުމުގެ މަގުސަދުގައި، ރައްޔިތުންގެ މަޖިލިހުން ފާސްކުރި އަބުރުގެ ގާނޫނު ދަށުން މިހާ ބޮޑު ޖޫރިމަނާއެއް ކުރި ފުރަތަމަ ފަހަރެވެ.\nދިވެހި ސަރުކާރުގެ ތެރޭގައި ހުރި ހިޔާނާތާއި ވައްކަންތައް ހާމަވާ ގޮތަށް އަލް ޖަޒީރާ އިން ތައްޔާރުކުރި ތަހުގީގީ ރިޕޯޓް ރީބްރޯޑްކާސްޓް ކުރުމާ ގުޅިގެން މީޑިއާ ނެޓު ވަނީ ފަސް ލައްކަ ރުފިޔާ އިން ޖޫރިމަނާކޮށްފަ އެވެ.\nއިތުރު ލިޔުންތައް ރާއްޖެ ޓީވީ މޯލްޑިވްސް ބްރޯޑްކާސްޓިން ކޮމިޝަން ރައީސް އަބްދުﷲ ޔާމީން ދިވެހި ސަރުކާރު\nރާއްޖެޓީވީން ދެއްކީ ގައުމީ ސަލާމަތަށް ނުރައްކާ އެއްޗެއް


ކެތްކުރާނަން އުންމީދުގާ – އަށްވަނަ ބައި – Dhuvas Online\nކެތްކުރާނަން އުންމީދުގާ – އަށްވަނަ ބައި\nފުރަތަމަ ބައި | ދެވަނަ ބައި | ތިންވަނަ ބައި | ހަތަރުވަނަ ބައި | ފަސްވަނަ ބައި | ހަވަނަ ބައި | ހަތްވަނަ ބައި\nނިޔާޒް އަހަރެން ނިޔާޒްގާތު ވަރަށް ބޮޑުވާހަކައެއް ދައްކަން ވެފަ އެބައޮތް..\nސަލާމްގެ މޫނުމަތިން ފެންނަން ހުރި ކުލަވަރުން ބުނަންއުޅެނީ ބޮޑުވާހަކައެއްކަން އެގެއެވެ..\nބޭބޭ.. ސަލާމް ނިޔާޒް ކައިރީ އިށީނދެ އެހާހިސާބަށް ބުނެވުނުތަނާ ފަހަތުން ތާރާ ގޮވާލި އަޑަށް ފަސް އެނބުރި ބަލާލިއެވެ.\nމިރޭ ނުވެސް ކައެއްނު ތިއުޅެނީ ހުންނާނެ ކާއެއްޗެހި މޭޒްމައްޗަށް ނަގާފަ..ތާރާ ވާހަކަ ދައްކަމުން އައިސް ނިޔާޒްގާތު މަޑުކޮށްލިއެވެ.\nތާރާ އެހެން ބުނުމުން ސަލާމް އެއްޗެއްނުބުނެ ގޮނޑިން ތެދުވެގެން ކާގެއާދިމާއަށް ހިނގައިގަތެވެ.\nއެހާހިތްވަރު ކޮއްފައި އެވާހަކަ ދައްކަން އުޅުމުންވެސް ތާޜާއާއި ހެދި އެވާހަކަ ދެއްކޭގޮތް ނުވުމުން ސަލާމް ހިތާހިތުން ކުދިކިޔެވެ\nތިން ދުވަސް މާލޭގައި ހޭދަ ކޮއްލުމައްފަހު ތަމަން ގޮވައިގެން ނާޒިމްއަށް އެމެރިކާއަށް ދެވުނީ އެދުވަހުގެ ހަވީރުވުމާ ގާތްވެފައި ވަނިކޮށެވެ.\nކާރު އައިސް ގޭދޮރުމައްޗައް މަޑުކޮއްލި އިރު އުފާވެރި މޫނަކާއި އެކު ފަޒްލާއާއި އޭނަގެ ދެފިރިހެން ދަރިން ގޭ ދޮރުމައްޗަށް ނިކުމެ ހުއްޓެވެ.\nއަހަރު ތަކެއްފަހުން ތަމަންއަށް ފަޒްލާ ފެނުންއިރުވެސް ހަށިގަޑަށާއި މީހާއަށް މާބޮޑު ބަދެލެއް އައިސްހުރިހެންނެއް ހީއެއް ނުވެއެވެ. މެދުމިނުގެ އިސްކޮޅަކާއި ހިމަ ރީތި ހަށިގަޑެކެވެ. އަބަދުވެސް މޫނުމަތީގެ ކުލައަލި ނަމަވެސް މިހާރު މާބޮޑަށް ކުލަ ހުދުކަމަށް ދައްކައެވެ. ކަނދުރާޔާ ހިސާބަށް ކޮށާލާފައިވާ ފަން އިސްތަށިގަނޑުގައި ޖައްސާފައިވާ ގޯލްޑްކުލައިންނާއި ލައިފައިވާ ގަޔަށްބާރު ހުދުކުލައިގެ ކަކުލާ ހިސާބަށް އަންނަ ހެދުމުން ފަޒްލާއަކީ ޒަމާނީ ފެޝަންތަކަށް ލޯބިކުރާމީހެއްކަން އެނގެއެވެ.\nދިގު އެސްފިޔަތަކަކާއި ބޮޑު ދެލޮލެވެ. ހިނިއައިސް ހުރިއިރު ކޮލުގައިވާ އަޑިކޮޅުން ފަޒްލާގެ ރީތިކަމަށް ތައުރީފް ނުކޮއްލެވޭނެ އެއްވެސް މީހެއް ނުހުންނާނއެވެ.\nފަޒްލާއަށް ބަލާލާފައި ވިހިއަހަރުގެ ދެފިރިހެން ދަރިންގެ މަންމައެކޭ އެއްވެސްމީހަކަށް ހީވެސް ނުވާނެއެވެ. .\nއެއީ ކޮންމެ ފަހަރަކު ތަމަންއަށްވެސް ވާވަރެވެ. ފަޒްލާ ފެންނަ ކޮންމެފަހަރަކު އޭނަގެ ރީތިކަމަށް ތަމަންއަށްވެސް ހިތާހިތުން ތައުރީފްކޮށްލެވެއެވެ.\nނަމަވެސް ކައިރީގައި ތިބި އެއްމާބަނޑު ދެފިރިހެން ދަރިންނަށް ދޮންކަންފިޔަވާ ފަޒްލާއާއި ވައްތަރު އެއްވެސް ސިފައެއްލިބިފައެއްނުވެއެވެ..\nކާރުން ފޭބި ތަމަންއާއި ދިމާލައް ފަޒްލާ ހިނގައިގަތެވެ. އަމިއްލަ ދަރިއަކު ގިނަދުވަހު ދުރުގައި ހުރެފައި އައުމުން މަޔަކު އުފަލުން އުޅެގޮތައް ފަޒްލާ ދިޔަގޮތައްގޮސް ތަމަންގެ ގައިގާ ބައްދާލިއެވެ.\nނާޒިމްއެކޭ އެއްގޮތައް ފަޒްލާއަށްވެސް ފުރަތަމަވެސް ސުވާލްކޮއްލެވުނީ ކުރީގައި ދޮންކޮށް ހުރި ތަމަންގެ ހަންގަނޑުއަނދާފައި ހުރުމުންނެވެ.\nހިނގާ އަވަހަށް އެތެރެއަށް ، ވަރަށް ވަރުބަލިވެފަ މިހާރު ހުންނާނީ… ފަޒްލާ އެހެންބުނެ ތަމަންގެ އަތުގައި ހިފާލައިގެންހުރެ އެތެރެއަށް ވަނެވެ.\nގަދަ ޗޮކުލެޓް ކުލައިގެ ގޭޓުން އެތެރެއަށް ވަދުން ތަމަން އަށް ފަރުވާތެރިކަމާއެކު ގޯތިތެރެއަށް ބަލާލެވުނެވެ.\nގޭޓްގެ ދޮރުން ގޭގެދޮރާ ހިސާބައް ހިނގަން ގަލުން މަގެއް ހަދާފައިވާއިރު މަގުގެ ދެފަރާތުގައިވަނީ ކާޕެޓްވިނައިގެ ދޫލައެއް އަޅާލާފައެވެ. ދެފަރާތުގައި މާގަސްހައްދާފާވާއިރު އެއްފަރާތުގައި ހައްދާފައި ހުރީ އެކި ކުލަކުލައިގެ ފިނިފެންމާ ގަސްތަކެވެ. އެތަނުގައި ދުވަހަކު ތަމަންގެ ލޮލަށް ފެނިފައިނުވާ އެތައްކުލައެއްގެ ފިނިފެންމާ ހުއްޓެވެ.\nއަނެއްފަރާތުގައި ތަފާތު އެކި މާގަސްތައް ހައްދާފައިވާއިރު ކައިރީގައި ހުދުކުލައިގެ މޭޒެއްކައިރީ ތިންގޮނޑި ބަހައްޓާފައި ހުއްޓެވެ.\nއިރުއޮއްސެން ގާތްވެފައިވާއިރުމުޅި އެހިސާބު އެއްވަސް ވެފައިވަނީ މަލުގެ ހިތްގައިމު ވަހުންނެވެ..\nމަގުންލާފައި ގޭތެރެއަށް ވަން ތަމަން އަށް ގޭތެރޭގެ ފުރިހަމަކަމައްވެސް ބަލާލެވުނެވެ.\nބޮޑު ތަނަވަސްގެއެކެވެ. އެތެރެއަށް ވަންނައިރު ސިޓިންގްރޫމް ކަނެއްގައި މައްޗައް އެރެން ސިޑިއެއްހުރިއިރު ތިރީބައިގައި އެއްކޮއްވަނީ ސިޓިންގްރޫމާއި ބަދިގެ އެކަންޏެވެ..\nވަންނަ އިރު ދޮރާދިމާއަށް ބަހައްޓާފައިވަނީ މެރޫން ކުލައިގެ ބޮޑު ސޯފާ އެކެވެ. ސޯފާގެ ކުރިމަތީ ހުދު ފާރުކައިރީ ބޮޑު ޓީވީއެއް ބަހުއްޓާފައި ހުއްޓެވެ..\nސިޓީންގްރޫމްގެ އެއްފަރާތެއްގައި ބަދިގެ ބައި ހުރި އިރު ބަހައްޓާފައިވާ ބިއްލޫރި މޭއްޒު މައްޗަށް އެކިވައްތަރުގެ ކާއެއްޗެހި ނަގަމުން ދިޔަ މީހާއަށް ތަމަން ބަލާލިއެވެ. އަތްމަތި އަވަސްކޮއްލާފައިވާ ގޮތުން އެމީހާއަކީ ގޭގައި މަސައްކަތް ކުރަން ގެންގުޅޭ މީހެއްކަން އެނގެއެވެ.\nތަމަން ހުރިހާ ދިމާލައަކަށް ނަޒަރު ހިންގަމުން ދިޔައިރު ފަޒްލާ އޭނާގޮވައިގެން އައިސް ސިޓިންގްރޫމުގައި ހުރި ސޯފާގައި އިށީނެވެ.\nމޯނީ! ގެނެސްބަލަ ޖޫސްތަށްޓެއް ..ފަޒްލާ އެހެން ބުނެލުމާއެކު ބަދިގޭތެރޭ ހުރިއަންހެން މީހާ ޖޫސްތަށްޓެއް ހިފައިގެން އައިސް ތަމަން އަށް ދިއްކޮށްލިއެވެ… މިހާރު ހުންނާނީ ވަރަށް ވަރުބަލިވެފަ އަވަހަށް ޖޫސްތަށި ބޯލައިގެން ފެންވަރާލަން ހިނގާ މިހާރު ކާއެއްޗެހިވެސް އެހެރީ ތައްޔާރުވެފަ…. ފަޒްލާ އެހެން ބުނުމުން ތަމަން ޖޫސްތަށީގައި ހިފާ ލަސްލަހުން ބޯލިއެވެ…\nފަޒްލާ އުޅޭގޮތުން ތަމަން މާބޮޑަށް ތާރާމަތިން ހަދާންވާންފެށިއެވެ.\nސިޓިންގްރޫމްގައި އެއްފަރާތެއްގައި މައްޗައް އެރެން ހުރި ސިޑިން ފަޒްލާ ތަމަން ގޮވާއިގެން އެރިއެވެ. އެބައިގައިވެސް ކުޑަ ސިޓިންގްރޫމްކޮޅެއް ހުރިއިރު ސޯފާއެއް ބަހައްޓާފައި ހުއްޓެވެ.\nބޮޑު ފަސް ކޮޓަރި އެބައިގައި ހުއްޓެވެ.މީ ދައްތަމެން ކޮޓަރި އެހެރީ އަރުކަންގެ ކޮޓަރި އެއާޖެހިގެން އޭނީ އާރިންގެ ކޮޓަރި ދެން އޭނަ ކޮޓަރީ އެއްވެސްމީހެއް ނޫޅޭނެ” ފަޒްލާ ތަމަންއަށް ކޮޓަރިތައް ކިޔައިދެމުން ގޮސް އެންމެ ދުރުގައި އިން ކޮޓަރިއަށް ތަމަންގޮވައިގެން ވަނެވެ.\nމީ އާޝާގެ ކޮޓަރި’އަވަހަށް ފެންވަރާލައިގެން އާދޭ އެއްޗެއްކާލަން ‘ފަޒްލާ އެހެންބުނެ ދިއުމުން ތަމަން ދޮރުތަޅުލުމައްފަހު ކޮޓަރިތެރެއަށް ހިނގައިގަތެވެ.\nކޮޓަރީގެ އެއްބިތުގައި ބަހައްޓާފައިވާ އަލަމާރީގެ ދޮރުފަތުގައި އިން އިސްކޮޅުވަރުވާ ލޯގަނޑުން ތަމަން އަމިއްލަ ސޫރައަށް ބަލާލިއެވެ އަދި އެނދުކައިރީ ހުރި ފޮށިން ހެދުމެއް ނަގައިގެންގޮސް ފާހާނާއަށްވަދެ ފެންވަރާލައިގެން ގިނައިރު ކޮޓަރީގައި މަޑުނުކޮށް ތިރިއަށްފޭބިއެވެ.\nތަމަން ސިޑިން ފައިބައިގެން އަންނަތަން ފެނުމުން ފަޒްލާ އައިސް ތަމަންގެ އަތުގައި ހިފައިގެން ކާބަޔާ ދިމާއަށް ހިނގައިގަތެވެ. ފަހަތުން ނާޒިމްއާއި އެކު ދެފިރިހެން ދަރިންވެސް ހިނގައިގަތެވެ.\nކެއުމުގެ ވަގުތުގައި ފަޒްލާ ތާރާއާއި ބައްޕަގެ ވާޙަކަ ތަމަންގެ ގާތު އެހިއެވެ.\nއާޝާ ހަދާންހުރޭތަ އަރުކަންއާއި އާރިންއާ އެއްކޮއް އުޅުން ހަދާން .. ފަޒްލާ އެހެން ބުނުމުން ތަމަން ދެފަރާތައް ބޯ ހޫރާލިއެވެ.\nއާން.. އޭރު އާޝާއާށްވެސް ވާނީ ފަސްއަހަރު ..އަރުކަންމެން އާޝާއާއި އެއްއަހަރެއްވިޔަސް މަހުގެ ގޮތުން ބަލަންޏާ އެދެމީހުން ބޮޑުވާނެ އާޝާއަށްވުރެ.. އެފަހަރު މާލެ ދިޔަފަހުން ވަރަށްމަދުން މާލެ ދެވެނީ ދެމީހުންގެވެސް ކިޔެވުން ފެށުނީމަ…ފަޒްލާ ބުނެލިއެވެ..\nމިގޭގަ އާޝާއަށް މަނާ އެއްވެސް ކަމެއް ނޯންނާނެ، އަރުކަންއާއި އާރިންއެކޭ އެއްގޮތަށް ތަމަންއަކީވެސް ހަމަ ދައްތަ ދަރިއެއްކަމަށް ދެކޭނީ\nއަރުކަންވެސް އާރިންވެސް އާޝާއަކީ ކޮއްކޮއެއްކަމަށް ދެކެންވާނެ” އާޝާބޭނުންވާ ކޮންމެކަމެއްވެސް ކޮއްދޭންވާނެ.ފަޒްލާގެ ވާހަކަ ނިމުމުން ނާޒިމް ބުނެލިއެވެ.\nނާޒިމް އެހެން ބުނުމުން ދެމީހުން ތަމަންއާއި ދިމާލައް ބަލާލާފައި ހިނިތުންވެލިއެވެ.\nކެއުމުގެ ކަންތައް ނިމުމުން ނާޒިމް ކޮޓަރިއަށް ދިއުމުން ފަޒްލާ ތަމަންއާއިއެކު މައްޗށް އެރި އިރު އަރުކަންއާއި އާރިން ސިޓިންގްރޫމްގައި ތިއްބެވެ.\nހަފްތާއެއް ފާއިތުވެގެން ދިޔައިރުވެސް ސަލާމް ބޭނުންވިކަހަލަ ފުރުސަތެއް އޭނާއަށް ނުލިބުނެވެ.\nހިނގާދިޔަ ހަފްތާގެ ތެރޭގައި މާކިންއާއި ތާރާ ބައްދަލްވުންތައް އިތުރުވީ މާކިން ފުރަންވަގުތު ކުޑަތަންވަމުންއަންނާތީއެވެ.\nހަދުވަރުގެ ރަންއަލިން މުޅިތަން ޒީނަތްތެރިކޮއްފައިވާއިރު އެމަންޒަރު ބަލާފޫހިނުވާނެއެވެ. ޖެހިލާ މަޑު ވައިރޯޅިތަކުން ހިތްތަކަށް އާރޯކަންގެނެސްދެއެވެ.\nދޮންވެލިގަނޑުމަތީގައި ތާރާގެ އުނގުގައި ބޯއަޅާލައިގެން މާކިންއޮތްއިރު ތާރާގެ އިނގިލިތަކުން މާކިންގެ ފަންއިސްތަށިގަނޑާ ކުޅެމުން ދިޔައެވެ.\nއަހަރެން ހިތައް އަރާ އަހަރެންހާ ނަސީބުގަދަމީހެއް ވަކި އުޅޭނެބާއޭ….ތިކަހަލަ ލޯބި ލޯބި ކުއްޖެއް އަހަރެންނައް ލިބުންއެއީ ހާދަ ބޮޑުނަސީބެކޭ… މާކިން ތާރާގެ މޫނަށް ބަލާލަމުން ބުނެލިއެވެ.\n‘އަހަރެން މިހިތައް އަރަނީ ބޭބީގެ ބައްޕަ އަހަރެންގެ މިގުޅުމާ ގަބޫލްނުވެއްޖާ ކިހިނެއްބާއޭ ވާނީ…މާކިން ވިސްނަން އޮވެ ބުނެލިއެވެ.\nއަހަރެންގެ ބައްޕައަކީ އަހަރެމެން ދެބެންނަށް އެއްވެސް ކަމެއް މަޖުބޫރުކުރާނެ ބައްޕައެއްނޫން ‘އަހަރެންގެ ބައްޕަ އަހަރެންދެކެ ވަރަށް ލޯބިވާނެ ދުވަހަކުވެސް އަހަރެން އެދޭކަމަކަށް ދެކޮޅެއްނަހަދާނެ’އަހަރެންނައް ވުރެ ބޮޑައް އަހަރެންގެ ބައްޕަ އެހެންމީހަކައްނޭގޭނެ’ ތާރާ ވަރަށް ޔަގީންކަމާއެކު ބުނެލިއެވެ.\nމާލެ ދާތަނުން މާކްގެ ބައްޕަމެން އަހަރެންނާ ގަބޫލްނުވެއްޖާ.. އަހަރެމެންގެ މިނިކަމެތި ދިރިއުޅުމާ އަހަރެންގެ ބައްޕަގެ ހާލަތު އެނގިއްޖާ މާކްގެ ބައްޕަ ގަބޫލްވާނެތަ؟\nއަހަރެންގެ ހިތްނަގާ ކުދިކުދިކޮއްލިއަސް އަހަރެންގެ ހިތް ތިނޫން އެހެންމީހަކަށް ނުދޭނަން …މުޅިއުމުރު މީހަކާ ނީދެ ހުންނަން ޖެހުނަސް ތިނޫން މީހަކަށް މިހިތެއް ނުދޭނަން ..މީއަހަރެން ވާ ވައުދެއް…އަހަރެންނާ ތާޜްއާއި ދޭތެރެއަށް އަހަރެންގެ އާއިލާއިން އެއްވެސް މީހަކަށް ނުވަދެވޭނެ…އަހަރެން އެމީހުންދެކެ ކިތަންމެ ލޯބިވިޔަސް އަހަރެންނަށް އެމީހުންނައްޓަކާ ތާރު ދޫކޮއްނުލެވޭނެ… އަހަރެން މިތަނުން ފުރައިގެން މިދަނީވެސް ތާރްގެ މީހެއްގެ ގޮތުގަ.. އެބުރި އަންނާނީވެސް އެގޮތުގަ. …މާކިން ވަރަށް ޔަގީންކަމާއެކު ބުނެލިއެވެ.\nމާކިންގެ ވާހަކައިން އުފަލުން ތާޜާގެ ދެލޯ ފެންކަޅިވިއެވެ.އެމަންޒަރު ފެނުމުން މާކިން ތާރާގެ އުނގުން ބޯހިތްލާލާ ގައިން ވެލިފޮޅާލަމުން ތާރާގެގާތށް ޖެހިލިއެވެ.އަދި އެ ދެއަތުގެ ތެރޭ ތާރާގެ ހަށީގަނޑު ފިއްތާލީ ނުހަނު ލޯބިންނެވެ.\nދުވަހަކުވެސް އެހަށިގަނޑުން ދޫކޮއްނުލާނަމޭ ބުނާކަހަލައެވެ. ތާރާގެ ދެއަތުން މާކިންގައިގާ ވަށާލީ އެހަށިގަނޑުން ދޫކޮއްލަން ބޭނުންނުވުމުންނެވެ.\n.މާކިންގެ ހޫނު ނޭވާ ކަދުރާއަށް އެޅިގެން ދިޔަވަގުތު ބޭއިހްތިޔާރުގައި ތާރާއަށް ދެލޯ މަރާލެވުނެވެ.\nހަމަ ހިމޭން އެވަގުތު މަޑު މަޑު ވައިރޯޅިއާއިއެކު ގޮނޑުދޮށައް ބީއްސާލާ ރާޅުގެ އަޑު މަޑު މިއުޒިކީ އަޑެއްފަދައެވެ.\nއެކުޑަ ވަގުތުކޮޅުތެރޭގައި މާކިންގެ ލޯބިން ތާރާގެ ހިތްފުރާލަދީފިއެވެ .\nދަބަސް ކޮނޑުގައި އަޅުވާލައިގެން ނިކުތް މާކިންގެ ފަހަތުން ޔަޒާންއާއި ޝަބާގެ އިތުރުން ޝަބާގެ މަންމަވެސް ބަދަރާ ދިމާއަށް ހިނގައިގަތެވެ. ގޭދޮރުމަތީ ހުއްޓިގެން ހުރި ތާރާ އެމީހުން އަރާހަމަވުމުން ނިކުމެ މާކިންގެގާތަށް ޖެހިލިއެވެ.\nކައިރީގައި މީހުން ތިބުމުން ތާރާ އެއްވެސް އެއްޗެއް ނުބުނެ މާކިންއާއި އެކު ކުރިއަށް ހުނގައިގަތެވެ. އެ ދެލޮލުން މިއަދު މާކިންއަށް އެތައް ރިހުމެއް ފެންނަކަހަލައެވެ.\nތަމަން ފުރައިގެން ދިއުމުން މާކިން ތާރާއަށް ކަމަކާ ވިސްނަން އެންމެ ވަގުތެއްވެސް ނުދެއެވެ. ކައިރީގައި ނެތް ގަޑިއެއްވިއްޔާ ފޯނު ކަންފަތާ ދުރުކޮއްލަން ބޭނުންނުވީ އެ ދެލޮލުން ކަރުނަ ތިއްކެއް ވެއްޓުމަށް ނޭދޭތީއެވެ.\nމިއަދު އޭނަ ދިއުމުން ތާރާ އެކަނިވެ ހިތާމަ ކުރާނެ ވަރު މާކިންއަށް ވިސްނެނީއެވެ.\nނަމަވެސް މިވަގުތު އެމީހުންގެ ދިރިއުޅުމަށްޓަކާވެސް މާކިން ދިއުން ވަރަށް މުހިންމެވެ.\nމާކިން ބޯޓަށް އެރި މަންޒަރު ބަލަން ދުރުގައި ހުރި ސަލާމްގެ ތުންފަތް މަތިން ކާމިޔާބުގެ ހިނިތުންވުމެއް ފެންނަން ހުއްޓެވެ.\nއެއްވެސް ކަމެއް ދެން ތެޅިގަނެގެން ކުރާކަށް ނުޖެހޭނެވެ.\n‘އެއީ މާލެ މީހުން ވައްތަރު.. ދެދުވަހައް ރަށަކައް އެރިޔަސް ބޭނުންކޮއްލަން އެރަށަކުން އަންހެނެއް ގެންގުޅޭނެ..އެވަރު ތާރާމެންކަހަލަ ބޮލެއްނެއް މީހުންނައް ނުވިސްނެނީ..\nއެފިރިހެނާ ބޭނުންވާވަރު ވީމަ އެދިޔައީ… ދެންނާންނާނެ…ދެން އަހަރެމެން ދެމީހުންގެ މެދަށް އެއްވެސް ހުރަހެއްނެއް .. ސަލާމް އަމިއްލަ ހިތާ ވާހަކަ ދެއްކިއެވެ..\nދޮގު މައުލޫމާތު ފެތުރިކަމަށް ބުނެ ޝަރީފުގެ ހިތްހަމަ ނުޖެހުން އިދިކޮޅަށް\nވެކްސިން ދިނުން ބާރަށް ކުރިއަށް: މިއަދުވެސް5ހާހަށްވުރެ ގިނަ މީހުނަށް ވެކްސިން ދީފައިވޭ!\nމިއަދު 136 މީހަކު ކޮވިޑަށް ޕޮޒިޓިވް، މާލެ ސަރަހައްދު ފިޔަވާ އެއްވެސް ރަށަކުން މިއަދު މީހަކު ޕޮޒިޓިވް އެއް ނުވޭ


Audio massalaa gai Zareef maafah edhivadaigenfi\nއޯޑިއޯ މައްސަލާގައި ޒަރީފް މާފަށް އެދިވަޑައިގެންފި\nއީރާންގެ ފޮރިން މިނިސްޓަރު މުހައްމަދު ޖަވާދު ޒަރީފް -- އޯޑިއޯ މައްސަލަގައި މާފަށް އެދިވަޑައިގެންނެވި\nއީރާންގެ ފޮރިން މިނިސްޓަރު މުހައްމަދު ޖަވާދު ޒަރީފް ދެއްކެވި ވާކަހަަކަ ތަކެއް ލީކުވުމާ ގުޅިގެން މާފަށް އެދިވަޑައިގެންފި އެވެ. ލީކުވި އޯޑިއޯގައި އޭނާ ވަނީ ޖެނެރަލް ގާސިމް ސުލައިމާނީއާ ބެހޭ ގޮތުން ހެޔޮނިޔަތުގައި އެކަމަކު އާންމުކުރުން ރަނގަޅު ނޫން ވާހަކަތަކެއް ދައްކަވާފަ އެވެ.\nޖަވާުދު ޒަރީފް ދެއްކެވި ވާހަކަތަކެއް ކަމަށް ބުނެ ނިއުޔޯކް ޓައިމްސްއިން ޝާއިއުކުރި އޯޑިއޯގައި ޒަރީފް ވިދާޅުވަނީ އީރާން ނިއުކްލިއާ ޑީލަށް ދެކޮޅު ހެދުމަށް ގާސިމް ސުލައިމާނީ ރަޝިއާއާއެކު މަސައްކަތް ކުރެއްވި ކަމަށެވެ.\nގާސިމް ސުލައިމާނީ އަކީ އީރާންގެ ޖެނެރަލެކެވެ. އޭނާ ވަނީ ޖެނުއަރީ 2020 ގައި އެމެރިކާއިން ދިން ޑްރޯން ހަމަލާއެއްގައި މަރާލާފަ އެވެ. އީރާން މީހުން ދެކޭ ގޮތުގައި ގާސިމް ސުލައިމާނީ އަކީ ބަތަލެކެވެ. ޒަރީފް ދެއްކެވި ވާހަކަތައް ކަމުނުގޮސްގެން އުޅޭނީ ގާސިމް ސުލައިމާނީ އަކީ އީރާންގައި ގަދަރުކުރެވޭ ބޭފުޅަކަށް ވާތީ އެވެ.\nޒަރީފް ހަމަ އެ އޯޑިއޯގައި ވިދާޅުވަނީ އީރާން ހިންގަނީ މިލިޓަރީން ކަމަށެވެ. އަދި ވިދާޅުވީ ގާސިމް ސުލައިމާނީގެ ސަބަބުން ލިބުނު ފައިދާއަށް ވުރެ ބޮޑީ ގެއްލުން ކަމަށެވެ. އެހެން ނަމަވެސް އެއީ މުހިންމު ގިނަ މަސައްކަތްތަކެއް ކުރައްވާފައިވާ ބޭފުޅެއް ކަމަށް ވެސް ވިދާޅުވި އެވެ.\nޒަރީފް ދެއްކެވި ވާހަކަތަކާ ގުޅިގެން އީރާންގެ ރޫހާނީ ލީޑަރު އާޔަތުﷲ އަލީ ހާމަނާއީ ވިދާޅުވީ ވަޒީރު ހެއްދެވީ ބޮޑު ގޯހެއް ކަމަށެވެ.\n"ގައުމުގެ ސިޔާސަތު އެކުލެވިގެން ވަނީ އިގުތިސޯދާއި އަސްކަރިއްޔާ، އިޖުތިމާއީ، ސައެންސާއި ސަގާފަތް އަދި ބޭރުގައުމުތައް ވެސް ހިމެނޭ ގޮތަށް،" ރޫހާނީ ލީޑަރު ވިދާޅުވި އެވެ. އޭނާ ވިދާޅުވީ އެއްބަޔަކު އަނެއް ބައެއްގެ މައްޗަށް ބާރުފޯރުވައި ސިޔާސަތު ފުށުއެރުވުމަކީ ވަރަށް ބޮޑު މައްސަލައެއް ކަމަށެވެ.\nބެލެވޭ ގޮތުގައި ޒަރީފް އެހާ އަވަހަށް މާފަށް އެދިވަޑާއިގަތީ ރޫހާނީ ލީޑަރުގެ ނުރުހުން އަމާޒުވެ ވަޑައިގަތުމުންނެވެ.


Benfica aai evvaruve Barca ah bodu challenge eh - vNews.mv\nބާސާ އާއި ބެންފީކާ ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nބެންފީކާ އާއި އެއްވަރުވެ ބާސާއަށް ބޮޑު ޗެލެންޖެއް\nއައްފާން މުހައްމަދު 24 November 2021, 03:32\nޗެމްޕިއަންސް ލީގުގައި އަންގާރަ ދުވަހުގެރޭ ގްރޫޕް އީގައި ބެންފީކާ އާއި އެއްވަރުވެ، ޔޫރަޕު ފުޓުބޯޅައިގެ ގަދަބާރު ބާސެލޯނާއަށް މުބާރާތުގައި ކުރިއަށްދިއުމަށް ބޮޑު ޗެލެންޖަކާއި ކުރިމަތިވެއްޖެއެވެ.\nބާސާއަށް މުބާރާތުގެ ގްރޫޕް ސްޓޭޖުގައި ދެން އޮތީ ވަރުގަދަ ބަޔާން މިއުނިކާއި ދެކޮޅަށް ކުޅެންޖެހޭ މެޗެވެ. ބާސާއަށް މުބާރާތުގެ ރައުންޑް އޮފް 16 އިން ޖާގައެއް ލިބެން އޮތީ ބަޔާން އަތުން މޮޅުވެގެން، އެހެންނޫނީ އަންނަ ޑިސެމްބަރު މަހުގެ9ވަނަ ދުވަހު މި ގުރޫޕުގެ ފުލުގައި އޮތް ޑައިނަމޯ ކީވް އަތުން ބެންފީކާ ބަލިވެގެންނެވެ. އެހެންނަމަވެސް މިހާތަނަށް މި ސީޒަނުގެ ޗެމްޕިއަސްލީގުގައި އަދި މޮޅެއް ހޯދިފައިނުވާ ކީވް އަތުން ބެންފީކާ ބަލިވުމަކީ ވުމަށްވުރެ ނުވުން ގާތް ކަމެކެވެ. އެހެންކަމުން ގާތްގަނޑަކަށް ބަޔާން އަތުން މޮޅުވުން ނޫންގޮތެއް ބާސާއަކަށް ނެތެވެ.\nވަރުގަދަ ޗެލެންޖަކާއި ކުރިމަތިލާން ބާސާ ތައްޔާރުވަމުން އަންނައިރު، އަމިއްލަ ދަނޑުގައި ބާސާ ބެންފީކާ އާއި އެއްވަރުވީ 0-0 ގެ ނަތީޖާއަކުންނެވެ.\nމެޗުގައި ލަނޑެއް ފެނިގެން ނުދިޔަނަމަވެސް ކޮންމެ ޓީމަކުންވެސް އެއްފަހަރަށް ގޯލުގެ ތެރެއަށް ބޯޅަ ވައްދާލާފައިވެއެވެ. އެގޮތުން ފުރަތަމަ ހާފުގައި ބެންފީކާ އަށް ކޯނަރަކުން ތަނަވަސްވި ފުރުސަތެއްގައި އޮޓަމެންޑީ އޭރިއާ ބޭރުގައި ހުރެފައި ފޮނުވާލި ހަމަލާއެއް ގޯލުގެ ތެރެއަށް ވަން ނަމަވެސް، ކޯނަރު ފޮނުވާލިފަހުން ބޯޅަ ބޭރުވެފައިވާތިވެ ރެފްރީ މިލަނޑު ބަލައިގެންފައެއް ނުވެއެވެ.\nމީގެއިތުރުން ދެވަނަ ހާފުގެ ފަހު 15 ވަރަކަށް މިނެޓުގައި ބާސާއިން ގިނަ ހަމަލާތަކެއް އުފައްދަން މަސައްކަތް ކުރިއިރު، ޖޯޑީ އަލްބާ ނަގައިދިން ހުރަހަކުން އަރައުހޯ ވަނީ 83 ވަނަ މިނެޓުގައި ބޯޅަ ގޯލުގެ ތެރެއަށް ވައްދާލާފައެވެ. އެހެންނަމަވެސް ބޯޅަ ލިބުނުއިރު އަރައުހޯ އޮފްސައިޑުގައި ހުރުމުން މިލަނޑުވެސް ރެފްރީ ބަލައިގެންފައެއް ނުވެއެވެ.\nއަރައުހޯ ގޯލާއި ދިމާލަށް ބޯޅަ ފޮނުވާލަނީ- ފޮޓޯ:- ގެޓީ އިމޭޖަސް\nމުޅި މެޗުގައިވެސް ލަނޑެއްޖަހަން އެންމެ ރަނގަޅު ފުރުސަތެއް ލިބުނީ ބެންފީކާގެ ސެފެރޮވިޗް އަށެވެ. އެގޮތުން މެޗުގެ ފުރިހަމަވަގުތު ހަމަވެ ދެއްކި އިތުރުވަގުތުގެ ތިންވަނަ މިނެޓުގައި އޭރިއާ ތެރޭގައި ހުރެފައި ބާސާގެ ކީޕަރުވެސް ބީޓުކޮށްލުމަށްފަހު ސެފެރޮވިޗް ފޮނުވާލިބޯޅަ ދިޔައީ ގޯލް ދަނޑިކައިރިން ބޭރަށެވެ.\nބާސެލޯނާ ކުޅިވަރު ޔުއެފާ ޗެމްޕިއަންސް ލީގު


ބަހެއް ދަސްވެ އަށަގަތުން | މަޒްމޫނު | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް މަޒްމޫނު ބަހެއް ދަސްވެ އަށަގަތުން\nބަހަކީ އިންސާނުންނަށް ލިބިފައިވާ އަގުބޮޑު ނިޢުމަތެކެވެ. މުވާޞަލާތުކުރުމުގެ ވަޞީލަތްތަކުން އެންމެ ބާރުގަދަ ވަޞީލަތްވެސް މެއެވެ. މިއީ ޙަޤީޤަތްކަމުގައިވިޔަސް މިމަތިވެރި ނިޢުމަތް އިންސާނުންގެ ކިބައިގައި އަށަގަންނަ މިންވަރާއި ދަސްވާގޮތް ތަފާތުކަން ފާހަގަކުރެވެއެވެ. ހަމައެހެންމެ ބަހެއް ލިބުނުކަމަށް ބެލެވޭ ވަކިކަންތައްތަކެއް ހުންނަކަމާ ދުނިޔޭގެ ތަފާތު އެތައް ބަހެއް މުވާޞަލާތުކުރުމަށް ބޭނުންކުރާއިރު، ކޮންމެ މީހަކަށްވެސް ޚާއްޞަ ބަހެއް ލިބިފައިވާކަމާ ދެވަނަ ބަހަކަށް ބޭނުންވެ އިންސާނާއަށް ޖެހެނީ އެކަމަށް މަސައްކަތްކުރާންކަން ހަނދާންކުރަންޖެހެއެވެ. އެހެނީ އިންސާނާ އުފަންވާއިރު ވާހަކަދެއްކުމުގެ ޤާބިލުކަމެއް ނުލިބެއެވެ. މީގެއިތުރުން ފާހަގަކުރެވޭ އަނެއްކަމަކީ އިންސާނާ ވާހަކަދެއްކުމުގައި ހަމަ ވަގުތުން އެކަން ފުރިހަމަވެގެން ނުދާކަމެވެ. ވުމާއެކު ބަހެއް ދަސްވެ އަށަގަތުމަކީ ކޮބައިކަން އެނގުމަކީ މުހިންމުކަމެކެވެ.\nއިންސާނުންގެ ކިބައިގައި ބަހެއް ދަސްވެ އަށަގަތުމަކީ ހަމައެކަނި އެމީހަކު ވާހަކަދައްކާ ބަހަކުން ވާހަކަދައްކަން އެނގުމެއްނޫނެވެ. އަދި ވާހަކަދެއްކުމަށް ބޭނުންކުރާ ބަހެއްގައި ހިމެނޭ ލަފުޒުތަކުގެ މާނަ އެނގުންކަމުގައިވެސް ނުބެލެވެއެވެ. ބަހެއް ދަސްވެ އަށަގަތުމަކީ އިންސާނެއްގެ ކިބައިގައި ބަހެއް ބޭނުން ކުރުމުގެ ކުޅަދާނަކަން އަށަގަތުމެވެ. މާނައަކީ ބަހެއް އަށަގަތުމަކީ އެމީހަކު ބޭނުންކުރާ ބަހެއް، ކޮންމެޙާލަތެއްގައިވެސް ބޭނުންކުރަން އެނގުމެވެ.\nއިންސާނާގެ ކިބައިގައި ފުރިހަމައަށް ބަހެއް އަށަގަނެ ދަސްވިކަމަށް ލިންގުއިސްޓްގެ ހަމަތަކުން ބެލެވޭނީ ދެވައްތަރެއްގެ ޤާބިލުކަމެއް ލިބިގެންނެވެ. އެއީ ގްރެމެޓިކަލް ކޮމްޕިޓެންސްއާއި ކޮމިއުނިކޭޓިވް ކޮމްޕިޓެންސްއެވެ. އެހެންކަމަށްވުމާއެކު، ބަހެއް ދަސްވެ އަށަގަތްކަމަށް ބެލެވޭ ޙަޤީޤީ މިންގަނޑު އެނގޭނީ އެ ދެގޮތް ރަނގަޅަށް އެނގިގެންނެވެ.\nމިދެންނެވި ދެގޮތުގެ ތެރެއިން ގްރެމިޓިކަލް ކޮމްޕިޓެންސްގެ ހަމަތަކުން ބަހެއް ދަސްވެ އަށަގަތްކަމަށް ބެލެވޭނީ ބަހުގައި ހިމެނޭ ޤަވައިދުތަކާ އެއްގޮތަށް ބަސް ބޭނުންކުރަން އެނގުމެވެ. އެހެނީ ބަހެއް ދަސްވެ އަށަގަތުމަކީ ފޮނޮލޮޖީ، މޯފޮލޮޖީ، ސިންޓެކްސް، ސެމެންޓިކް އަދި ޕްރެގްމެޓިކްސް ގެހަމަތަކުން ބަސް ބޭނުންކުރަން އެނގުމެވެ. މިގޮތުން ބަހެއްގައި ހިމެނޭ އަޑުތަކާއި އެއަޑުތަކުން ލަފުޒު އުފެދުމާއި ލަފުޒުތައް ގުޅިގެން ޖުމުލަ އުފެދޭ ގޮތްތައް އެނގެން ޖެހެއެވެ.\nބަހެއްދަސްވެ އަށަގަތްކަމަށް ބެލެވޭ ދެވަނަގޮތަކީ ކޮމިއުނިކޭޓިވް ކޮމްޕިޓެންސް އެވެ. ބަހަކުން ވާހަކަދައްކަން އެނގުނުކަމުގައިވިޔަސް މުޖުތަމަޢުގައި ތިމާ ކުރިމަތިލާ މީހުންނާ މުވާޞަލާތުކުރަން ނޭނގޭނަމަ ބަހެއް ދަސްވެ އަށަގަތް ކަމަކަށް ނުބެލެވޭނެއެވެ. މާނައަކީ، މުވާޞަލާތު ކުރަންވާ ދަނޑިވަޅުތަކާއި އެ ދަނޑިވަޅުތަކުގައި މުވާޞަލާތު ކުރާނޭ ގޮތްތަކާއި މުވާޞަލާތު ކުރުމުގައި ބޭނުންކުރަންވާ ބަސްކޮށާރާއި ޙާލަތް އެނގުމަކީ ބަހެއް ދަސްވެ އަށަގަތްކަން ދޭހަކޮށްދޭ މުހިންމު ކަމެކެވެ.\nވުމާއެކު، މިދެންނެވި ތަފާތު ޚިޔާލުތަކަށް ބުރަވެހުރެ ދެންނެވޭނީ ބަހެއް ދަސްވެ އަށަގަތުމަށް އެބަހެއްގެ ޤަވައިދާއި އެބަހަކުން މުވާޞަލާތުކުރާނޭ ރަނގަޅު އުޞޫލުތައް އެނގެން ޖެހޭކަމެވެ. ލިންގުއިސްޓުގެ ހަމަތަކުން ބަލާއިރު، މިކަންތައް ނޭނގޭނަމަ ބަހެއް ދަސްވެ އަށަގަތްކަމަކަށް ނުބެލެވޭނޭކަމެވެ.\n* ޙުސައިން ޙަބީބް، ނ.ފޮއްދޫ


SunOnline: Vaccine ge hama hama kan neihaa dhuvahaku covid in arainuganeveyne: UN ge anmu majileehuge raees\nވެކްސިންގެ ހަމަހަމަކަން ނެތްހާ ހިނދަކު ކޮވިޑުން އަރައިނުގަނޭވޭނެ: އދގެ އާއްމު މަޖިލީހުގެ ރައީސް\nއަހްމަދު އިޒްމީމް 20 Jan 2022, 18:49\nވެކްސިންގެ ހަމަހަމަކަން ނެތްހާ ހިނދަކު ކޮވިޑް-19 އިން އަރައިނުގަނެވޭނެކަމަށް އދގެ އާއްމު މަޖިލީހުގެ ރައީސް އަދި ރާއްޖޭގެ ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nއދގެ އާއްމު މަޖިލީހުގެ ޖަލްސާތައް މިއަހަރަށް ފެށުމަށް ބޭއްވި ފުރަތަމަ ބައްދަލުވުމުގައި ވާހަކަދައްކަވަމުން ޝާހިދު ވިދާޅުވީ ކޮވިޑް-19އާ ދެކޮޅަށް އަދިވެސް އެންމެން އަތުގުޅާލައިގެން މަސައްކަތް ކުރަން ކުރަން ޖެހޭކަމަށެވެ.\nކޮވިޑް-19 ޕެންޑެމިކަށް ނިމުމެއް ގެނައުމަށް އޮތް އެންމެ މުޖައްރިބު މަގަކީ އެންމެންނަށް ވެކްސިން ކަށަވަރުކޮށްދިނުންކަމަށް ވެސް ޝާހިދު ވިދާޅުވިއެވެ. މީގެ އިތުރުން އޭނާ ވިދާޅުވީ ދުނިޔޭގެ އެކި ކަންކޮޅުތަކުގައި ވެކްސިން ލިބުމުގެ ތަފާތުކަން އޮންނަހާ ހިނދަކު މި ބަލިމަޑުކަން ނިމުމަކަށް ނުގެނެވޭނެކަމަށެވެ.\nޝާހިދު ވިދާޅުވީ އާ ވޭރިއެންޓުތައް ދުނިޔޭގައި ފެންމަތިވަމުންދާނެކަމަށާއި، ބައެއް ވޭރިއެންޓުތައް ވަރަށް ނުރައްކާވެ ނުވަތަ ވެކްސިންތަކަށް ނުކަތާވަރު ވެދާނެކަމަށެވެ.\n"މީގެ ސަބަބުން އަޅުގަނޑުމެން މިހާތަނަށް ކޮވިޑް-19 އާ ދެކޮޅަށް ކުރި ހުރިހާ މަސައްކަތެއް ފެނަށް ދިޔުމުގެ ބިރު އެބައޮތް. މިކަމުން ސަލާމަތް ވެވެން އޮތީ ހުރިހާ ހިސާބެއްގައި ދިރިއުޅޭ ހުރިހާ އެންމެންނަށް ވަގުތުން ވެކްސިން ލިބޭގޮތް ހަމަޖައްސައިގެން،" ޝާހިދު ވިދާޅުވިއެވެ.\nޝާހިދު ވިދާޅުވީ ވެކްސިން އުފެއްދުމާއި ބެހުމުގެ ދުވެލި ބާރުކޮށް، ރޯލްއައުޓް ކުރުމަށް ދިމާވާ ހުރަސްތައް ނައްތާލައި، ވެކްސިންގެ ހަމަހަމަކަން ގާއިމުކުރުމަށް ބައިނަލްއަގުވާމީ މުޖްތަމައުން ކުރަންޖެހޭ ހުރިހާ މަސައްކަތެއް ކުރަންޖެހޭކަމަށެވެ.\nދުނިޔޭގެ މުއްސަނދި ގައުމުތަކުގައި ގިނަ ބަޔަކު މިހާރު ވެކްސިން ފުރިހަމަކޮށް ބޫސްޓާ ޑޯޒް ވެސް ވަނީ ޖަހާފައެވެ. ނަމަވެސް ފަގީރު ގައުމުތަގައި ވެކްސިންގެ ފުރަތަމަ ޑޯޒު ޖަހާނެ ވެކްސިން ހޯދުމަށް ދަނީ އެހީތެރިކަމަށް އެދެމުންނެވެ.\nއދ. އާންމު މަޖިލީހުގެ ރައިސާ ފައިސަލް ބައްދަލުކުރައްވައިފި


Video Conference Medhuverikoh Rajjeygai Furathama Faharah Varikohfi - Vaguthu\nމިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 އާއި ގުޅިގެން ވަރިކުރުމުގެ ޝަރީއަތުގެ މަޖިލިސްތައް އޮންލައިން ކޮންފަރެންސް މެދުވެރިކޮށް ބާއްވަން ނިންމައިފިއެވެ.\nމިއީ ރާއްޖޭގައި އަލަށް ފަށާފައިވާ ކަމަކަށް ވާއިރު އެކަން އަމަލީގޮތުން ފުރަތަމަ ކުރުމަށް ފަށާފައި ވަނީ ފެމެލީ ކޯޓުގައެވެ. ފުރަތަމަ އެކޯޓުގައި ކައިވެނި ވީޑިއޯ ކޮންފަރެންސް މެދުވެރިކޮށް ކުރުމަށް ފަހު މިހާރު ވަނީ، މާލެ ފުރަބަންދު ކުރިފަހުން ވަރިއަށް އެދިފައިވާ މީހުން ވަރިކުރުމަށްވެސް ވީޑިއޯ ކޮންފަރެންސް ބޭނުންކޮށްގެން ޝަރީއަތް ކުރަން ފަށާފައެވެ.\nމިއަދު ވަނީ ވަރިވުމަށް އެދޭ ދެމަފިރިއަކު ބޭނުންވެގެން އަލަށް ރާއްޖޭގައި ވީޑިއޯ ކޮންފަރެންސެއް މެދުވެރިކޮށް ވަރިކޮށްދީފައެވެ.\nފެމެލީ ކޯޓުން ވިދާޅުވީ މިއަދު ވަރިކޮށްދޭން ފަށާފައިވާއިރު ކޯޓުން ބޭރުގައި ކޮށްފައިވާ ވަރި ސާބިތުކުރުމުގެ ޝަރީއަތްތައްވެސް ބޭއްވުމަށް ހަމަޖެހިފައިވާ ކަމަށާއި، އެކަމަށްޓަކާ ވާންހުރި ތައްޔާރީތައްވެސް މިހާރު ނިމިފައިވާ ކަމަށެވެ.\nކޮވިޑް-19 ގެ ސަބަބުން ސަރުކާރުގެ އޮފީސްތައް ބަންދުކޮށްފައިވާތީ މިހާރު ވީޑިއޯ ކޮންފަރެންސް މެދުވެރިކޮށް ކައިވެނިކޮށްދޭން ވަނީ ފަށާފައެވެ.\nމިއުސޫލުގެ ދަށުން ކައިވެނިތަކުގައި ފުރިހަމަ ކުރަންޖެހޭނެ ކަންކަމާއި މަޖްލިސް ބާއްވާނެ ގޮތާއި ވަގުތު ކަނޑައަޅާނީ ކައިވެނީގެ ރަޖިސްޓްރާ އެވެ. ކައިވެނީގެ މަޖްލިސް ބޭއްވުމަށް ކަނޑައަޅާފައިވާ ވަގުތުގެ ކުރިން، ވީޑީއޯ ކޮންފަރެންސް ބާއްވަން ހަމަޖައްސާފައިވާ އޮންލައިން ޕްލެޓްފޯމަށް ލޮގިން ވާންޖެހޭނެ އެވެ.\nވީޑިއޯ ކޮންފަރެންސް މެދުވެރިކޮށް ކައިވެނީގެ މަޖިލިސް ބޭއްވުމުގެ ކުރިން، ކައިވެނިކުރާ ދެ މީހުންނާއި ވަލީވެރިޔާ އަދި ހެކިވެރިން އިގުރާރުގައި ސޮއިކުރުމަށް ފަހު ކޯޓަށް ހުށަހަޅަންޖެހޭނެ ކަމަށް އުސޫލުގައި ބުނެފައި ވެއެވެ. އަދި ކައިވެނީގެ މަޖިލީހަށް ކޮންމެހެން ހާޒިރުވާންޖެހޭ މީހުން ހާޒިރުވެ ތިބިކަމާއި ހާޒިރުވާންޖެހޭ މީހުންގެ އަޑާއި މަންޒަރު ސާފުކޮށް ލިބެމުންދާކަން، ކައިވެނިކޮށްދޭ މީހާ ކަށަވަރުކުރަންޖެހޭނެ ކަމަށް ވެސް އުސޫލުގައި ބުނެފައި ވެއެވެ.\nޖޫން 8, 2020 11:37\nރިކޯޑަށް އިތުރުވި ބޮޅެއްތާދޯ\nޖޫން 8, 2020 11:53\nއޮނަލައިން ކޮށް މިފަދަ ކަނަކްން ކުރާ އިރު ސެކުއިރިޓީ އަށް ވަރަށް ބަލަން ޖެހޭނެ. މިސާލަކަށް ކައިވެނި ކޮށްދެވުނީ ރަނގަޅު މީހާ އާތޯ ބެލެން ޖެހޭނެ. ފޭކް އަޑީ އަދި ފޮޓޯ އޮޅުވާލުން އެއީ މިޒާމުގައި ކުރަން ވަރަށް ފަސޭހަ ކަންކަން.\nފަތް ކަޑާ ދަރަނި ދަންތުރަ\nޖޫން 8, 2020 12:55\nމި ވަރި ވާނީ ފުރަތަމަ ކޮވިޑު ވަރި އަކަށް ދޯ؟\nޖޫން 8, 2020 13:07\nމަޖިލިސް ކުރާ ގެއިން ތިހުރިހާ ކަމެއް ނިންމީމަ ރަނގަޅުވަނެ ދޭތެރއ ދުރު ކުރަން ވެސް އެނގޭނީ ބުއްޅަބޭއައް\nޖޫން 8, 2020 18:17\nއަނެއްކާ ސޭޓުމެންދެމަފިރިންތަ ؟


Sarukaaruge Gina Vazeerunge Ithubaaru Nei Kamuge Vote Eh Nagan Dhonbileh Govaalaifi – adduLIVE\nLast Updated: May 25, 23:04\nސަރުކާރުގެ ގިނަ ވަޒީރުންގެ އިތުބާރު ނެތްކަމުގެ ވޯޓެއް ނަގަން ދޮންބިލެއް ގޮވާލައިފި\nMay 18, 2020, 17:23 މުހައްމަދު އައިމަން\nރައީސް އިބްރާހީމް މުހައްމަދު ސޯލިހުގެ ސަރުކާރަކީ ރައްޔިތުންނަށް އިހުލާސްތެރި ސަރުކާރެއް ކަމަށްވީ ނަމަވެސް އެމަނިކުފާނުގެ ސަރުކާރުގައި ތިއްބެވި ވަޒީރުންނަކީ ގާބިލު ވަޒީރުންނެއް ނޫން ކަމަށާއި އެބޭފުޅުންގެ އިތުބާރު ނެތްކަމުގެ ވޯޓެއް ނަގަން ގޮވާލައި ކަމަށް ބިލެއްދޫ ދާއިރާގެ މެންބަރު އަހުމަދު ހަލީމް (ދޮންބިލެއް) ގޮވާލައްވައިފިއެވެ.\nރައްޔިތުން މަޖިލީހުގެ މިއަދުގެ ޖަލްސާގައި ވާހަކަދައްކަވަމުން ދޮންބިލެއް ވިދާޅުވީ މިސަރުކާރަކީ އިހުލާސްތެރި ސަރުކާރެއް ކަމަށްވީ ނަމަވެސް ސަރުކާރުގެ ވުޒާރާތައް ހިންގަވަން ތިބި ގިނަ ބޭފުޅުންނަކީ އެންމެ ގާބިލު ބޭފުޅުން ކަމަށް ގަބޫލެއް ނުކުރެވޭ ކަމަށެވެ. އޭނާ ވަނީ ކޮވިޑް19 ގެ ކަންތައްތަކުން އަރައިގަނެވުނުހާ އަވަހަށް ވަޒީރުންގެ އިތުބާރު ނެތްކަމުގެ ވޯޓެއް ނެގުމަށް ގޮވާލައިފައެވެ.\n"ވީހާވެސް އަވަހަށް އަޅުގަނޑުމެން ސަރުކާރުގެ ވުޒާރާތައް އޯވަހޯލް ކުރަން އެބަ ޖެހޭ. ވަރަށް ގިނަ ވަޒީރުންގެ އިތުބާރު ނެތް ކަމުގެ ވޯޓު ނަގައި އަޅުގަނޑުމެން މުޅިން އާ ވަޒީރުން، ދިވެހިރާއްޖޭގައި ވަރަށް ގާބިލު ބޭފުޅުން އެބަ ތިބި،" ދޮންބިލެއް ވިދާޅުވިއެވެ.\nވަކިން ހާއްސަކޮށް ދޮންބިލެތް ވިދާޅުވީ ހޯމް މިނިސްޓަރު އިމްރާން އަބްދުﷲ މަގާމުން ވަކިކޮށް، ވީހާވެސް އަވަހަކަށް ރަނގަޅު ހޯމް މިނިސްޓަރެއް ހޯދުމަކީ މުހިއްމު ކަމެއް ކަމަށެވެ. ނަމަވެސް އޭނާ މަގާމުން ވަކިކުރަންޖެހޭ ވަކި ސަބަބެއް ދޮންބިލެތް ވިދާޅެއް ނުވެއެވެ.\nވަޒީރުންގެ އިތުބާރު ނެތްކަމުގެ ވޯޓެއް ނެގުމަށް ދޮންބިލެއް ގޮވާލެއްވިއިރު މަޖިލީހުގެ ރައީސް، ރައީސް މުހައްމަދު ނަޝީދުވެސް ވަނީ މިފަދައިން ވިދާޅުވެފައެވެ. ރައްޔިތުން މަޖިލީހުން ބުނާ ގޮތަށް ނުވަތަ މެންބަރުންގެ ކަންބޮޑުވުންތަކަށް ތަސައްލީއެއް ނުލިބޭ ކަމަށްވާ ނަމަ ސަރުކާރު ވަޒީރުންގެ އިތުބާރު ނެތްކަމުގެ ވޯޓެއް ނެގުމުގެ ފުރިހަމަ ބާރުވެސް މަޖިލީހަށް ލިބިގެންވާނެ ކަމަށް ނަޝީދު ވަނީ ވިދާޅުވެފައެވެ.


New salaamaiy kohdheyn sarukaarugai aadheyhaa eku edhen: Chairman | Mihaaru\nނިއު ސަލާމަތްކޮށްދޭން ސަރުކާރުގައި އާދޭހާ އެކު އެދެން: ޗެއާމަން\n30 ޖޫން 2020 - 13:225comments\nއެފްއޭއެމުން 2019 ވަނަ އަހަރުގެ ކުރީކޮޅު ނިއު ސަސްޕެންޑްކުރީ އެ ކްލަބުގެ އޭރުގެ ޗެއާމަން މުހައްމަދު ޒިޔާދުގެ ދައުރުގައި ކުޅުންތެރިންނަށް މުސާރަ ނުދީ ހުރި މައްސަލައިގަ އެވެ. އެކަމަކު، އެ ކްލަބުން އޭރު ތުހުމަތުކުރި ގޮތުގައި އެ ސަސްޕެންޝަނަކީ އެފްއޭއެމްގެ އެގްޒެކެޓިވް ކޮމިޓީގެ މެމްބަރުންގެ އިތުބާރު ނެތްކަމުގެ މައްސަލައެއް ހުށަހަޅަން ތައްޔާރުވުމުން ދިން އަދަބެއް ކަމަށެވެ.\nއެފްއޭއެމްގެ ލީޑާޝިޕް ބަދަލުކުރުމުގެ އެ މަސައްކަތުގެ އަޑީގައި ހުންނެވީ ސްޕޯޓްސް މިނިސްޓަރު އަހުމަދު މަހުލޫފު ކަމަށް އޭރު އެފްއޭއެމުން ތުހުމަތުކޮށްފައިވެ އެވެ. އެކަމަކު ފަހުން ފެނިގެން ދިޔައީ މިނިސްޓަރާއި އެފްއޭއެމް އެއްގަލަކަށް އެރި މަންޒަރެވެ. އަދި ނިއު އިން ހުށަހަޅަން ތައްޔާރުވި އެ މައްސަލަ، ވިކްޓްރީން ހުށަހެޅި ނަމަވެސް ސޮއިކުރި ބައެއް ކްލަބްތަކުން ނަން އަނބުރާ ގެންދިއުމުން އެ މައްސަލަ ކުރިއަކަށް ނުދިޔަ އެވެ.\nއެ ވާހަކަތައް އަލުން ފެންމަތިވީ، ރާއްޖޭގެ ކުޅިވަރު ގާނޫނާ އެއްގޮތަށް ސްޕޯޓްސް މިނިސްޓްރީން، އެފްއޭއެމްއާ ދޭތެރޭ ފިޔަވަޅު އަޅާފައިނުވާތީވެ، އެ އެސޯސިއޭޝަނާ ދޭތެރޭ ގާނޫނުގައިވާ ގޮތުން ފިޔަވަޅު އަޅައިދިނުމަށް އެދި، ރައްޔިތުންގެ މަޖިލީހުގެ މެދުހެންވޭރު ދާއިރާގެ މެމްބަރު އަދި އެފްއޭއެމްގެ ކުރީގެ ރައީސް އަލީ އާޒިމް މަޖިލީހަށް މިއަދު ގަރާރެއް ހުށަހެޅުއްވުމުންނެވެ.\nއެ ގަރާރުގެ ބަހުސްގައި މޮސްޓާ ތުހުމަތުކުރެއްވި ގޮތުގައި ދިވެހި ފުޓްބޯޅަ ހަލާކުކުރީ އޮލިމްޕިކް ކޮމިޓީގެ ރައީސް މުހައްމަދު ޝަވީދު، އަލީ އާޒިމާ ދެކޮޅަށް 2012 ވަނަ އަހަރުގެ އިންތިހާބުގައި ކެންޑިޑޭޓަކު ނެރުނު ހިސާބުން ކަމަށެވެ. އަދި ސްޕޯޓްސް މިނިސްޓަރު މަހުލޫފު ވެސް ޝަވީދުއާ އެއްބައިވެގެން ކުރާ ކަންތައް މިހާރުން މިހާރަށް ހުއްޓާލަން އޭނާ ގޮވާލި އެވެ. އޭނާ ތުހުމަތުކުރި ގޮތުގައި ނިއު ސަސްޕެންޑްކުރީ 2012 ވަނަ އަހަރު ނިއު އަތުން ޝަވީދުގެ ވީބީ އައްޑޫ އެފްސީ 10-0 އިން ބަލިވުމުން، އޭގެ ހަސަދަ ފިލުވަން ކުރާ މަސައްކަތުގެ ބައްސާމް އެއްބާރުލުދީގެންނެވެ.\nމޮސްޓާ ވިދާޅުވީ މަޖިލީހުން މިކަންކަން ބެލެން ޖެހޭނެ ކަމަށާއި ދިވެހިރާއްޖޭގެ ގާނޫނަށް ވުރެ މަތިން ރާއްޖޭގައި އެއްވެސް ކަމެއް ނުހިގާނެ ކަމަށާއި ފީފާ އިން ވިޔަސް އޭއެފްސީން ވިޔަސް ގާނޫނަށް ވުރެ މައްޗަކުން އެކަންކަން ނުކުރެވޭނެ ކަމަށެވެ.\n"(ދިވެހިރާއްޖޭގެ) ފުޓްބޯޅައިގެ ތާރީހުގައި އެންމެ ކާމިޔާބު ކްލަބް، ދިވެހިރާއްޖޭގެ ފުޓްބޯޅައިގެ ތާރީހުގައި އެންމެ ރީތި ނަން ހޯދައިދިން ޓީމު ނިއު ރޭޑިއަންޓަކީ. ދިވެހިރާއްޖޭގެ ފުޓްބޯޅައިގެ ތާރީހުގައި ގައުމީ ޓީމު ތަމްސީލްކުރި ހަމައެކަނި ޓީމު ނިއު ރޭޑިއަންޓަކީ. ދެހާސް ބާރަ ވަނަ އަހަރު ދުނިޔޭގެ އިގްތިސާދަށް އައި ލޮޅުމެއްގައި އާޖެންޓީނާ ފުޓްބޯޅައިގެ އެންމެ ބާރުވެރި ކްލަބް އެ ގައުމުގެ ފުޓްބޯޅައިގެ އަނދަވަޅަށް ވެއްޓުނީމާ އެ ގައުމުގެ ސަރުކާރުން އެ ކްލަބް ކޮޅަށް ޖަހައިދިދޭން ކުރި މަސައްކަތް ކީއްވެގެންތޯ މިއަދުގެ ސަރުކާރުން ނިއު ރޭޑިއަންޓް ކޮޅަށް ޖަހައިދެން ނުކުރަންވީ،" މޮސްޓާ ވިދާޅުވި އެވެ.\nއަދި ނިއުގެ ކުރީގެ ދެ ޗެއާމަނުން ކަމަށްވާ އެމްޑީީގެ ޕާލިމެންޓްރީ ގްރޫޕުގެ ރައީސް އާޒިމާއި ޓޫރިޒަމް މިނިސްޓަރު އަލީ ވަހީދާއި ރައީސް އިބްރާހިމް މުހައްމަދު ސޯލިހުގެ އަރިސް ދެ ބޭފުޅުން ކަމަށްވާ ނިއުގެ ކުރީގެ ކެޕްޓަން އިބްރާހިމް ނޫރައްދީނާއި ކުރީގެ ގޯލްކީޕަރު ސައްޔިދު އަލީ އަށް މުހާތަބުކުރައްވައި މޮސްޓާ ވިދާޅުވީ "ނިއު ކޮޅަށް ޖަހައިދޭން އާދޭސްކޮށްފައި އެދޭ" ކަމަށެވެ.\n"މި ކްލަބް ވެއްޓެމުންދާ އަނވަދަޅުން ސަލާމަތްކޮށްދޭށޭ، އެފްއޭއެމް ސަލާމަތްކޮށްދޭށޭ، ކުޅިވަރު ސަލާމަތްކޮށްދޭށޭ،" މޮސްޓާ ވިދާޅުވި އެވެ.\nއެ ވާހަކަތަކާ ވިދިގެން، މަޖިލިސް ރައީސް މުހައްމަދު ނަޝީދު ސަމާސާ ރާގެއްގައި ވިދާޅުވީ މޮސްޓާ އެއް ކްލަބަށް ތާއީދުކުރަމުން އެ ގެންދާ ރޫހާއި ޖޯޝުން އެމަނިކުފާނުގެ ހިތަށް ތަދުވާނެ ކަމަށާއި އެހެންވެ އެކަމަށް ބައްލަވައިގެން ވާހަކަދައްކަން ނަޝީދު އެދިވަޑައިގަތެވެ. އަދި މޮސްޓާ ނިއު އަށް ތާއީދުކޮށް އެ ވާހަކަތައް ދެއްކެވުމުން މެޖޯރިޓީ ލީޑަރު އަދި އާޒިމް އާއި އެތައް ބޭފުޅުންތަކެއްގެ ހިތަށް ވަރަށް ބޮޑު އުފާވެރިކަމެއް ލިބޭނެކަން ވެސް އެނގޭ ކަމަށް ނަޝީދު ވިދާޅުވި އެވެ.\nރައީސް ނަޝީދުގެ ބައްޕާފުޅު ކެނެރީ އަބްދުއްސައްތާރަކީ ވިކްޓްރީގެ ކުރީގެ އިސް ހިންގުންތެރިއެކެވެ. އަދި ހުދު އެމަނިކުފާނަކީ ވެސް ވިކްޓްރީގެ ސަޕޯޓަރެކެވެ. ނަޝީދުގެ އެ ވާހަކަތަކާ ގުޅިގެން މޮސްޓާ ވިދާޅުވި ގޮތުގައި ރައީސް ހިތުގައި ވިކްޓްރީ އަށް ލޯބި އޮންނަ ފަދައިން، ނިއު އަށް ގެއްލުންވަންޏާ އޭނާގެ ހިތަށް އަސަރުކުރާނެ ކަމަށެވެ.\nނިއުގެ މަޝްހޫރު ސަޕޯޓަރު މޮސްޓާ، އެ ކްލަބުގެ ޗެއާމަންކަމާ ހަވާލުވީ މާޗު މަހު އެވެ. އޭނާ އަކީ އެފްއޭއެމުން ނިއު ސަސްޕެންޑްކުރުމުން އެ ކްލަބް އަލުން ކޮޅަށް ނަގަން މިދިޔަ އަހަރު ތެދުވި ސަޕޯޓަރުންގެ ގްރޫޕުގެ އިސް އެއް މެމްބަރެވެ. އޭރު އެ ކޮމިޓީން މަސައްކަތް ކުރީ މިދިޔަ ސީޒަނުގައި ކްލަބް ވާދަކުރެވޭނެ ގޮތް ހެދުމަށެވެ. އެކަމަކު ސީޒަން ފެށެން ކައިރިވެފައިވަނިކޮށް މިދިޔަ އަހަރުގެ ޖޫން މަހު އެ މަސައްކަތް ހުއްޓާލީ އެވެ. ކްލަބުގެ އޮފިޝަލަކު އޭރު ބުނީ ދަރަނިތައް ހަލާސްކުރުމަށާއި ސީޒަނަށް ޓީމެއް އެކުލަވައިލަން ބޭނުންވާ ވަރަށް ފައިސާ ލިބެން ނެތް ކަމަށާއި ދަރަނިތައް އަދާކުރި ނަމަވެސް އެފްއޭއެމުން ސަސްޕެންޝަން އުވާލަފާނެ ކަމުގެ އުއްމީދެއް ވެސް ނެތް ކަމަށެވެ. ސަބަބަކީ އެފްއޭއެމުން ކްލަބަށް ދޭން ޖެހޭ ފައިސާ ވެސް ލިބޭނެ ގޮތެއް ނެތުން ކަމަށް ބުނެފައިވެ އެވެ.\nފަހުން މޮސްޓާ ހަވާލުވެ އަންނަ ސީޒަނުގައި ނިއު އަށް ވާދަކުރެވޭނެ ގޮތް ހެދުމަށް ސަޕޯޓަރުންތަކެއް އިސްވެ މަސައްކަތް ފެށި ނަމަވެސް އެކަން ވަގުތީ ހޮތުން ޖެހުނީ، ކޮވިޑް-19 ގެ ސަބަބުން ސިއްހީ ކުއްލި ނުރައްކަލުގެ ހާލަތު އިއުލާންކުރުމުންނެވެ.\nއިތުރު ލިޔުންތައް މެމްބަރު މުހައްމަދު ނަޝީދު އަބްދުﷲ (ނޮޅިވަރަމް) ނިއުރޭޑިއަންޓް ސ.ކ ރައްޔިތުންގެ މަޖިލިސް


Addu Ge Bin Hikkumah 1.1 Billion Rufiya, 228 Hector Ge Bin Hikkaane! - Vaguthu\nއައްޑޫ ސިޓީ؛- ވަގުތު އިމޭޖަސް- އިބްރާހިމް ޝާބިލްަ\nއައްޑޫގެ ބިން ހިއްކުމާއި ގޮނޑުދޮށް ހިމާޔަތް ކުރުން ފަދަ ބޮޑެތި މަޝްރޫއުތަކަށް 70-75 މިލިއަން ޑޮލަރު (1.1 ބިލިއަނަށް ވުރެ ގިނަ ރުފިޔާ) ހަރަދުވާނެ ކަމަށް ލަފާކުރެވޭ އިރު، މި މަޝްރޫއުގެ ދަށުން 228 ހެކްޓަރުގެ ބިން ހިއްކާނެ ކަމަށް "ވަގުތަށް" ލިބިފައިވާ ލިޔެކިޔުންތަކުން ހާމަވެއްޖެއެވެ.\nމާލެ ފިޔަވައި، ރާއްޖޭގެ އެންމެ އާބާދީ ބޮޑު ސިޓީ ކަމަށްވާ އައްޑޫ ތަރައްގީ ކުރުމުގެ މަޝްރޫއަކީ އިންޑިއާގެ އެގްޒިމް ބޭންކްގެ ފަރާތުން ރައީސް އިބްރާހިމް މުހައްމަދު ސޯލިހްގެ ސަރުކާރަށް ފޯރުކޮށްދީފައިވާ 800 މިލިއަން ޑޮލަރުގެ ލައިން އޮފް ކްރެޑިޓް ސްކީމްގެ ދަށުން ހިންގުމަށް ދިވެހި ސަރުކާރުން ނިންމާފައިވާ އުމްރާނީ ތަރައްގީގެ ބޮޑު އެއް މަޝްރޫއެވެ. މި މަޝްރޫއު ނިންމަން އަމާޒު ހިފާފައި ވަނީ ދެ އަހަރުގެ ތެރޭގައެވެ.\nއައްޑޫ ތަރައްގީ ކުރުމުގެ މަޝްރޫއާ ގުޅޭ ކަރުދާހުގައިވާ ގޮތުން އައްޑޫގެ ގުދުރަތީ ތިމާވެށި ހިމާޔަތްކޮށް ރައްކާތެރިކުރުމުގެ ގޮތުން، 228 ހެކްޓަރުގެ ބިން ހިއްކައި ގޮނޑުދޮށް ހިމާޔަތް ކުރުމުގެ "ވަން-އޮފް" މަޝްރޫއުއެއް ވަނީ ހުށަހަޅައިފައެވެ. އަދި އިންޑަސްޓްރިއަލް ބޭނުންތަކަށް އައްޑޫ ސިޓީގެ ހިތަދޫ، ހުޅުދޫ/މީދޫ (38 ހެކްޓަރު،5ހެކްޓަރުގެ2ރިސޯޓް ރަށާއި ލައިގެން) އަދި މަރަދޫ/މަރަދޫފޭދޫގެ 75 ހެކްޓަރުގެ ބިން ހިއްކުމަށް ވަނީ ހަމަޖެހިފައެވެ.\nކަރުދާހުގައިވާ ގޮތުން މަޝްރޫއުގެ ޒޯނިން ޕްލޭންތަކުގެ ދަށުން މިހާރު ހުރި ހާބަރު ފްރަންޓް ފެސިލިޓީތައް އަޕްގްރޭޑް ކުރެވި، ވިޔަފާރި އަދި މުޖުތަމައުގެ ބޭނުންތަކަށާއި އައްޑޫގެ ރަށްތަކުގެ ރައްޔިތުންގެ ރެޒިޑެންޝަލް ބޭނުންތަކަށް ވެސް ބިން ހަމަޖެހިގެން ދާނެއެވެ. އަދި ޕްރައިވެޓް ސެކްޓާގެ އިންވެސްޓަރުން ރިސޯޓު ތަރައްގީ ކުރުމަށް ރަށްތައް އުފެއްދުމަށްޓަކައި މަސައްކަތްތަކެއް ކުރުމަށް ވަނީ ހަމަޖެހިފައެވެ.\nއެގޮތުން ހަތަރު ސްޓާ "ލެގޫން ރިސޯޓު" ތަރައްގީ ކުރުމަށް އިންވެސްޓަރުން ޝައުގުވެރިކުރުވުމުގެ ގޮތުން ގާތްގަނޑަކަށް 25 ހެކްޓަރުގެ ބިން ހިއްކައި ގޮނޑުދޮށް ހިމާޔަތް ކުރުމަށް ހުށަހަޅާފައިވާ ކަން ލިބިފައިވާ ލިޔެކިޔުންތަކުން އެނގެއެވެ.\nއިޖްތިމާއީ އަދި އިގްތިސާދީ ގޮތުން މުހިންމު އުމްރާނީ ތަރައްގީގެ މި ބޮޑު މަޝްރޫއު އައްޑޫގެ އެކި ރަށްތަކުގައި ކުރިއަށް ގެންދާ އިރު، އައްޑޫގެ މަގުތައް ތަރައްގީކޮށް ބިން ހިއްކުމަކީ ރައީސް އިބްރާހިމް މުހައްމަދު ސޯލިހްގެ ރިޔާސީ ވައުދެކެވެ.\nއައްޑޫ ސިޓީ މަގެއް-ވަގުތު އިމޭޖަސް- މުހައްމަދު އަފްޒަލް\nމިދިޔަ ފެބްރުއަރީ މަހު އައްޑޫގައި ފެން ހިންދުމުގެ ނިޒާމް ގާއިމްކޮށް މަގު ހެދުމުގެ މަސައްކަތް 1.1 ބިލިއަން ރުފިޔާ އަށް އިންޑިއާގެ ބޮޑު ކުންފުންޏަކާ ވަނީ ހަވާލުކޮށްފައެވެ. އެ މަޝްރޫއު 730 ދުވަހުން ނިންމާ ގޮތަށް އިންޑިއާގެ އެފްކޯންސް އިންފްރާސްޓްރަކްޗާއާއެވެ. ފެން ހިންދާ ނިޒާމް ގާއިމްކުރަން ހަމަޖައްސާފައިވަނީ އައްޑޫ ފޭދޫ ފިޔަވައި ހިތަދޫ، މަރަދޫ، މަރަދޫފޭދޫ، ހުޅުދޫ އަދި މީދޫގައެވެ.\nމީގެއިތުރުން އައްޑޫ ހިތަދޫ، މަރަދޫ، މަރަދޫފޭދޫ، ފޭދޫ، ހުޅުދޫ އަދި މީދޫ ހިމެނޭގޮތަށް 40 ކިލޯމީޓަރުގެ މަގުގައި ތާރު އަޅާނެއެވެ. ތާރުއަޅަން ކަނޑައަޅާފައިވާ މަގުތަކުގެ އިތުރުން ގާތްގަނޑަކަށް 60 ކިލޯމީޓަރުގެ މަގުގައި ސިމެންތި ސްޓެބިލައިޒްޑް ބޭސް ލޭޔާ އެޅުމަށް ވަނީ ހަމަޖައްސައިފައެވެ.\nއައްޑޫގެ ބިން ހިއްކުމާއި ގޮނޑުދޮށް ހިމާޔަތް ކުރުމުގެ މަޝްރޫއު އަދި ބަޔަކާ ހަވާލެއް ނުކުރެއެވެ.\nކަރުދާހުގައިވާ ގޮތުން އެ މަޝްރޫއު އޮތީ ޓެންޑަ މަރުހަލާގައެވެ. ޓެންޑަރަށް ބިޑް ހުށައެޅުމުގެ އެންމެ ފަހުގެ ތާރީޚަކީ އަންނަ އަންގާރަ ދުވަހެވެ. އޭގައިވާ ގޮތުން ހަތަރު ބައިނަލްއަގުވާމީ ޑްރެޖިން ކުންފުނިތަކުން އެ ކުންފުނިތަކުގެ އިންޑިއާގެ ސަބްސިޑިއަރީތައް މެދުވެރިކޮށް ބިޑް ހުށައަޅާނެއެވެ. ދިވެހި ސަރުކާރުގެ ފިނޭންސް މިނިސްޓްރީން ޓެންޑަރަށް ހުޅުވާލާފައިވާ އިރު، މަޝްރޫއުއަށް ކުންފުނި ހޮވުމުގެ ކުރިން ކުރަން ޖެހޭ ބިޑް ތަކުގެ ޓެކްނިކަލް އަދި ފައިނޭންޝަލް އިވޭލުއޭޝަން ކުރިއަށް ގެންދާނީ ދިވެހި ސަރުކާރުގެ ފަރާތުންނެވެ.\nއަދި ބިޑް ހުށައެޅުމުގެ ފަހު ތާރީހަށް ފަހު 4-5 ހަފްތާގެ ތެރޭގައި ކޮންޓްރެކްޓް ހަވާލުކުރެވޭނެ ކަމަށް ކަރުދާހުގައިވެއެވެ.\nއާންމު ގޮތެއްގައި އިންޑިއާގެ ލައިން-އޮފް-ކްރެޑިޓް މަޝްރޫއުތަކުގެ ކޮމްޕޮނެންޓް ތަކުގެ ތެރެއިން %75- %65 ސޯސްކުރެވޭނީ އިންޑިއާއިންނެވެ. ނަމަވެސް، މި މަޝްރޫއުގެ ހާއްސަ ރިކުއަމެންޓްތަކުގެ ސަބަބުންނާއި، ރައީސް ސޯލިހް ސަރުކާރުގެ އެދުމުގެ މަތިން އިންޑިއާ އިން ވަނީ މި މަޝްރޫއުއަށް އިންޑިއާއިން ސޯސްކުރެވޭ ކޮމްޕޮނެންޓްތަކުގެ އިންސައްތަ %55 އަށް ކުޑަކޮށްދީފައެވެ. އަދި ބައިނަލްއަގްވާމީ ޑްރެޖިން ކުންފުނިތަކަށް މި މަޝްރޫއުގެ ބިޑިން މަރުހަލާގައި ބައިވެރިވުމުގެ ފުރުސަތުވެސް ވަނީ ހުޅުވާލެވިފައެވެ.\nއައްޑޫ ސިޓީގެ އިގްތިސާދު ކުރިއަރުވާ، ފަތުރުވެރިކަމާއި، މަސްވެރިކަމާއި ރީޓެއިލް އަދި ހޯލްސޭލް ވިޔަފާރީގެ ދާއިރާއިން ޕްރައިވެޓް އިންވެސްޓްމެންޓްތައް އައްޑޫއަށް ގެނައުމަށްޓަކައި ދިވެހި ސަރުކާރުން ވަނީ އައްޑޫ ޑިވެލޮޕްމެންޓް ޕްރޮޖެކްޓް (އޭޑީޕީ) ގެ ނަމުގައި ބޮޑު މަޝްރޫއުއެއް ފަށައިފައެވެ.\nއައްޑޫ ސިޓީ. --- ވަގުތު އިމޭޖަސް: މުހައްމަދު އަފްޒަލް\nކަރުދާހުގައިވާ ގޮތުން އޭޑީޕީގެ ދަށުން ފަރުމާކުރެވިފައިވާ މި މަޝްރޫއުގެ މަގްސަދަކީ އައްޑޫ ސިޓީ އަކީ އިގްތިސާދީގޮތުން ވަރުގަދަ ހަބަކަށާއި މަގުބޫލު ފަތުރުވެރިކަމުގެ މަންޒިލަކަށް ހެދުމެވެ. އެގޮތުން މި މަޝްރޫއުގެ މުހިންމު މަގްސަދުތަކުގެ ތެރޭގައި އިގްތިސާދު ވަރުގަދަ ކުރުމާއި ވަޒީފާގެ ދަތިކަން ހައްލު ކުރުމާއި ރާއްޖޭގައި އޮތް ލާމަރުކަޒީ ނިޒާމު ހަރުދަނާ ކުރުން ހިމެނެއެވެ.\nއައްޑޫ ބިން ހިއްކުމާއި ގޮނޑުދޮށް ހިމާޔަތް ކުރުމުގެ މަޝްރޫއުގެ ކޮންސަލްޓެންޓްގެ މަސައްކަތް ކުރީ އެމް/އެސް އެލްޓީ އިންފްރާ އިންޖިނިއަރިން ލިމިޓެޑް އާއި އެލްއީއޭ އެސޯސިއޭޓްސް ސައުތު އޭޝިއާ ގުޅިގެން ޖޮއިންޓް ވެންޗާ އެއްގެ ދަށުންނެވެ. މި ކުންފުނި ކަނޑައަޅާފައި ވަނީ ދިވެހި ސަރުކާރުގެ ފަރާތުން ކުރިއަށް ގެންދިޔަ ޓެންޑަރިން މަރުހަލާގެ ތެރެއިންނެވެ.\nއިންޑިއާ އިން ރާއްޖެ އަށް ދޭ ލައިން އޮފް ކްރެޑިޓަކީ ފަަސް އަހަރު ދުވަހުގެ މޮރަޓޯރިއަމްއަކަށް ފަހު 20 އަހަރު ދުވަހަށް ބަހާލައިގެން، 1.25 ޕަސެންޓު އިންޓްރެސްޓު ރޭޓުގަައި އަނބުރާ ދައްކާ ގޮތަށް ސްޓްރަކްޗާ ވެފައި އޮތް ފެސިލިޓީއެކެވެ.\nމި މަޝްރޫއުގެ ޓެންޑަރު ކަރުދާސްތައް ފައިނަލައިޒް ކުރެވެމުންދަނީ ދިވެހި ސަރުކާރާއި އިންޑިއާގެ އެގްޒިމް ބޭންކްގެ މެދުގައި ބޭއްވޭ ކޮންސަލްޓޭޝަންތަކުގެ ތެރެއިންނެވެ. އަދި ކޮންސަލްޓެންޓް ތައްޔާރުކޮށްފައިވާ ޑީޓެއިލްޑް ޕްރޮޖެކްޓް ރިޕޯޓް (ޑީޕީއާރް) ވަނީ ރާއްޖޭގެ ސަރުކާރުގެ ޓެކްނިކަލް އޮތޯރިޓީތަކުން ފާސްކޮށް ބަލައިގެންފައެވެ.\nޖޫން 9, 2021 21:25\nތިބިން ހިއްކީނީ އައްޑޫ މީހުނައްތޯ ނުވަތަ ޑެލްޓާ އިސްތިއުމާރީންނަށް ތޯ.\nއައްޑޫ ސިޓީގެ ތަރައްގީއަށް މަސައްކަތްކުރުން ރަގަނޅު!! އެކަމަކު އިންޑިޔާއިން މިދޭ ލޯނުގެ ދަށުން އައްޑޫ ތަރައްގީކުރަމުން އެއަތޮޅުގައި އިންޑިޔާގެ ކޮންސިއުލޭޓް ހުޅުވުމާ ދެކޮޅު! ދެން އައްޑޫ ސިޓީގެ ރަށްތައް ހިއްކާ ބިންބޮޑުކުރުމާ މަގުތައްހަދާ ތާރަ އަޅަން އިންޑިޔާއިން މިދޭ 200 މިލިއަނެއްހާ ޑޮލަރަކީ ހަމަ ފަހުން ދިވެހި ދައުލަތުން އިންޓްރެސްޓާއެކު އަނބުރާ އިންޑިޔާއަށް ދައްކަންޖެހޭ ފައިސާކަން ހުރިހާ އެންމެން ހަނދާން ބަހައްޓަންވާނެ!! ދެން އައްޑޫ ހިއްކައިގެން ބިންތޯ ބޮޑުކުރަންވީ ނުވަތަ ވަޒީފާތައް އިތުރުތޯ ކުރަންވީ ނުވަތަ ޢުމްރާނީ ތަރައްގީއާއި އިންސާނީ ސިނކުނޑިތޯ ތަރައްގީ ކުރަންވީ މިއީ އުފައްދަންޖެހޭ ސުވާލެއް! އެއްގޮތަކަށްވެސް އިންޑިޔާގެ ކޮންސިއުލޭޓެއް އައްޑޫގައި ހުޅުވިޔަދީގެންނުވާނެ ތަރައްގީކޮށްދޭނަމުގައި.\nޖޫން 9, 2021 21:26\nއަޑު ގެ ދުގުރަތީ މު އްސަނދި ކަން ހަލާކު ކޮ އެކަނީދޯ. ؟؟؟ މުރަކަ ތަކާ މުޅި ފަޅުގެ ދުވަސް ދު އް ބަލަނީ ތާ؟؟؟؟؟ އަޑު ގަ ބިން ނެތީތޯ؟؟؟؟ އިންޑިޔާ އައ އް ދޭން ވީމަ އޯކޭ؟؟؟ ރަ އްޔަތުން ނަ އް ވީމަ ނެތް\nވަޒީފާ ގިނަވާވަރަކަށް ބިދޭސިން ގިނަވަނީ،. ދިވެހިން ގެ ޖީބަކަށް 50ލ ވެސްނޭޅޭ !\nޖޫން 9, 2021 21:33\nމިއީ ބިންހިއްކަންވީ ވަގުތެއް ނޫނޭ ބޮލުރޮދިންނޭ.. ތިޔަ ފައިސާ ޚަރަދުކުރަންވީ ސިއްހީ ނިޒާމު ރަނގަޅު ކުރަން މުޅި ރާއްޖޭގެ.\nޖޫން 9, 2021 21:42\nއެހެން ވީމާ މީހުން އެބުނަނީ ތަރައްގީ ކުރިއަށް ދަނީ ހަމަހަމަ އުސޫލުން ނޭ ސާބަސް އަދުގެ ސަރުކާރަށް\nޖޫން 9, 2021 21:50\nއައްޑޫގަ ފަޅަށް ހުރި ގެތައްނަގާބަލަ. ބިންމަދީތަ އައްޑުގަ. ތިހާބާވަރު ރުފިޔާ ބަޔަކު ނޫޅޭ ތަނަކަށް ކީއްކުރަން. ރާއްޖޭގަ ބިންފުރިފަ ހުރި އެތައް ރަށެއް އެބަހުރި. ތީ ބޭކާރު ކަމެއް. އައްޑޫގަ ބިން އެބައޮއި.\nޖޫން 9, 2021 22:19\nއަދިވެސް ބިން ކުޑައީތަ...\nޖޫން 9, 2021 22:29\nކަމެއް އޮތިއްޔާ އައްޑޫއާ މާލެ، ދެން މިތިބީ އެމީހުންގެ އަޅުން..\nޖޫން 9, 2021 22:41\n800 މިލިއަން ޑޮލަރުން\nޖޫން 10, 2021 00:39\nމީހުން ނޫޅޭ ތަނެއްގެ ބިންހިއްކުމުގެ ބޭނުމެއް އެބަ އޮތްތޯ. އައްޑޫ އެންމެން މާލޭގައި ރަށްފަޅަށް. ބޮޑެތި ގޯތި ފަޅަށް. އަދިވެސް އެތަށް ފައިސާ އެއް ޚަރަދު ކޮށްގެން ބިންހިއްކަންވީ.\nޖޫން 10, 2021 05:15\nބިން ހިއްކައިގެން މިހާތަނަށް ރައްޔިތުންނަށްވީ ފައިދާ އަކީ ކޮބައިތޯ ؟\nޖޫން 10, 2021 06:24\nއެއީ އައްޑުއަށް ތަރައްޤީ ގެންނާކަށްނޫން، ރައްޔިތުން ލޮލުގައި އަނދުން އަޅުވަނީ، އެވާހަކަ ބޮލުތެރެއަށް އިއްވާފަ ކޮންސިއުލޭޓް ހުޅުވަންވެގެން، ހުރިހާ ކަމެއްކުރަނީ އިންޑިއާގެ ފައިދާއަށް އައްޑޫގެ އެއްވެސް ރައްޔިތަކަށް އެއްވެސް ކަމެއްނެތް، ތި ޕޮލިސް އެކަޑަމީ ހަދަމުންގޮސް ކިތަންމެ ވަރުގަދަ ބޮމެއް އެޅިޔަސް ނުގޮވާ ވަރަށް އެހަދަނީ އައްޑޫގެ ކިތައްރައްޔިތުންނަށް އެތަނުގައި މަސައްކަތެއް ކުރަން ފުރުޞަތު ލިބި އާމްދަނީ ލިބުނީ،\nޖޫން 10, 2021 07:56\nބިން ހިއްކަނީ ބަޔަކު މީހުން ދައުލަތުން ވައްކަން ކުރަން ބިންހިއްކައިގެން އައްޑޫ މީހުނަށް މިހާތަނަށް ވީ އެއްވެސް ފައިދާއެއް ނެތް ! ހިއްކާ ބިންކޮޅުވެސް ބޭކާރު ކޮށްފައި ބާއްވަނީ !\nޖޫން 10, 2021 07:57\nޕޮލިސް ޓްރެ އިން ސްކޫލް ތެރޭ އޮތް ލިންރޯޑް މަގު ގެ ބަދަލުގަ ހަދާ މަގު ސީދާ ކުރުމަށް ހި އްކާ ބިން. އަ އްޑޫގެ\nރަ އްޔިތުން ނަށް އުފަލެ އް ނެތް.\nޖޫން 10, 2021 08:01\nއައްޑޫގައި އެބަހުރި މީގެ 50 އަހަރު ކުރިން އޭރޔގެ އެޓޯލް މިނިސްޓުރީން ދައުލަތުގެ ބޭނުމަށޭކިޔާފަ ކަޑަޖަހާ ނަގާފަހުރި ބޮޑެތި ބިންތަށް އެއްވެސް ކަމެއް ނުކުރާ، އެއީވެސް ރައްޔިތުންނަށް ބޯހިޔާވަހިކަން ނުދޭންވެގެން އޭރުކުރިކަމެއް، މިއަދު ކުރަންވީ ކަމަކީ މިބުނި ބިންތަކުގައި ހައުސިން ފުލެޓް އަޅާ ވިޔަފާރި ކުރިއަރުވަންވީ ރިޔަލް ސްޓޭޓް އޭރުން ފައިދާވާނެ !\nޖޫން 10, 2021 08:18\nއެއްޖީބުން ނަގާ އަނެއްޖީބަށް.\nޖޫން 10, 2021 08:28\nކޮންމެ ސަރުކާރަކުންވެސް އައްޑޫ ތަރައްގީ އަށް ބޮޑު އިސްކަމެއްދޭ ، އަދި އެތެއްކަމެއްކުރާކަމަށް ނޫސްތަކުން ފެނޭ ، އެކަމަކުވެސް ހަމަޔަގީނުންވެސް އެގޭކަމަކީ އައްޑޫ އިން ތިބުނާ ތަރައްގީ އެއްނުފެންނަކަން ، ފަޅުކަމާއި ވީރާނާކަން ފެންނަނީ ، ކީއްވެގެންކަމެއްނޭގެ ، ހުޅުމާލެ ފްލެޓް ލިސްޓަށް ބެލިއަސް އެންމ،ެ ގިނަވާނީ އައްޑޫ މީހުން ،\nޖޫން 10, 2021 14:02\n1 ބިލިއަންޑޮލަރު މިއީ ކުރިންވެސް އިންޑިޔާ ސަރުކާރުގެ ހުށަހެޅުމެއް.އިންޑިޔާގެ އަަސްކަރިމަރުކަޒެއް ރާއްޖެގަ ގައިމްކޮށް ދިނުމުން 1 ބިލިއްނޑޮލަރު ދޭނެކަމަށް އިންޑިޔައިން 2018 ނޮވެމްބަރުގަ ބުނެފަވޭ. އެބައި މިއައީ އައްޑޫން ވަނީ އިންޑިޔާސަރުކާރަށް ބިންވިއްކާފަ. ދާއިމިގޮތެއްގަ އަސްކަރީ މަރުކަޒެއް ގާއިމްވެ ތިބުމަށް ވަނީ ރޭވިފަ.


ހދ. ނޭކުރެންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން ވޯޓުލާން ރަޖިސްޓަރީވެފައިވާ ތަން ނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް އިތުރު ދުވަހަކަށް ހުޅުވާލުން\n05 އޭޕްރީލް 2022, 12:00 އިއުލާން\nވޯޓުލާން ރަޖިސްޓަރީވެފައިވާ ތަން ނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް އިތުރު ދުވަހަކަށް ހުޅުވާލުން\n2022އެޕްރީލް 16 ވާ ހޮނިހިރު ދުވަހު ބޭއްވުމަށްހަމަޖެހިފައިވާ ހދ. ނޭކުރެންދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަނުގައި ވޯޓުލާން ރަޖިސްޓަރީވެފައިވާ ތަން ނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް ހުޅުވާލި ފުރުސަތުގެ ފަހު ދުވަހު ދިރާގުގެ އެސްއެމްއެސް ޕޯޓަލް އަށް ދިމާވި ޓެކްނިކަލް މައްސަލައަކާއި ގުޅިގެން 2022 އެޕްރީލް4ވީ ހޯމަ ދުވަހު ރީ-ރަޖިސްޓަރީ ކުރުމުގެ ފުރުސަތު ގެއްލިފައި ވާތީވެ ރީ- ރަޖިސްޓަރީ ކުރުމުގެ ފުރުޞަތު 2022 އެޕްރީލް6ވާ ބުދަދުވަހުގެހެނދުނު 10:00 އިން ފެށިގެން މެންދުރުފަހު 1:00 ގެ ނިޔަލަށް ހުޅުވާލައިފީމެވެ. މި އިންތިޚާބުގައި ރަޖިސްޓަރީ ވާނީ ހދ. ނޭކުރެންދޫ ރައްޔިތުންނެވެ.\nމިހާރު ވޯޓުލުމަށް ރަޖިސްޓަރީވެފައިވާ ތަނުގެ މަޢުލޫމާތު VR space ID-Number Send to 1414 އެސް.އެމް.އެސް މެދުވެރިކޮށް ޗެކްކުރެވޭނެއެވެ.\nރަޖިސްޓަރީ ވުމަށް އެދި ހުށަހަޅާނީ އޮންލައިންކޮށް https://form.elections.gov.mv އިލެކްޝަންސް ކޮމިޝަންގެ ރީ-ރަޖިސްޓްރޭޝަން ޕޯޓަލް މެދުވެރިކޮށް ނުވަތަ އިލެކްޝަންސް ކޮމިޝަނުގެ މައި އިދާރާއަށް ވަޑައިގެން ފޯމު ހުށަހަޅައިގެންނެވެ.\nރީ-ރަޖިސްޓްރޭޝަން ޕޯޓަލް މެދުވެރިކޮށް އޮންލައިންކޮށް ފޯމު ހުށަހަޅާއިރު، ރަޖިސްޓަރީވުމަށް އެދޭ މީހާގެ ވޯޓުލުމަށް ބޭނުންކުރެވޭ ކާކުކަން އަންގައިދޭ، ރަސްމީ ލިޔުމެއްގެ ކޮޕީއެއް ހުށަހަޅަންވާނެއެވެ. އަދި ފޯމު ހުށަހަޅާއިރު، އިލެކްޝަންސް ކޮމިޝަނުގެ ރީ-ރަޖިސްޓްރޭޝަން ޕޯޓަލްގެ ފޯމުގައިވާ ހުރިހާ މައުލޫމާތެއް ފުރިހަމަ ކުރަންވާނެއެވެ. މި ޕޯޓަލް ބޭނުންކުރާނެ ގޮތުގެ މެނުއަލްއެއް މި އިޢުލާނާ އެއްކަރުދާސްކޮށްފައިވާނެއެވެ.\nރީ-ރަޖިސްޓަރީ ވުމަށް ފޯމު މެދުވެރިކޮށް ހުށަހަޅާނީ "ރަށްވެހިވެފައިވާ ތަންނޫން އެހެން ތަނެއްގައި ވޯޓުލުމަށްޓަކައި ރަޖިސްޓަރީވުމަށް އެދޭ ފޯމު" އިންނެވެ. މި ފޯމު ދޫކުރުމާއި ބަލައިގަތުމުގެ އިންތިޒާމު ހަމަޖެހިފައިވަނީ އިލެކްޝަންސް ކޮމިޝަނުގެ މައި އިދާރާ އިންނެވެ. އަދި މިފޯމު ކޮމިޝަނުގެ ވެބްސައިޓް (www.elections.gov.mv) އިން ޑައުންލޯޑް ކުރެވެން ހުންނާނެއެވެ. ފޯމު ހުށަހަޅާއިރު، ފޯމު ހުށަހަޅަން އަންނަ މީހާ، އެމީހާގެ ވޯޓުލުމަށް ބޭނުންކުރެވޭ ކާކުކަން އަންގައިދޭ، ފޮޓޯޖެހި ރަސްމީ ލިޔުމެއްގެ އަސްލު ހުށަހަޅަންވާނެވެ. އަދި ރަޖިސްޓަރީވުމަށް އެދޭ މީހާގެ ވޯޓުލުމަށް ބޭނުންކުރެވޭ ކާކުކަން އަންގައިދޭ، ރަސްމީ ލިޔުމެއްގެ ކޮޕީއެއް އެފޯމާއެކު ހުށަހަޅަންވާނެއެވެ. ފޯމު ބަލައިގަނެވޭނީ ފޯމު ހިފައިގެން އަންނަ މީހާ އެފޯމަށް ޒިންމާވާ ގޮތަށެވެ. އަމިއްލަ ފަރުދަކަށް އެއްފަހަރާ ހުށަހެޅޭނީ 10 ފޯމެވެ. އަދި ސިޔާސީ ޕާޓީއަކުން ނުވަތަ އެފަދަ އެހެން މުއައްސަސާއަކުން ޒިންމާވާގޮތަށް، އެތަނެއްގެ ރަސްމީ ސިޓީއަކާއެކު ފަހަރަކު ހުށައެޅޭނީ ފޯމުގައި އެތަނެއްގެ ތައްގަނޑު ޖަހާފައިވާ 100 ފޯމެވެ.\nރީ-ރަޖިސްޓަރީ ކުރުން ކުރިއަށްދާނީ، 2022 އެޕްރީލް6ވާ ބުދަ ދުވަހުގެ ހެނދުނު 10:00 އިން ފެށިގެން މެންދުރުފަހު 1:00 ގެ ނިޔަލަށެވެ. އީމެއިލް ނުވަތަ ފެކުހުން ސީދާ އިލެކްޝަންސް ކޮމިޝަނަށް ފޮނުވާ ފޯމު ބަލައެއް ނުގަންނާނެކަން ދަންނަވަމެވެ.\n05 އޭޕްރިލް 2022\nއޮންލައިން ރީރަޖިސްޓްރޭޝަން މެނުއަލް


އެމެރިކާގެ އަސްކަރިއްޔާއާ ގުޅިގެން ހިންގި "އެކްސަސައިޒް ބްލެކް މަރލިން" ކާމިޔާބުކަމާ އެކު ނިންމާލައިފި\nތާރީޚް: 16-06-2022, 10:25\nދިވެހި ސިފައިންގެ ޤާބިލުކަން އިތުރުކުރުމުގެ ގޮތުން، އެމެރިކާގެ ސެކިޔުރިޓީ ފޯސް އެސިސްޓެންސް ބްރިގޭޑް (އެސްއެފްއޭބީ) އާ ގުޅިގެން އެމްއެންޑީއެފުން ހިންގި "އެކްސަސައިޒް ބްލެކް މަރލިން 2022" ކާމިޔާބުކަމާ އެކު ނިންމާލައިފިއެވެ.\nމި އެކްސަސައިޒް ނިންމުމުގެ ގޮތުން ބަންޑާރަކޮށީ އޮޑިޓޯރިއަމްގައި ޖޫން 16 ވަނަ ދުވަހު ބޭއްވި ޚާއްޞަ ރަސްމިއްޔާތު ޝަރަފުވެރިކޮށްދެއްވީ ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލެވެ. މި ރަސްމިއްޔާތުގައި އެ ތަމްރީނުތަކުގައި ބައިވެރިވި ދިވެހި ސިފައިންނަށް ހަނދާނީ ލިޔުން ހަވާލުކޮށްދެއްވީ ޔޫއެސް ޕެސިވިކްގެ ޑެޕިއުޓީ ކޮމާންޑިންގ، މޭޖަރ ޖެނެރަލް ކްރިސް ސްމިތުއެވެ. އަދި، އެމެރިކާގެ މުދައްރިބުންނަށް ހަނދާނީ ލިޔުން ހަވާލުކޮށްދެއްވީ އެމްއެންޑީއެފް މެރިން ކޯރ ކޮމަޑާންޓް ބްރިގޭޑިއަރ ޖެނެރަލް ވައިޘް ވަޙީދެވެ. މި ރަސްމިއްޔާތުގައި ތަމްރީނު ހިންގުމުގައި އެމެރިކާ އަސްކަރިއްޔާއިން ދެއްވި އެހީތެރިކަން ފާހަގަކުރައްވައި، އެމްއެންޑީއެފުން ވަނީ އެމެރިކާ އަސްކަރިއްޔާއަށް މޮމެންޓޯއެއް ހަދިޔާކުރައްވާފައެވެ. އެމްއެންޑީއެފްގެ ފަރާތުން މި މޮމެންޓޯ އެމެރިކާ އަސްކަރިއްޔާއަށް ހަދިޔާކުރެއްވީ އެމްއެންޑީއެފް މެރިން ކޯރ ކޮމަޑާންޓް ބްރިގޭޑިއަރ ޖެނެރަލް ވައިޘް ވަޙީދާއި، އެމްއެންޑީއެފް ސަރވިސް ކޯރގެ ކޮމަޑާންޓް ބްރިގޭޑިއަރ ޖެނެރަލް ޙާމިދު ޝަފީޤެވެ.\nއެމެރިކާ އަސްކަރިއްޔާގެ އެސްއެފްއޭބީ އަދި އެމްއެންޑީއެފް ގުޅިގެން ރާއްޖޭގައި މި ތަމްރީނު ހިންގާފައިވަނީ 2022 މެއި 15 އިން 2022 ޖޫން 10 ވަނަ ދުވަހުގެ ނިޔަލަށް، އެމްއެންޑީއެފް ނޮދަން އޭރިއާ ހެޑްކްއޯޓަރޒް، ޅ.މާފިލާފުށީގައެވެ. މިއީ، އެމެރިކާ އަސްކަރިއްޔާއާ ގުޅިގެން އެމްއެންޑީއެފުން ބޭއްވި "އެކްސަސައިޒް ބްލެކް މަރލިން" ގެ ދެވަނަ ތަމްރީނު އެކްސަސައިޒެވެ.\nމި ރަސްމިއްޔާތުގައި ވާހަކަފުޅު ދައްކަވަމުން ޗީފް އޮފް ޑިފެންސް ފޯސް ފާހަގަކުރެއްވި ގޮތުގައި އެކްސަސައިޒް ބްލެކް މަރލިންއަކީ ޔޫއެސް – މޯލްޑިވްސް ޑިފެންސް އެންޑް ސެކިޔުރިޓީ ކޯޕަރޭޝަން ގުޅުމުގެ ފެށުމެވެ. މީގެ އެއް އަހަރު ކުރިން ފެށިގެން ދިޔަ މި އެކްސަސައިޒް އެމްއެންޑީއެފްގެ މެރީންސްއަށް ޚާއްޞަ ކުރެވިފައިވީނަމަވެސް، މި އަހަރުގެ އެކްސަސައިޒް ކުރިއަށް ގެންގޮސްފައިވަނީ އެމްއެންޑީއެފްގެ މެރީންސް، ލޮޖިސްޓިކް ކޮމްޕޯނަންޓްސް، އީއޯޑީ ޓީމްސް، އަދި އިންޓެލިޖަންސް އެލެމަންޓްތަކަށް އަމާޒުކުރެވިގެނެވެ. ޗީފް އޮފް ޑިފެންސް ފޯސް ފާހަގަކުރެއްވި ގޮތުގައި މި ފަދަ ކާމިޔާބު އެކްސަސައިޒްތަކުގެ ސަބަބުން ޔޫއެސް އަދި ދިވެހިރާއްޖެއާ ދެމެދު، އަދި މި ދެ ޤައުމުގެ އަސްކަރިއްޔާގެ މެދުގައިވާ ގުޅުން އިތުރަށް ވަރުގަދަވެ މިފަދަ އިތުރު އެންގޭޖްމަންޓްތަކަށް މަގުފަހިވެގެންދާނެއެވެ.\nއެކްސަސައިޒް ބްލެކް މަރލިން ނިންމުމުގެ ގޮތުން ބޭއްވި ރަސްމިއްޔާތުގައި ޔޫއެސް އާމީ ޕެސިފިކްގެ ޑެޕިއުޓީ ކޮމާންޑިންގ ޖެނެރަލް، މޭޖަރ ޖެނެރަލް ކްރިސްޓޮފަރ ސްމިތުވެސް ވަނީ ވާހަކަފުޅު ދައްކަވާފައެވެ. ޔޫއެސް އާމީ ޕެސިފިކްގެ ޑެޕިއުޓީ ކޮމާންޑިންގ ޖެނެރަލްގެ ވާހަކަފުޅުގައި، ވޭތުވެގެން މިދިޔަ ހަފުތާތަކުގެ ތެރޭގައި ދެ ޤައުމުގެ އަސްކަރިއްޔާގެ ދެމެދުގައި ޤާއިމްވެފައިވާ ގުޅުމުގެ މުހިއްމުކަން ފާހަގަކުރައްވާ، ގުޅިގެން މަސައްކަތްކުރުމުން ކަންކަން ހައްލު ކުރުމަށް ފަސޭހަވެގެން ދާކަމުގައި ވިދާޅުވިއެވެ. ހަމައެއާއެކު، މިކަން މިގޮތުގައި ދެމި އޮންނާނީ ދެ ޤައުމުގެ ދެމެދުގައި މި އޮތް ގުޅުން ބަދަހިކުރުމަށް ކެނޑިނޭޅި މަސައްކަތްކުރުމުން ކަމުގައި މޭޖަރ ޖެނެރަލް ކްރިސްޓޮފަރ ސްމިތު ފާހަގަކުރެއްވިއެވެ.\nމި އަހަރުގެ މި ޓްރެއިނިންގ އެކްސަސައިޒް ފޯކަސްކުރި ދާއިރާތަކަކީ އިންފެންޓްރީއާއި، މެޑިކަލް ކޮމްބެޓާއި، ލޮޖިސްޓިކްސް އަދި އެކްސްޕްލޯސިވް އޯޑްނަންސް ޑިސްޕޯސަލް (އީއޯޑީ) ދާއިރާއިންނެވެ. މިގޮތުން މި ތަމްރީނުތައް ކުރިއަށްދިޔައިރު، ސިމިޔުލޭޝަންގެ ގޮތުގައި ސިފައިން ބޭނުންކުރާ ހަތިޔާރާއި ގޮވާތަކެތި ބޭނުންކުރިއެވެ. މިޓްރެއިނިންގ އެކްސަސައިޒްގައި އެމެރިކާ އަސްކަރިއްޔާގެ ފަރާތުން 25 މުދައްރިބުން ބައިވެރިވިއެވެ. އަދި މި ތަމްރީނުތަކުގައި މިފަހަރު އެމްއެންޑީއެފްގެ 70 ސިފައިން ބައިވެރިވިއެވެ.\nއެކްސަސައިޒް ބްލެކް މަރލިން ފުރަތަމަ ބޭއްވުނީ 2021 ފެބުރުވަރީ 24 އިން5އެޕްރީލް 2021 އަށް މާފިލާފުށީގައެވެ. ފުރަތަމަ ފަހަރު ބައިވެރިކުރީ 30 ސިފައިންނެވެ. އަދި އެމެރިކާ އަސްކަރިއްޔާއިން 14 މުދައްރިބުން އެފަހަރު ބައިވެރިވިއެވެ.\n"އެކްސަސައިޒް ބްލެކް މަރލިން" ތަމްރީނަކީ ސިފައިން އަދާކުރަންޖެހޭ އޮޕަރޭޝަނަލް ޓާސްކުތަކަށް ތަމްރީނުކޮށް، ސިފައިންގެ ޤާބިލުކަން އިތުރުކުރުމަށާއި، އެމްއެންޑީއެފްގެ އޮޕަރޭޝަނަލް ރެޑިނަސް އަދި ކޭޕެބިލިޓީ އިތުރުކުރުމުގެ މަޤްޞަދުގައި ކުރިއަށްގެންދާ ތަމްރީނެކެވެ.\n"އެކްސަސައިޒް ބްލެކް މަރލިން 2022" ނިންމުމުގެ ރަސްމިއްޔާތުގައި، ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލާއި، އެމްއެންޑީއެފް މެރިން ކޯރ ކޮމަޑާންޓް ބްރިގޭޑިއަރ ޖެނެރަލް ވައިޘް ވަޙީދާއި، އެމްއެންޑީއެފް ސަރވިސް ކޯރގެ ކޮމަޑާންޓް ބްރިގޭޑިއަރ ޖެނެރަލް ޙާމިދު ޝަފީޤާއި، އެމްއެންޑީއެފް ނޮދަން އޭރިއާ ކޮމާންޑްގެ ކޮމާންޑަރ، ބްރިގޭޑިއަރ ޖެނެރަލް އިސްމާޢީލް ޝަރީފާއި، ޔޫއެސް މިޝަންގެ ޗާޖް ޑި އެފެއަރޒް އާންޑްރޭ އައްޕެލް އަދި އެމެރިކާ އަސްކަރިއްޔާގެ މުދައްރިބުން ބައިވެރިވެ ވަޑައިގެންނެވިއެވެ.


FVM City Uthuru Dhaairaa PPM-MNC Primary Cancel kuree keevve ba?\nޕީއެންސީ އުފެއްދުމަށް ހިސްޓޯ ފޯމު ހަވާލުކުރަނީ - ނަމަވެސް ޕީޕީއެމްގެ އިތުބާރު ހިސްޓޯއަކަށް ނެތް\nފުވައްމުލަކު އުތުރު ދާއިރާގެ ޕީޕީއެމް-ޕީއެންސީ ޕްރައިމަރީ ކެންސަލްކުރީ ކީއްވެބާ؟\n10 ފެބުރުއަރީ 2019, 17:18 |\nޕީޕީއެމް–ޕީއެންސީ އިން އިއްޔެ ފުވައްމުލަކުގެ އުތުރު ދާއިރާގައި ޕްރައިމަރީއެއް ބޭއްވުމަށް އިއުލާން ކުރި ނަމަވެސް ފަހު ވަގުތު އެޕްރައިމަރީ ނުބާވާގޮތަށް އެޕާޓީން ކަނޑައެލީ ކީއްވެގެން ކަމާއި މެދު ގިނަ ބަޔަކު ސުވާލުތަކެއް އުފައްދައެވެ.\nޕްރައިމަރީ ކެންސަލް ކުރީ ގިނަ ކެންޑިޑޭޓުން ޕްރައިމަރީއަށް ތައްޔާރުވެގެން ރަށަށް ގޮސް ތިއްބައި ކަމަށް މައުލޫމާތު ލިބެއެވެ.\nކުއްލި ގޮތަކަށް އެދާއިރާގެ ޕްރައިމަރީ ކެންސަލް ކުރިގޮތަކާއި މެދު ބައެއް ކެންޑިޑޭޓުން ވެސް ތިބީ ވީނުނީއެއް ނޭނެގިފައި ކަމަށް ވެއެވެ.\nއެއްބަޔަކު ތުހުމަތު ކުރާ ގޮތުގައި އެދާއިރާއަށް ކުރިމަތިލާން ބޭނުންވާ ޕީޕީއެމްގެ ނުފޫޒު ގަދަ މެމްބަރަކު ބޭނުންވަނީ ޕްރައިމަރީއަކާއި ނުލައި އޭނާއަށް ޕާޓީގެ ޓިކެޓް ދިނުމަށެވެ. އޭނާއަށް ތާއިދުކުރާ މީހަކު ބުނިގޮތުގައި ޕީޕީއެމް-ޕީއެންސީގެ މަޖުލިސް ޓިކެޓް 63 ފަރާތަކަށް ޕްރައިމަރީއަކާއި ނުލައި ކުރިން ދީފައިވާތީ، “އޭނާ” އަށްވެސް ޓިކެޓް ދޭންޖެހނީ ޕްރައމަރީ އަކާއި ނުލައެވެ. އޭނާ ހާ ސީނަިއަރކޮށް ޕީޕީއެމްގައި މަސައްކަތްކުރާ މެންބަރަކު ފުވައްމުލަކު ގައި ނުހުންނާނެކަމަށް އެސަޕޯޓަރު ދައުވާކުރެއެވެ.\nބައެއް މީހުންނާއީ ޕްރައިމަރީގައި ވާދަކޮށް ކެމްޕޭނަށް ރަށަށް އައިސްފައި ވަނިކޮށް ޕްރައިމަރީ ކެންސަލް ކުރުމަށް އެޕާޓީން ވަކި ސަބަބެއް ނުބުނެއެވެ. ބައެއް ކެންޑިޑޭޓުންގެ ސަޕޯރޓަރުން ތުހުމަތު ކުރާ ގޮތުގައި ޕްރައިމަރީ ނުބޭއްވީ “އެ މެންބަރުގެ” ނުފޫޒުންނެވެ.\nޕީޕީއެމް-ޕީއެންސީގެ ޕްރައިމަރީގައި ވާދަކުރަން ކުރިމަތިލީ ކެންޑިޑޭޓުންގެ ތެރޭގައި:\nހަމަދު އަބްދުﷲ ހޯދަޑު ވާރުތަ\nހަސަން އަބްދުﷲ ހޯދަޑު ކާމިނީގެ\nއިބްރާހިމް ރަޝީދު ހޯދަޑު، ސަނީސައިޑް\nޝަރަފުއްދީން، ދަޑިމަގު، އަނޯނާގެ ހިމެނެއެވެ.\nޕީޕީއެމް-ޕީއެންސީ ކޯލިޝަންގެ ޕްރައިމަރީއަށް ރަށަށް ދިޔަ އެއް ކެންޑިޑޭޓް – ރައްޓޭ\nމީގެ އިތުރުން މިޕްރައިމަރީގައި ވާދަކުރާ ކަމަށް ކުރިން އަޑުފެތުރުނު އަނެއް ކެންޑިޑޭޓަކީ ޚާލިދު އަބްދުﷲ، ދަޑިމަގު ރޫސީޔާރުއްގަނޑު އެވެ.\nޕްރައިމަރީ ބާއްވާނެ ކަމަށް އިއުލާން ކޮށްފައި ވަނިކޮށް ހަމަދު އަބްދުﷲ ވަނީ ނަން އަނބުރާ ގެންގޮސް ޕްރައިމަރީގައި ވާދަ ނުކުރުމަށް ނިންމާފައެވެ.\nރަށުތެރޭގެ ޚަބަރުތަކުން އެނގޭ ގޮތުގައި ޕީޕީއެމް-ޕީއެންސީ ޕްރައިމަރީ ފުވައްމުލަކު އުތުރު ދާއިރާގައި ނުބާއްވާ ގޮތަށް އަނެއްކާވެސް ވަނީ ނިންމާފައެވެ. އެ ޓިކެޓް ފަހަރެއްގައި އެހެން މީހަކަށް ނުދީ، އެދާއިރާގެ ގޮނޑިއަށް ޖޭޕީން ކުރިމަތިލާ އަލީ ޝާހުއަށް ޕީޕީއެމް-ޕީއެންސީ އިން ތާއިދުކުރާ ގޮތަށް ވަނީ ނިންމާފައި ކަމަށް ވެސް ބުނެވެއެވެ.\nބައެއް ފާރާތްތަކުން ބުނާ ގޮތުގައި ހަމަދު ވަނީ އަލީ ޝާހުއަށް ތާއިދުކުރުމަށް ނިންމާފައެވެ. އެހެންވެއްޖެނަމަ މިހާރުގެ ސިޓީ ކައުންސިލްގެ އެދާއިރާގެ މެންބަރު ހަމަދު ދެން ފެނިގެންދާނީ އެދާއިރާގެ މިހާރުގެ މަޖުލިސް މެންބަރު އަލީ ޝާހުގެ ކެމްޕޭނުން ކަމަށް ވެސް ކިޔައެވެ. ނަމަވެސް އިއްޔެ ރޭ ހަމަދު ވަނީ އޭނާގެ އާއިލީ ބޭކަނބަލެއްކަމަށްވާ ޚާދީޖާ އިބްރާހިމް އަމިއްލަ ގޮތުން މަޖުލީސް އިންތިާޚބުގައި އުތުރު ދާއިރާއިން ވާދަކުރާނެ ކަމަށް ބުނާ ފޭސްބުކް ސްޓޭޓަސްއެއް ޝެއަރ ކޮށްފައެވެ.\nނަމަވެސް އެހެން ބައެއް ފަރާތްތަކުން ބުނާ ގޮތުގައި އެ ދާއިރާގެ ޓިކެޓް ޕްރައިމަރީއަކާއި ނުލައި ޚާލިދު އަބްދުﷲ އަށް ދިނުމަށް ވަނީ ނިންމާފައެވެ. އެހެނީ ޚާލިދު އަކީ ޕީއެންސީ އުފެއްދުމުގެ މަސައްކަތަށް ނެގި އިސް ކޮމެޓީގައި ވެސް ހިމެނޭ ހަމައެކަނި ފުވައްމުލަކު މެންބަރު ކަމަށް ވުމެއެވެ.\nޕީޕީއެމުން މިދާއިރާއަށް ކެންޑިޑޭޓަކުން ނުނެރެފިނަމަ މިދާއިރާއަށް ވާދަކުރާނީ އެމްޑީޕީގެ ކެންޑިޑޭޓް މުހައްމަދު ރަޝީދު (ދޮންބެ) އާއި ޖުމްހޫރީ ޕާޓީގެ ކެންޑިޑޭޓް އަދި މިހާރުވެސް މިދާއިރާގެ މަޖުލިސް މެންބަރު އަލީ ޝާހުއެވެ. މީގެ އިތުރުން ޕީޕީއެމްގެ ހަރަކާތްތަކުން އިސްކޮށް ފެންނަ މެޑަމްއާއި ޚާއްސަ ގާތް ގުޅުމެއް އޮންނަ ކަމަށް ބުނެވޭ ހޯދަޑު މާރަނގަ ޚަދީޖާ އިބްރާހިމް ވަނީ އަމިއްލަ ގޮތުން މިދާއިރާގެ މަޖުލިސް އިންތިޚާބުގައި ވާދަކުރާން ނިންމާފައިވާކަން އޭނާގެ ފޭށްބުކު ޕޭޖް މެދުވަރިކޮށް އިއުލާންކޮށްފައެވެ.\nޚަދީޖާ އިބްރާހިމް އަމިއްލަ ގޮތުން ވާދަކުރާ ކަން އިއުލާން


Maafaru Airport ge Runway Bodu Kurumuge Masaikai Beelamah - Vaguthu\nކޮވިޑް-19: އަހަރެއްތެރޭ ދުނިޔެއިން 100 މިލިއަން ފައްސި ވޭދަނަ - 23 ގަޑިއިރު ކުރިން\n8 މަސް ކުރިން ( މެއި 13, 2020 )\nމިދިޔަ ޑިސެމްބަރު މަހު ހުޅުވި، ނ. މާފަރުގައި ހުޅުވާފައިވާ އެއާޕޯޓްގެ ރަންވޭ ބޮޑު ކުރަން ދިން ހުއްދައާއި ގުޅިގެން އެތަނުގެ އެކްސްޓެންޝަން މަސައްކަތް ކުރާނެ ބަޔަކު ފިނޭންސް މިނިސްޓްރީން ހުޅުވާލައިފިއެވެ.\nމާފަރު އެއާޕޯޓް ބޮޑު ކުރަން އެންވަޔަރަމެންޓް މިނިސްޓްރީން ހުއްދަ ދީފައިވަނީ މިދިޔަ ޖެނުއަރީ މަހުގެ ތެރޭގައެވެ. މި އެއާޕޯޓްގެ ރަންވޭ ބޮޑު ކުރުމަށް ހުއްދަ ދީފައިވަނީ އެކަމުގެ ސަބުބުން ތިމާވެއްޓަށް ކުރާނެ ކަމަށް ބެލެވޭ ނޭދެވޭ އަސަރު ކުޑަކުރުމަށް އަޅަން ޖެހޭ ފިޔަވަޅުތައް އަޅަމުން ގެންދިއުމަށް ޝަރުތު ކޮށްފައެވެ.\nމާފަރު އެއާޕޯޓް ބޮޑު ކުރުމުގެ މަސައްކަތް ކުރާނެ ބަޔަކު ހޯދަން މިދިޔަ އޭޕްރިލް މަހުވެސް ހުޅުވާލިއެވެ.\nފިނޭންސް މިނިސްޓްރީން ވިދާޅުވީ، މާފަރު އެއާޕޯޓްގެ ރަންވޭ ބޮޑު ކުރުމުގެ މަސައްކަތް ކޮށްދޭން ޝައުގުވެރިވާ ފަރާތްތަކުން ޕްރިކޮލިފިކޭޝަން އެޕްލިކޭޝަން ހުށަހެޅުމުގެ ފުރުސަތު ޖޫން މަހުގެ 11 ވަނަ ދުވަހާއި ހަމައަށް ހުޅުވާލެވިފައިވާ ކަމަށެވެ.\nބީލަމުގައި ބައިވެރިވާން ރަޖިސްޓްރޭޝަން ފީގެ ގޮތުގައި 500 ރުފިޔާ ދައްކަން ޖެހޭ ކަމަށާއި އެ ފައިސާ ޖޫން މަހުގެ 10 ވަނަ ދުވަހާއި ހަމައަށް ބަލައިގަންނާނެ ކަމަށް އެ މިނިސްޓްރީން ވަނީ ބުނެފައެވެ.\nމިނިސްޓްރީން އިތުރަށް ބުނެފައިވަނީ މިޕްރޮޖެކްޓާއި ގުޅިގެން އިތުރު އެއްވެސް މައުލޫމާތެއް ސާފުކުރަން ބޭނުންވާ ނަމަ މި މަހުގެ 25 ގެ ކުރިން މައުލޫމާތު ސާފުކުރަން ޖެހޭ ކަމަށާއި ރަޖިސްޓްރޭޝަން ފީ އޮންލައިން ދެއްކުމަށް މިނިސްޓްރީގެ އޮންލައިން ޕޯޓަލް ބަނޑޭރި https://bandeyripay.finance.gov.mv/ ބޭނުންކުރެވޭނެ ކަމަށެވެ.\nމާފަރު އެއާޕޯޓްގެ ރަންވޭ ބޮޑު ކުރުމަށް ހުށަހަޅާފައިވަނީ އެތަނުގައި ބޮއިންގެ 777 މަރުކާގެ މަތިންދާ ބޯޓު ޖެއްސޭ ވަރަށެވެ.\nމެއި 13, 2020 19:35\nކީއްކުރަން ބޭކާރު ހަރަދު ތަކެއްކޮއްގެން އެއަޕޯޓު ބޮޑުކުރާކައް، ތިޔައް ވުރެ މާރަނގަޅުވާނެ މާފަރު ތަރައްގީކޮއްބަ، ފެނާ ނަރުދަމާ، އަޅާބަ، ސިއްހީނިޒާމު ރަނގަޅު ކޮއްބަ\nމެއި 15, 2020 03:10\nތިތަން ބޮޑުކޮއްގެން ކޯއްޗެއް ޖައްސަން.


Rangers ah soikoh India ge Devi ah haassa sharafeh | Mihaaru\nބަލަ ދޭވީ (ވ) 2015 ވަނަ އަހަރުގެ ރާއްޖޭގެ ވިމެންސް ޗެމްޕިއަންޝިޕުގައި ނިއު ރޭޑިއަންޓުގެ ޖާޒީގައި ކުޅެނީ. --ފޮޓޯ: ނިއު ރޭޑިއަންޓް\nރޭންޖާސް އަށް ސޮއިކޮށް އިންޑިއާގެ ދޭވީ އަށް ހާއްސަ ޝަރަފެއް\n30 ޖެނުއަރީ 2020 - 13:24 1 comment\nސްކޮޓްލެންޑުގެ ރޭންޖާސް އަށް ސޮއިކޮށް ގައުމުން ބޭރުގެ ޕްރޮފެޝަނަލް ކްލަބަކާ ގުޅުނު އިންޑިއާގެ ފުރަތަމަ އަންހެން ފުޓްބޯޅަ ކުޅުންތެރިޔާގެ ޝަރަފް ނަންގޮމް ބަލަ ދޭވީ އަށް ލިބިއްޖެ އެވެ.\nދޭވީ ވަނީ 2015 ވަނަ އަހަރު ރާއްޖޭގެ ނިއު ރޭޑިއަންޓަށް ކުޅެފަ އެވެ. އެ އަހަރުގެ ވިމެންސް ފުޓްބޯޅަ މުބާރާތް ނިއު އަށް ކާމިޔާބުކޮށްދިނުމުގައި އޭނާ މުހިއްމު ދައުރެއް އަދާކުރި އެވެ. އެގޮތުން ހަތް މެޗުން 25 ގޯލް ޖަހައި ޓޮޕްސްކޯރާ އެވޯޑާއި އެންމެ މޮޅު ކުޅުންތެރިޔާގެ މަގާމް ހޯދި އެވެ.\nއެކަމަކު ނިއު އަކީ ވެސް އަދި އޭނާ ކުޅުނު އިންޑިއާގެ އެހެން ކްލަބްތަކަކީ ވެސް ސެމީ ޕްރޮފެޝަނަލް ޓީމަކަށް ވާތީ ދޭވީ ސޮއިކުރާ ފުރަތަމަ ޕްރޮފެޝަނަލް ކްލަބަކަށްވާނީ ރޭންޖާސް އެވެ.\nކާާމިޔާބު ޓްރަޔަލަކަށް ފަހު ދޭވީ ވަނީ ރޭންޖާސްއާ އެކު 18 މަސް ދުވަހުގެ ކޮންޓްރެކްޓެއް ހަދައިފަ އެވެ. އުމުރުން 29 އަހަރުގެ ކުޅުންތެރިޔާ ވެގެންދާނީ ސްކޮޓްލެންޑުގެ ޝަރަފްވެރި ކްލަބަށް ކުޅޭ އޭޝިއާގެ ފުރަތަމަ ފުޓްބޯޅަ ކުޅުންތެރިޔާ އަށެވެ. އޭނާ އަށް އެ ފުރުސަތު ލިބުނީ އިންޑިއަން ސުޕަ ލީގުގެ ބެންގަލޫރު އެފްސީއާ އާއި ރޭންޖާސް ހެދި ޕާޓްނާޝިޕެއްގެ ދަށުންނެވެ.\n"މި ފެންވަރުގައި ކުޅުމަކީ އަބަދުވެސް އަހަރެންގެ ހުވަފެނެއް. މިއީ އާދަޔާހިލާފު ކަމެއް،" ދޭވީ ބުންޏެވެ. "އަހަރެން އުއްމީދުކުރަން އަހަރެން ރޭންޖާސް އަށް ބަދަލުވުމަކީ، ޕްރޮފެޝަނަލީ ފުޓްބޯޅަ ކުޅުމުގެ ހުވަފެން ދެކިދެކި ތިބި އިންޑިއާގެ އަންހެން ކުޅުންތެރިންނަށް މިސާލަކަށް ވާނެ ކަމަކަށް."\nއިންޑިއާ ގައުމީ ޓީމަށް 52 މެޗުން 58 ގޯލް ޖަހާފައިވާ ދޭވީ އިންޑިއާގެ އެންމެ މޮޅު ކުޅުންތެރިޔާގެ މަގާމް ދެ ފަހަރެއްގެ މަތިން ހޯދައިފަ އެވެ. އޭނާ ވަނީ އިންޑިއާއާ އެކު 2010، 2014 އަދި 2016 ގައި ވިމެންސް ސާފް ޗެމްޕިއަންޝިޕް ކާމިޔާބުކޮށްފަ އެވެ. އަދި 2010 އާއި 2016 ގެ ސައުތު އޭޝިއަން ގޭމްސްގެ ވިމެންސް ފުޓްބޯޅަ ރަން މެޑަލް އިންޑިއާއާ އެކު ހާސިލްކުރި އެވެ.\nއިތުރު ލިޔުންތައް ނިއުރޭޑިއަންޓް ސ.ކ އިންޑިއާގެ ގައުމީ ޓީމް


Mihaaru Oiy Budget Inn Commission Ge Zinmaa Adhaa Kuran Dhathi Vaane: HRCM - Vaguthu\nކޮވިޑް ފެތުރިގެން ހިނގައިދާނެ ފިޔަވަޅުތަކާއިއެކު ރާއްޖެ ބޮޑު އިންތިހާބަށް ތައްޔާރު - 1 ގަޑިއިރު ކުރިން\n4 މަސް ކުރިން ( ނޮވެމްބަރު 14, 2020 )\nއަންނަ އަހަރަށް ލަފާ ކުރާ ދައުލަތުގެ ބަޖެޓްގައި ހިއުމަން ރައިޓްސް ކޮމިޝަން އޮފް މޯލްޑިވްސް (އެޗްއާރުސީއެމް) އަށް ކަނޑައަޅާފައި މިންވަރަކީ އެކަށީގެންވާ ވަރެއް ނޫން ކަމަށާއި އެ ބަޖެޓުން ގާނޫނީ ޒިންމާތައް އަދާ ކުރުމުގައި ދަތިތައް ދިމާވާނެ ކަމަށް އެ ކޮމިޝަނުން ހާމަކޮށްފިއެވެ.\nމި އަންނަ އަހަރަށް އެޗްއާރުސީއެމްއަށް 30.3 މިލިއަން ރުފިޔާގެ ބަޖެޓެއް ކަނޑައަޅަން ފިނޭންސް މިނިސްޓްރީގައި އެދުނެވެ. އެކަމަކު ފިނޭންސްއިން ކަނޑައަޅާފައި ވަނީ 24 މިލިއަން ރުފިޔާގެ ބަޖެޓެކެވެ. އެއީ މި އަހަރަށް ކަނޑައެޅި އަދަދަށް ވުރެ ބޮޑު އަދަދެކެވެ. މި އަހަރަށް ކަނޑައެޅީ 21 މިލިއަން ރުފިޔާގެ ބަޖެޓެކެވެ.\nރައްޔިތުންގެ މަޖިލީހުގައި ބަޖެޓް ދިރާސާކުރަން އެކުލަވާލާފައިވާ ކޮމިޓީން މިއަދު ބޭއްވި ބައްދަލުވުމުގައި އެޗްއާރުސީއެމްގެ މެންބަރު މުއުމިނާ ވަހީދު ވިދާޅުވީ ކޮމިޝަންގެ މުވައްޒަފުންގެ މުސާރައާއި އިދާރީ ހަރަދުތައް ކަނޑައެޅުމަށް ފަހު ބާކީ އޮންނާނީ އެންމެ ފަސް މިލިއަން ރުފިޔާ ކަމަށެވެ.\nޖަލުތަކުގެ މޮނިޓަރިންއާއި އަތޮޅުތެރެއަށް މުޅި އަހަރު ދުވަހު ކުރާ ދަތުރުތަކަށް ދާނެ ހަރަދު އެ މިންވަރުން ދެކޮޅު ޖެއްސުމަކީ ދަތި ކަމެއް ކަމަށް އޭނާ ވިދާޅުވިއެވެ. އަދި ގާނޫނުގައި ކޮމިޝަންގައި އެކުލަވާލަން އޮންނަ ވިސްލް ބްލޯ ޔުނިޓް ގާއިމް ކުރަން ބޭނުންވާ މުވައްޒަފުން އައްޔަން ކުރަން ވެސް ދަތިވާނެ ކަމަށް މުއުމިނާ ވިދާޅުވިއެވެ.\n"ވިސްލް ބްލޯ ޔުނިޓް ގާނޫނުގައި ބުނާ ގޮތަށް ހިންގުމަށް އަށެއްކަ މުވައްޒަފުން ބޭނުންވޭ. އެކަމަކު ބަޖެޓް މެނޭޖް ކުރުމުގެ ގޮތުން ތިން މުވައްޒަފުން ލުމަށް ނިންމީ. އެކަމަކު މިހާރު މި އޮތް ގޮތުން ތިން މުވައްޒަފުން ލެވޭނެ ބަޖެޓްއެއް ނެތް. ގާނޫނީ ޒިންމާ ވެސް އަދާ ކުރަން ދަތިވާނެ މި ވަރުން،" މުއުމިނާ ވިދާޅުވިއެވެ.\nއެޗްއާރުސީއެމްގެ މައި އޮފީސް ވެރިރަށް މާލޭގައި ހިންގާއިރު އެ ކޮމިޝަންގެ އޮފީހެއް އައްޑޫގައި ވެސް އޮވެއެވެ. އެ ދެ އޮފީހަކީ ވެސް އެ ކޮމިޝަނުން ކުއްޔަށް ނަގާފައިވާ އަމިއްލަ ފަރާތްތަކުގެ ތަންތަނެވެ. މިއަދުގެ ކޮމިޓީ ބައްދަލުވުމުގައި ކޮމިޝަނުން ވަނީ ދައުލަތުގެ ފަރާތުން ކޮމިޝަނަށް އަމިއްލަ އޮފީހެއް ދިނުމަށް ވެސް ވަރަށް ބޮޑަށް އެދިފައެވެ.\nމަޖިލީހުގެ ކޮމިޓީގައި ކޮމިޝަނުން ހިއްސާ ކުރި މައުލޫމާތުތަކުގައިވާ ގޮތުން އައްޑޫގައި ހިންގާ އޮފީހަށް ކުލީގެ ގޮތުގައި މަހަކު 18،000 ރުފިޔާ ދައްކައެވެ. މާލޭގައި ހުންނަ އޮފީހަށް ކުލީގެ ގޮތުގައި މަހަކު 144،000 ރުފިޔާ ދައްކައެވެ. މި ދެ އޮފީހުގައި ގާތްގަނޑަކަށް 80 އެއްހާ މުވައްޒަފުން މަސައްކަތް ކުރެއެވެ.\nމެންބަރުންގެ ސުވާލުތަކަށް މަލީހް ޖަވާބެއް ނުދެއްވި، ވިދާޅުވަނީ ގާނޫނާ ޚިލާފު ނުވާނެ ކަމަށް!\nނޮވެމްބަރު 14, 2020 15:05\nރައީސް އޮފީހުން ބުނާކަން ތައްކުރެވޭނެ.. އެނޫން ކަމެއް ކުރާކައް ނުޖެހޭނެ. ބަރާބަރައް މުސާރަލިބޭނެ.... ކޮންކަހަލަ ޒިއްމާ އެއްއަދާކުރާ ބައެއްތޯތީ؟؟؟؟؟\nނޮވެމްބަރު 14, 2020 15:21\nއެހެންވިއްޔާ އަވަހަށް ބަޖެޓް ކާލަ! ޒިންމާ އެއްފަރާތުގައި ބާއްވަ! ........ މަ ހަމަ ޙައިރާން! ކަލޭމެންގެ ކޮން ކަމިޝަނެއްތަ ބޮޑު މުސާރަނަގައިގެން ޒިންމާ އަދާކުރީ!\nނޮވެމްބަރު 14, 2020 17:41\nހޫނ.... ކޮމިޝަން އެހެލާފަ ދެން މަހައް ދަގަ. ވަރައް ކޮމިޝަން ހިންގިއްޖެއެއްނު..\nނޮވެމްބަރު 15, 2020 00:42\nހިއުމަން ރައިޓްސް ކޮމިނަޝަނެއް އޮންނަނީ ނަމަކަށް އެކަކަށްވެސް ރައިޓެއް ނުލިބޭ . 21 މިލިއަންވެސް އަސްލު ގިނަ\nނޮވެމްބަރު 15, 2020 09:40\nތިޔައީ މި ވެރިކަމުގައި މަރާލަފަ އޮތް ކޮމިޝަނެއް ނޫންތޯ؟ ގައިމު ޚަބަރެއްވެސްނުވޭ!